
Küsivad teatriüliõpilased — vastab Ants Eskola 


17. 02. 1982 kogunesid Tallinna Draamateatri väikesesse proovisaali 
Tallinna Riikliku Konservatooriumi lavakunstikateedri praeguse III kur- 
suse üliõpilased (tulevane 11. lend), et juttu ajada NSV Liidu rahva- 
kunstniku Ants Eskolaga. Kohtumist juhtis Eesti NSV rahvakunstnik, 
kursuse juhendaja Mikk Mikiver. 


Kuidas teile tundub, kas näitlejaisiksusi on praegu vähem kui näiteks 
viiekümnendatel aastatel? 


Räägitakse jah, aga kas see tõsi on? Ma ei tea. Võib-olla, et on... 
Võib-olla on põhjus see, et inimene sai siis rohkem aega kujunemiseks. 
Ma ei tea, aga tundub, et praegu valmib näitleja kiiremini. Võib-olla 
forsseeritakse tema valmimisprotsessi ... Vähestele tuleb hilisema teatri- 
töö käigus omapäraseid jooni juurde. 

M. Mikiver: Kui küsimus esitati, hakkasin ma hirmuga mõtlema, et no 
kõik need — sina, Karm, Franz Malmsten —, keda ma nüüd tagant- 
järele oskan pidada väga omanäolisteks näitlejateks — Vaino. Tarmo, 
Kaliola. Siit võiks aina edasi nimetada teatriajatukku tagasi nimesid, 
kellega sinagi ei puutunud kokku, aga kuskil ühes hetkes, ühes teatud 
perioodis olid need nimed eesti teatris koos — nad on kõik ilma koolita. 


A. Eskola: Nad on vist jah, kõik. 


Kas kriitika oli tol ajal tugevam, täpsem, näitlejat abistavam kui praegu? 


Olen sellele sageli mõtelnud. Igatahes kriitikat oli rohkem. Nüüd, kui 
on esietendus, pead ootama ja passima tükk aega, kas lehes tuleb midagi, 
iga kord ei tulegi. Siis oli nii, et täna oli esietendus, järgmisel päeval 
oli kriitika olemas. 


Kust te olete kõige rohkem saanud enda jaoks talletada emotsionaal- 
sesse mällu niisugust materjali, mida näitlejal hiljem vaja läheb, kas 
elust endast või teistest kunstiliikidest? 


Seda on raske öelda, kust inimene midagi talletab. Minu arvates 
igalt poolt veidike. Eriti oma elust ja kogemustest. 


Me teame, et te olete tegelnud joonistamise ja maalimisega. Kuidas 
olete suutnud seda kunstiala ühendada näitlemisega? 

Ma olen seda kogu elu tahtnud ja saanud teha. Maalimine on mulle 
ühtlasi nii puhkus kui ka meelelahutus, lõdvestus pärast suurt pingu- 
tust, mida nõuab aeg-ajalt näitlejatöö. Alguses mõtlesin küll, et nad on 
liiga erinevad, aga nad mõlemad on ju loovad kunstid. Kompositsiooni- 
ja maitseküsimused, taktitunne — siin' on mõlemal kunstil kokkupuute- 
kohti. 


Portreesid olete hoopis vähem joonistanud kui maastikke? 
Neid olen vähem teinud. 


Kuigi tundub, et just portreteerides võiksite avastada uusi jooni inim- 
karakteris? 
Selles mõttes küll, aga tegelikult on olnud teisiti. Inimtüüpide uuri- 
2 mise valdkonnas on näitekunst mulle küllalt andnud. 

Kas te pole maalinud ühtegi päriselt väljamõeldud, fantastilist kom- 
positsiooni? Kõik tugineb reaalsusele? 


Seda küll. Enamasti kõik reaalsuse pinnal. 


Kas lavaloomingus tuginete ka rohkem reaalsele? 


Fantaasiasse kaldumine ei ole mulle kunagi sobinud, ei ole loomu- 
pärane. See on olnud vastuvõetamatu. Ma lähtun ikka inimesest enesest. 
Inimese võimed — need ahvatlevad mind kõige rohkem. 


. Kas te olete spetsiaalselt maalimist-joonistamist õppinud? 


Jah, õppisin Kunstitööstuskoolis. Ja sealt läksin siis, kui lugesin 
lehest kuulutust, et noorte näitlejate vastuvõtt on, igaks juhuks katse- 
tama «Estonia» teatrisse. Ja sain näitlejaks. Olin siis kaheksateistkümne- 
aastane. 


Ilma mingi koolita? 


Alguses oli teatris midagi koolitaolist. Aga tunnid toimusid ebaregu- 
laarselt. Teatritöö segas nii õppejõude kui ka õpilasi. Teater on ju näite- 
mänguvabrik, mis peab toodangut andma. Ja kuidas sa ka ei taha, 
inimesed jäävad lõdvaks. Siin on proov ja seal on proov... ja tund 
jääb ära. Nii et süstemaatilisest tööst ei tulnud midagi välja. 


Mida te pidite katsetel tegema? 


Pidin lugema üht proosalugu ja üht luuletust. See luuletus oli «Üks 
öö» ja see jäi pooleli. Läks meelest ära. Lauter ütles, et ei ole viga, 
tulge homme kell 11 siia... Järgmisel päeval ma muidugi läksin ning 
Lauter ütles, et olen vastu võetud. Vabandasin veel, et mul luuletus 
meelest ära läks, aga tema ütles, et ei ole viga, tulge teatrisse tööle. 


Proosa? 
Proosa lugesin ära. Sellega ei juhtunud midägi. Oligi kõik. 


Laulda ei lastud? 
Ei. Laulda ei lastud. Rütmi vist klaveri juures prooviti. 


Aga kui hiljem operetis tuli kaasa teha, kas tantsutunde oli? 


Oo-jaa. Tõmmati liistu peale kohe. Ma tegin isegi balletis kaasa, 
«Giselle'is». Ka Kaarel Karm, kes koos minuga "teatrisse tuli, ka tema 
tantsis, isegi tõstetega. Mina upitasin ka. 


Missugune oli nendel aastatel teatrisisene atmosfäär, noorte ning vanade 
näitlejate omavaheline läbisaamine? 


Kuna ruumi oli vähe, siis olime tihti ühises garderoobis, nii vanad kui 
noored. Juhtus, et mõni näitleja tuli garderoobi ja unustas ukse enda 
järel kinni panemast. Siis läks keegi vanemaist ukse juurde ja lõi selle 
vihaga kinni, öeldes, et ega see hobusetall ole. Anti märku, et sa toi- 
misid ebakorrektselt. Pahandusi tuli ikka ette, eriti naiste juures. Naised 
on nipsakamad ja uhkemad. Teinekord kasvas mõnigi endal üle pea ja 
andis siis igal võimalikul juhul tunda, et ta mõnda noort tüdrukut 
ei salli. Seda juhtus tihti. 

Aga oli väga meeldivaid inimesi ka. Mulle on jäänud sellest küljest 
meelde esimene kokkupuude Alfred Sällikuga. Hooaeg oli alanud. Ta 
tuli teatritrepil minu juurde ja esitles ennast. Mul oli imelik tunne, 
et tema esitles ennast minule. Ta oli siis teatri esimene tenor ja väga 
populaarne. Tuli äkki minu juurde ja ütles oma nime. Mina olin kohmetu 
ja rabatud sellest viisakusest. Lahkeks jäi ta minu vastu alati. Küsis, 
et kas ma laulan ka? Ma vastasin, et natukene laulan. Tema ütles 
sellepeale, et, jah, ta kuuleb küll, et mul peaks lauluhäält ikka olema. 

4 Ütles: «Te kõnelete niimoodi.» Pärast hakkas mind sokutama laulma 

ja tema sõber Agu Lüüdik võttiski mind operetti. Alfred Sällik kui 
inimene on jäänud mulle kogu eluks meelde. 

Aga üldiselt oli näitlejatevaheline läbikäimine hea. Kui ikka elatakse 
koos, ju siis harjutakse ära. 


Kas oli näitlejate kooskäimisi, õhtuid, kus noored ja vanad näitlejad 
kokku võisid saada? 


Neid oli väga vähe. Ainsad kohad, kus noored ja vanad võisid kokku 
saada, olid juubelietendused. Pärast etendust toimusid banketid. Ükskord 
kirjutasin oma nime ka banketile. Siis tuldi ütlema, et nii noored ei käi 
meil banketil. Ma kustutasin oma nime maha. 


Aga «Estonia» valges saalis olid vana-aasta pidulikud ärasaatmised? 


* Jah. Kuid seal oli rohkem muud rahvast. Need olid avalikud õhtud. 
Näitlejate hooajalõpu koosolemist, nagu praegu tehakse, tollal ei olnud. 


Kas suvel panite vahel mõne trupi kokku ja esinesite sellega puhke- 
kohtades? 

Jah, aga seda sai harva teha, sest etendus kui niisugune oli teatri 
oma. Teater oli aga eraomand. Mõnikord lubas teater meid mõne tükiga 
esineda ... ja kassa sai pandud oma tasku, näitlejate vahel jagamiseks. 
Tulu jaotati punktide alusel. Iga osatäitmise eest arvestati teatud arv 
punkte. See olenes rolli suurusest. Mida suurem punktide arv, seda roh- 
kem teenisid. Algajad said kaks või kolm punkti. 


Te olete palju mänginud, kas teil on omad nipid, mida ainult teie teate? 
Äkki ütlete meile ka? 


Nipid?! Sellega on nii, et mul pole valmis nippe. Kui tulen kogemata 
millegi taolise peale, siis olen proovinud neid järgmine kord korrata, 
aga... kahjuks enam ei taba. Ma ei tea, kas meeleolu pole enam see, 
või mis see on, midagi ei tule välja. Püüan meenutada, miks naerdi, 
millise lause või sõna peale, aga midagi ei tule meelde. Nii et nipp ei 
jää meelde ja mina seda korrata ei saa, sest mis ma tegin, ma ei tea. 
Mu füüsis oli siis just selline, et tookord tuli midagi välja, aga selli- 
sesse asendisse ma end enam panna ei saa. 


Kuidas teie osa loote? 


Väga tõsine küsimus. Retsepte ei oska ma anda. Võin ainult enda 
koha pealt midagi rääkida. Mõni näitleja näeb vaimusilmas oma rolli 
ja hakkab seda iseenda peale üle kandma, hakkab jäljendama. Ka mina 
hakkan seda kuju tasakesi, väikeste tükikeste kaupa enda peal proovima. 
Kas istub? Siis ikka suuremate ja suuremate osade kaupa. Ja mis minule 
tähtis on — ma pean ta häält «kuulma» või tema kõnnakut «nägema». 
Edasi ma pikkamööda laiendan seda kuju. Lõpuks, kui ta juba suuremalt 

G. Vaidla fotod 


jaolt «istub mu keha peal, minu füüsise peal», siis hakkan teda nägema 
Umbes niimoodi. Püüan näha seda kuju liikumas, katsun tabada tema 
karakterit. Ikka rohkem ja rohkem harjutades hakkab mulle äkki mõni 
koht väga meeldima. Seda ma siis laiendan. Ma pean ütlema, et ilma 
avastajata ma üldse midagi teha ei saa. Tema peab minu juures olema. 
Et vastu võtta need katsed, mis ma teen, et temalt julgustust saada 
ning kinnitust, et see. kõik on vajalik. Üks sisemine hääl minus pidevalt 
registreerib lavastaja märkuse, oleku, käitumise, hääle nüansi ja see 
aitab mind lõpliku kuju vormimisel. Ma ei saa teha nii nagu mõned 
näitlejad, et õpivad osa kusagil kodunurgas ära ja tulevad seda siis 
esitama. Mulle on vaja teistsuguseid proove. See on nagu võõra pintsaku 
selga ajamine. Kõigepealt pead oma maha võtma ja siis hakkad võõrast 
selga panema. See on ebamugav ja vastik toiming. Läheb aega, enne 
kui ma ennast «võõras pintsakus» vabalt hakkan tundma. Siis alles 
tulevad liigutused ja käitumine, mida ei teadnud aimatagi. Kui teksti- 
raamatut pole enam käes, siis hakkab keha liikuma ka kohast, mis enne 
ei liikunud, sest ta pidi raamatut hoidma. Ma saan vabaks ja ma hakkan 
kuuldavale tooma helisid, mida enne ei teadnud endas olevat. 


Kas laval mängides on teie eesmärgiks iga kord osa natuke teistmoodi 
teha? 


Ei ole. Ma rääkisin ennist, et ma ei mäleta tagantjärele, mis ma 
parajasti ühel või teisel kohal tegin. On juhtunud, et olen läinud sama- 
sugust reageeringut uuesti püüdma. Ei ole midagi välja tulnud. Eriti 
naeruga on niisugune asi, et kui hakkad seda püüdma, siis ei tule teda 
hoopiski. 


s «Mida sisaldab teie jaoks mõiste «kodutöö»? 


Kodutöö on minu arust mõtlemine osa üle. Suhted on väga tähtsad. 
Suhtlemisel on erinevaid nüansse. Sündmused. Ja muidugi teksti pähe- 
õppimine, selle omandamine. Ilma selleta ei saagi proovi minna. 


Kas te õpite teksti vaikselt, omaette? 
Jah. Ma häält ei tarvita. 


Tähendab, et kodus ei mõtle intonatsiooni peale, et kuidas ma seda ütlen? 


Kuidas saab seda kodus valmis mõelda? Seda teen ma proovis. Proovis 
ma kasutan häält ja kuulan seda, kuidas see kõik sobib, sest partner 
on mul vastas. Temast sõltub palju, mida ta mulle ütleb ja kuidas 
ta mulle ütleb. 


Kas keskendumiseks, et forte kohal lavale minna, on teile vaja kogumis- 
aega? 


Ei. Mu mõte töötab kogu etendusega kaasa. Töötab selle sündmuse 
juures. Ma tunnen ennast kogu aeg laval olevat ja kui tegelikult lavale 
lähen, siis minek ise on mulle küllaldane, et valmis olla oma etteasteks. 


Kuidas te filmis osa loote? Filmikunsti üks eripära on selles, et seal 
pole režissööril eriti palju aega näitlejatega töötamiseks, s.o. proovideks. 


Ei, mina ei tunne ennast filmi tehes kehvemini. Kui ma taban midagi, 
siis ma taban selle ruttu, ja filmis tuleb ruttu tabada. Filmis ei mängita 
suuri stseene korraga. Töö toimub väikeste lõikude kaupa. Lõigu lühidus 
annab võimaluse improviseerida. Režissöör vaatab selle üle ja ütleb, kas 
sobib või ei. Samas pean silmas pidama ka seda, et lühikesi lõikusid 
tehes ma ei kaotaks rollijoonist. Mul on tervest osast ikka ettekujutus 
olemas. Ja on ettekujutus ka sellest, kuidas antud lõik mahub minu 
rollijoonisesse. 


Mida olete teinud selleks, et laval suurtes osades vastu pidada? 


Ma pole selleks mingit erilist treeningut teinud. Olen proovinud eten- 
duses jõudu jaotada. Aga on olnud juhtumeid, kus olen mängu ajal 
äkki hakanud mõtlema, et ma ei pea vastu. Kas jaksan mängida lõpuni? 
Näiteks «Peer Gynt». Peer läheb lavale ja on seal terve etenduse aja. 
Ja peaproovidel, kui tükki esimest korda terves pikkuses läbi võeti, 
tekkis tõesti tunne, et hakkan hingeldama, hääl läheb ära või juhtub 
midagi muud. Aga see oli ainult üks kord nii. Järgmine kord mängisin 
lõpuni ja polnud mingit hirmutunnet, et ei jõua. Järelikult olin õppinud 
ennast jaotama. See toimub vist alateadlikult. 


Kas on olnud olukordi, et etendus lõpeb, ja te tahaksite sama osa edasi 
mängida? 


Ei ole, me oleme tüki ikka koos lõpetanud. Minu jõud on läbi ja tükk 
on läbi. Enam ei taha. 


Kas on olnud hetki, kus tervet saali enam teie jaoks pole olemas? 


Mul ei kao saal kunagi ära. Ma tunnetan alati saali. Ma mängin 
koos saaliga. Kellele sa muidu mängid? 


Kui suurele hulgale publikule on kõige parem mängida? 


Mida rohkem rahvast, seda parem. Soomes mängisin 30 inimesele. 
Oli tunne, et olen mingi perekonna lõbustaja. Ei, mulle seal ei meeldinud. 
Ja siin väikestes saalides ka ei meeldi. Kadrioru loss on miinimum. 
See on minu isiklik viga. Linda Rummoga sai alati kakeldud selle pärast. 
Tema ütles ikka, et temale meeldib väike ja mugav saal, on intiimne 
ja kõik muu, mis pidi olema, aga mulle ei hakanud meeldima. Tuleb 
välja, et mina olen «suure teatri» näitleja (elevus kuulajate hulgas), 
ainult et nii «suurt teatrit» praegu enam ei ole. Nüüd on hilja ka juba, 
praegu ei võetaks isegi keskpärasesse teatrisse — liiga vana olen. 

Kuidas teile endale tundub, kas olete elanud uudishimulikult -või mitte? 


Arvan küll, et olen väga uudishimulik. Ma tahan kõike teada. Mul 
on vahel küll olnud piinlik kõike küsida, aga ikkagi olen küsinud. 


Kas need aastad, mis te teatris ei olnud, kas need aastad tagantjärele 
on teis ainult tuska tekitanud, on need olnud sellised, mida tahaks nagu 
maha kustutada, või olete nendest aastatest hiljem ka midagi väärtus- 
likku leidnud? 


Ma olen palju mõtelnud selle üle. Kõigepealt pean ütlema, et ma 
ei kahetse, et see on nii läinud. Mina pean seda oma eluks, see on 
lihtsalt minu saatus. Inimene ei tohi elada üksipäini oma kahetsusega. 
Inimene kirjutab kõik kõrva taha ja õpib igast asjast. Kui ma praegu 
loen oma mälestusi tollest ajast, ei leia ma kusagil ühtegi rida, kus 
ma millegi peale kibestunud oleksin või midagi taga nutaksin — kaduma 
läinud aega või midagi, mida oleks võinud kõik teha. Mina niimoodi 
oma elule ei vaata. See elu on mulle lähedane ja kui mõtlev inimene 
sain ma sellest kasu. Näiteks, näitlejana — ma tulin tagasi ja kuna 
inimesena olin hoopis teine, siis said minu rollid ka nüüd teistmoodi. 


Kas mängitud osadest on mõni niisugune, mis valdavalt üle teiste kerkib, 
mis tagantjärele rohkem armas tundub? 


Mis mulle meeldis, see on Maurus. Mitmekesine karakter, mida nii 
kergesti ei seleta, ei avasta. Ta on kohati isegi iseloomutu ja segane... 
võib-olla sellepärast ta mulle meeldiski. Mõned teised rollid on ahvat- 
lenud hoopis vastupidisega — oma karakteri tugevuse ja selgusega. 
Tagantjärele osadele mõelda on väga raske, sest kui osa on teoksil või 
mängukavas, siis ta on kõige tugevamini sinu küljes, siis sa oled ööd 
kui päevad temaga tegevuses. Muudad ja painutad teda siia ja sinna, 
püüad leida talle uusi jooni, teda kuidagi mahedamaks teha või vastupidi. 

Sul on temaga tegemist kogu aeg. Aga kui teda enam ei mängita, 
siis tema jooned tuhmuvad... ja ta 'seisab kuidagi kaugel. Lõpuks 
mäletad veel ainult, et seda osa oli huvitav mängida. Väga meeldis 
«Armas luiskaja». Me mängisime teda kaheksa aastat järgemööda, ta 
ei läinud igavaks. Millised teemade muutused on selles tükis! Kord 
räägib armastusest, siis varsti hakkab riidlema! Võtab ühest asjast kinni, 
et kohe teisele teemale hüpata. Mängisime teda Moskvas, Murmanskis 
ja huvitav, et kuigi keelt ei mõistetud, jõudis tükk pärale. Niisugust 
kiidulaulu, mis pärast järgnes, pole ma varem ega hiljem kuulnud. 


Milliseid äpardusi teil laval on juhtunud? 


Kunagi mängisime ühte operetti Võru teatris «Kannel». Ma ei tea, 
kuidas, aga äkki ma vajusin koos partneriga lava alla. Sammusime 
siis rahulikult trepist üles lavale tagasi ja mängisime edasi. Rahvas 
naeris natuke ja lugu läks edasi. Teine lugu, mida eredamalt mäletan, 
juhtus ühes teises tükis. Mul oli pikk nina ette tehtud ja see jäi stseeni 
käigus mulle pihku. Kuna mul oli ette nähtud lavalt ära minna, siis 
ütlesingi: «Nina on läinud ja ma ise olen ka läinud,» ning sammusin 
lavalt minema. 


Mida tähendab teile kodumaa? 


Ma olen oma elus palju kordi kodunt kaua ära olnud. Ameerikas 
elavad minu poeg ja tütar. Olen käinud nende juures külas. Nad on 
minu lapsed, aga seal olles tahan tagasi. Ei jõua oodata, kunas koju 
saab. Öeldakse, et sel nädalal lennuk ei lähe. Nädal aega jälle oodata. 
See on raske. Ja ometi oled oma laste juures ja valdad ka inglise keelt. 
Aga vaat, mida tähendab kodu, mida tähendab oma keel. See on ikka väga 
tähtis inimesele. 


Jutuajamise lindistas ja valis katkendid ajakirjale 
HARMO SAARM 


MÕITEVO (OMU 


JEVGENI VAHTANGOV 
Väljavõtteid päevikust ja prooviprotokollidest 


Jevgeni Vahtangov (1883—1922), selle aasta veebruaris 100-aastaseks 

saav teatrinimi jõudis tegelikku teatrielu, lavastaja- ja lavapedagoogi 
elu elada ebaõiglaselt, saatuslikult vähe. Saatuslikult seepärast, et on 
arvatud: Vahtangovi elu ja loomingu jätkudes oleks nõukogude teatri 
(ja teooria!) areng märgatavalt teisiti kujunenud. Ta oli just jõudmas 
sünteesikatseteni, oma õpetaja Stanislavski meetodi juurutamise, propagee- 
rimise ja täiendamise juurest huvini ja tunnustuseni Meierholdi tingliku 
teatri suhtes. Vahtangov hakkas kasutama seni psühholoogilisele teatrile 
omast katkematut, läbiva tegevusega rollitöötlust ekspressiivsema, kujund- 
likuma vormiga tinglikes lavastustes. Seega andsid nende kahe seni vas- 
tandliku teatrilaadi ühenduskatsed, eriti aga uuendused näitlejatöö meto- 
doloogia ja tehnoloogia vallas ehk kõige rohkem impulsialgeid eelkõige 
hilisemale XX sajandi teatrile. Nagu teistegi vene 20. aastate suurte 
teatrimeeste loomingut tundis ka Vahtangovit omaaegne Euroopa. Ja 
muide praegu kogu (teatri)maailm. 
Lavastusi: M. Maeterlincki «Püha Antoniuse imetegu» (1917; 1921), 
A. Strindbergi «Erik XIV» (1921), An-ski «Hadibuk» (1922), C. Gozzi 
«Printsess Turandot» (1922). Eriti hinnatakse aga Vahtangovi pedagoo- 
gilist tegevust, ta õpilasi, ta metoodikat ja praktilisi näpunäiteid proovi- 
protsessis. Alljärgnevad katkendid on pärit 1939. a. välja antud raama- 
tust: Baxranz2o6. 3anucrku. Ilucema. Crarvu. 


/--./ Me tahame välja selgitada, mida me tahame selles näidendis 
mängida. Sellega võib ju muidugi mitte tegelda, võib mängida, end 
mitte vaevates, lihtsalt seda, mis on kirjutatud — töötada alateadlikult. 
Kuidas kooskõlastada oma ülesannete teadvustatud määratlust nõudega, 
et looming peaks olema alateadlik? Me unustame kõik, mida me praegu 
näidendist räägime, kuid see ei kao jäljetult: kõik see ladestub meie 
alateadvusesse, et hiljem ebateadlikult avalduda laval. 

Kui me elus tegutseme teadlikult, ei ole me meie ise. Ma olen mina 
ise vaid siis, kui tegutsen alateadlikult. Nii ka laval. Kuid elus toimin 
ma alateadlikult nii ja mitte teisiti, sõltuvalt minu alateadvuse sisust, 
mille ma omandasin läbielatud eluproovides. Kui me milleski oma jutu- 
ajamistes kokku lepime ja näitleja mõistab seda hingega, salvestub see 
alateadvuse varakambris, et hiljem avalduda etenduses. 

Lavale minnes peab olema veendunud, et keegi mängib minu eest, et 
kõik toimub iseenesest. 

Näitlejalt ei tohi nõuda, et ta oleks igal proovil loomingulises palan- 
gus; küll peab ta aga olema tööst kütkestatud. Selleks, et mängida 
etendusel, on vaja palju salvestada oma varakambrisse ja ei midagi 
«mängida» etendusel. Kui ma suudan laval kõik, on see inspiratsioon. 
Mängitud peab saama see, mida ei saa «mängida». 

(1916) 

** % 

Teadvus ei loo midagi. Loob alateadvus. Alateadvusse, millel on ise- 
seisev võime talletada ilma teadvuse osavõtuta, võib lähetada loomingu- 
list materjali ka läbi teadvuse. Selles mõttes on näidendi iga proov 
tulus ainult siis, kui seal otsitakse või antakse materjali järgmiseks 
prooviks; proovide vaheajal toimubki alateadvuses talletatud materjali + 


läbitöötamise loominguline protsess. Mitte millestki ei saa midagi ka 
luua, just seepärast ei saa osa mängida ilma tööta — ainult inspirat- 
siooni ajel. 

Inspiratsioon ongi hetk, mil alateadvus ilma teadvuse osavõtuta, ai- 
nult tema väljakutsel loob kombinatsiooni eelnenud tööde materjalist, 
andes sellele ühtse vormi. 

Selle hetkega kaasnev põlemine on loomulik seisund, nii nagu loomulik 
on soojuse eraldumine mõnede keemiliste elementide ühinemisel ühte 
vormi. /.../ Põlemine soojendab, valgustab ja hingestab vormi. Kõik 
teadlikult väljamõeldu ei kanna põlemise tunnuseid. Kõigega, mis loodud 
ja kuju võtnud alateadvuses, kaasneb inspiratsioonienergia eraldumine, 
mis just nakatabki. Nakatavus, s.t. vastuvõtja alateadvuse alateadlik 
erutamine, ongi ande tunnuseks. 

See, kes teadlikult annab toitu alateadvusele ja alateadlikult avaldab 
alateadvuse töö tulemuse, ongi andekas. 

See, kelle alateadvus toitub ja avaneb alateadlikult — on geenius. 

Teadlikult avaneja on meister. 

See aga, kes omamata võimet teadlikult või alateadlikult toita ala- 
teadvust, ikkagi söandab end avaldada, on andetu. Kuna tal pole oma 
nägu. Kuna ta oma alateadvuses — loomingu valdkonnas — on null; 
nulli ta siis avaldabki. 


* * * 


Näitleja kasvatamine peaks seisnema tema alateadvuse rikastamises 
mitmekesiste võimetega: võimega olla vaba, olla keskendunud, olla 
tõsine, olla lavaline, artistlik, tegutsemisvalmis, väljendusrikas, tähele- 
panelikult jälgiv, kiirelt kohanev jne. Nende võimete rida on piiramatu. 

Selliste vahenditega varustatud alateadvus sepistab talle suunatud 
materjalist peaaegu täiusliku teose. 


Jevgeni Vahtangov Kopenhaagenis 1912. aastal Jevgeni Vahtangov 1919. aastal. Foto on pühena 1- 
sega B. Zahhavale. 


Sisuliselt tuleks näitlejal ainult koos partneritega tekst analüüsida ja 
omandada ning minna lavale kuju looma. 

Nii on ideaalis. Kui näitlejas on kõik vajalikud vahendid — võimed — 
välja kujundatud. Näitleja peab tingimata olema improvisaator. See ongi 
anne. Teatrikoolides tehakse jumal teab mida. Koolide peamine viga on 
selles, et nad hakkavad õpetama, samal ajal kui on vaja kas- 
vatada. 

(1918) 

* + * 

Plastikaga peab näitleja tegelema mitte selleks, et osata tantsida, et 
omada kaunist žesti või kena kehahoiakut, vaid selleks, et teatada oma 
kehale (kasvatada eneses) plastilisuse tunnet. Aga plastilisus pole ju 
mitte ainult liikumises, ta on nii lohakalt visatud riidetükis kui tuule- 
tuses tardunud järvepinnas, nii mõnusalt magavas kassis kui ülesripu- 
tatud lillevanikutes ja liikumatus marmorkujus. 

Loodus ei tunne plastilisuse vastandit: lainemurd, puuoksa õõtsumine, 
hobuse (isegi kronu) kappamine, päeva kustumine õhtuks, ootamatu tuu- 
lepuhang, linnulend, mäestiku rahu, kose pöörane hoog, elevandi raske 
samm, ninasarviku kehavormide inetus — see kõik on plastiline; neis 
ei ole segadust, hämmingut, ebamugavat pingestatust, drillitust, kuivust. 
Magusalt nurruvas kassis ei ole surnud liikumatust, aga kui palju, jumal 
kui palju on seda liikumatust püüdlikus noormehes, kes ülepeakaela 
tormab klaasi vett tooma oma armastatule. 

Näitleja peab kaua ja hoolikalt kujundama endas teadlikku harjumust 
olla plastiline, et hiljem alateadlikult avada ennast plastilisena nii osku- 
ses kostüümi kanda kui hääletugevuses ja füüsilises (läbi nähtava välise 
vormi) muutumises loodavaks uueks isikuks, võimes otstarbekalt jaotada 
energiat oma lihaste vahel, võimes kujundada endast ükskõik mida žesti, 
hääle, kõne musikaalsuse, tundeloogika abil. 

(1918) 

/--./ Näitleja peab elama oma isikliku temperamendiga. On vaja, 
et me kuuleksime teie enda häält, teie veretukset, teie närve. 

Laval peab olema väga tõsine, peab oskama hinnata sündmust. Ühtki 
momenti, mis tuleneb teatrist, ma ei võta teilt vastu. 

Ei mingit karakteersust, mängida iseennast või, nagu me ütleme, 
«lähtuda enesest». Lähtuda enesest, olla väga tõsine. 

Igaüks meist peab leidma humoorika naeratuse suhtumises kujusse, 
keda mängite, armastama teda. Peab armastama loodavat kuju. Isegi 
kui ma mängin kurjuse kehastust, isegi kui mängin Hamleti traagilist 
rolli. Peab olema kõrgemal sellest, keda ma mängin. Kõik see kuulub 
loomingurõõmu juurde. Kõik see loob pidulikkuse. 

/.-./ Me ei näe naljakaid külgi vaid seepärast, et me ei pööra neile 
tähelepanu. Peab vaatama kaugemalt, elust võõrandunud inimese pil- 
guga. Inimeses on kohutavad vastuolud selle vahel, mis ta mõtleb, teeb 
ja soovib. 

/.-./ Kuidas töötada? Ärge lugege näidendit formaalselt, püüdke esile 
kutsuda tundeid, unistage, fantaseerige, midagi ikka haarate endasse. 
Seda nimetatakse enda laadimiseks rolli jaoks. Kui te hakkate end rolli 
jaoks laadima, avaldub see hiljem alateadlikult laval. Täna ma unista- 
sin, aga homme avaldub see mängus sõltumata minu tahtest. 

(1916) 

Kokk 

Olustikuline teater peab surema. Karakternäitlejad pole enam vaja- 
likud. Kõik, kellel on võime luua karakterit, peavad tunnetama iga 
karakterrolli traagilisust (isegi koomikud) ja peavad õppima väljendama 
end groteskselt. 

Grotesk — see on nii traagiline kui ka koomiline. /.../ 

(1921) 

EE 

Las sureb naturalism teatris! 

Oo, kuidas võiks lavastada Ostrovskit, Gogolit, Tšehhovit! . 


Mul on praegu tung tõusta ja söösta rääkima sellest, mis minus 
sündis. 

Ma tahan lavastada «Kajakat». 

Teatraalselt. Nii nagu on Tšehhovil. Ma tahan lavastada «Pidu katku 
ajal» ja Tšehhovi «Pulmad» koos ühes etenduses. «Pulmades» on ka 
«Pidu katku ajal». Need, katkust juba nakatatud, ei tea, et katk on 
möödas, et inimkond on vabanemas, et kindraleid pole pulma kutsuda 
enam vaja. 

Tšehhovil pole lüürika, vaid traagika. Kui inimene end maha laseb, 
pole see lüürika. See on kas Labasus või Kangelastegu. Ei Labasus ega 
Kangelastegu pole kunagi olnud lüürilised. Nii Labasusel kui ka Kange- 
lasteol on omad traagilised maskid. 

Aga lüürika on olnud labane. 


(1921) 
* % % 


On olemas üks vastus kõigile lavalise tegevuse küsimustele — erutus asja 
olemusest. Ma reageerin sellele, et ma ei saa Antoniust seinast eemale 
tirida.* See ei ole erutus üldse. Üllatus ei tohi olla varem ette valmis- 
tatud, kuskil teie hinge riiulites talletatud. Ta peab tekkima sundimatult 
sündmuse hindamise käigus. Te peate lähenema Antoniusele täiesti rahu- 
likult. Peab ainult uskuma tingimuste olemusse: maja, esik, teie ees 
on Tändur jne. Kui te ütlete: «Ta ei suuda rahulikult vaeste peale 
vaadata» (Gustave'i sõnad Virginie kohta), peate te teadma, millest te 
räägite, te peate endale ette kujutama kolme-nelja juhust, mis õigustak- 
sid seda repliiki. 

Näitleja mõtleb, et ta peab erutuma. See pole õige. Näitleja ei pea 
erutuma, kuid ta peab teadma, millest ta räägib: kuivõrd näitlejal on ' 
võimalik säilitada omaenese nägu, niivõrd peabki seda säilitama. Grim- 
miga peab midagi varjama, aga mitte lisama. Grimeerida tuleb mitte 
nii, et näitleja poleks äratuntav, vaid just nii, et ta oleks tuntav. Tuleb 
katta osa enesest, andmaks ruumi sellele, kes on täna oluline. 

Ei tohi otsida kuju väljaspool iseennast, et seda hiljem endale peale 
sundida: kuju tuleb luua sellest materjalist, mis teis olemas on. Proo- 
videl peab saavutama veendumuse, et teate, millest räägite. /Aleje- 
vale/:** Te peate rääkima oma häälega, just sellega, millega te elus 
vanaeidena räägite. Või arvate, et olete elus alati noor? 11857) 

kk 


/-..-/ Te ei lähtu olemusest, aga mina tean omast käest, et tuleb 
lähtuda olemusest. Ainult siis sünnib kunst. Juhul kui seda ei ole, tekib 
kas «teater» või elu, aga peaks olema ei see ega teine, vaid lavakunst. 
See aga tuleb siis, kui näitleja võtab tõena seda, mille ta ise oma 
fantaasiaga on loonud. 


(1917) 

* * * 

/-../ Kuni selle ajani me avaldasime tunnete välist nähtumust, into- 
natsiooni, kujutasime tundeid. Nüüd tahan ma teilt saada tõelisi tundeid. 
Läbi elada — see tähendab korrata laval veel kord seda, mis on mulle 
tuttav elust. Ükski lavastaja ei suuda teis esile kutsuda tundeid, kui 
te pole neid ise leidnud. Minu, lavastaja, ülesanne on suunata teid sellele 
teele, panna rööbastele, kütkestada teid joonisega. 

Tuleb aeg, kus autorid ei hakka näidendeid kirjutama. Te tunnete 
väga palju näidendeid, kuid väga vähe tõelisi kunstiteoseid. Kunsti- 
teose peab looma näitleja. 

Näitleja peab suutma mängida kuju kõigis olukordades, mitte ainult 
tegelaskuju elu selles episoodis, mis on antud näidendis. See episood 
on ainult üksikjuhtum, mängima peab aga mitte üksikjuhtumit, män- 
gima peab tervikut, üldist. Näitleja ei pea teadma, mis juhtub temaga 
lavale minnes. Ta peab minema lavale, nagu me elus läheme mingile 


* J. Vahtangovi seletused on määratud M.Maeterlincki «Püha Antoniuse imeteo» tege- 
lastele. Vahtangovi stuudio, 1917. 
12 ** Üks stuudiolasi. 


jutuajamisele, kohtumisele. Ja kui te töötate iseseisvalt, siis pole vaja. 
proovida antud näidendit, vaid õppida üldse hindama sündmust. Näit- 
leja peab olema nii kasvatatud, et talle võiks lavalemineku eel öelda, 
mida ta peab mängima — milline on ta minevik, millised on suhted 
- ümbritsevate inimestega, milline on ülesanne, ja juba ta võikski kohe 
mängida: tulevad vajalikud tunded, sõnad jne. 

See oleks tõeline commedia dell'arte. See on ideaal. Kuid commedia 
dell'arte on alati olnud tinglik. Seni pole ükski näitleja julgenud män- 
gida mittetinglikku, konkreetset kuju ilma autorita, ilma päheõpitud 
tekstita, mängida karakterrolli kui improvisatsiooni. Saage aru: rolli 
ette valmistada ei tähenda teha proovi antud näidendiga; rolli ette val- 
mistada — see tähendab otsida eneses selleks näidendiks vajalikke suh- 
tumisi. 

(1916) 

* * % 

/-../ Teksti kõigi sõnadega tuleb väljendada kõige peamist mõtet, mitte 
lähimat, vaid peamist, seda, mille nimel räägitakse lähimat. Seda nime- 
tataksegi: ma tean, mida ma teen. See, mida ma laval teen, 
peab olema mulle vajalik, peab olema orgaaniliselt vajalik just mulle, 
mitte kellelegi teisele. Režissöör või pedagoog võivad aidata teil leida 
läbivat tegevust, lõikude mõtet jne., kuid keegi ei saa kunagi öelda: 
vaat milleks on teil vaja lahendada seda lavalist ülesannet. Selle te 
peate ise leidma. Lahti mõtestades ülesandeid te unustate väga tihti 
vajaduse otsida vastust küsimusele: milleks ma seda teen? On olemas 
rolli intiimne külg: miks on just minul, aga mitte kellelgi teisel seda 
vaja? 

Lapsele öeldi: homme on nääripidu, ja selle mõju all on ta terve 
õhtu ja kogu järgneva päeva kuni peoni. On mingisugune eriline võime 
ära tunda: see on mulle vajalik. Siin on tähtsad nii «mulle» kui «vaja- 
lik». See vajadus peab olema minu veres, mõtetes ja närvides. Kui teil 
pole seda «mulle vajalikku» — olete te käsitööline. 

Ma võin loogiliselt ja psühholoogiliselt osa analüüsida ideaalselt, kuid 
hiljem tulen lavale ja selgub, et mul pole höopiski tarvis teha seda, 
mida ma teen. Näitleja peab «uskuma». Seepärast ongi lava nii küt- 
kestav, et seal on kõik mittetõeline ja see mittetõde muutub minu jaoks 
tõeks. 

Mulle tundub, et peamiseks põhjuseks, miks me laval ei näe tõelist 
haaratust, huvitatust, ongi see, et te ei vaja stuudiot. Ei vaja stuudiot, 
tähendab — pole vaja etendust, pole vaja etendust, tähendab — pole 
vaja ka neid väikesi ülesandeid, milliseid annab teile autor. 


Selleks, et olla asjast haaratud, peate te teadma: 

Milleks on olemas kunst? 

Milleks on olemas teater? 

Milleks on olemas stuudio? 

Milleks stuudio lavastab seda näidendit? 

Milleks ma mängin oma rolli? 

Milleks ma mängin rolli seda lõiku? 

Milleks ma täitsin seda lavalist ülesannet? di 
(19 


Armastada teatrit, uskuda tema tulevikku 


TRENA VEISAITE 


1982. aasta jaanuarikuus oli Vilniuses külas tuntud lavastaja ja peda- 
googi professor Maria Knebeli loominguline laboratoorium. Loodud 1963. 
aastal, ühendab see hulka Nõukogude Liidu laste- ja noorsooteatrite 
lavastajaid. Laboratooriumi eesmärk on otsida efektiivseid töömeetodeid 
näitlejatega, kasutades selleks K. Stanislavski ja V. Nemirovitš-Dantšenko 
ideid ja kogemusi. 

M. Knebeli loominguline laboratoorium on kinnine, kõrvalised isikud 
selle tegevusest osa ei võta. See aitab kindlustada vestluste täielikku 
avameelsust ja professionaalsust, võimaldab teatriinimestel arutada oma- 
vahel intiimseid loominguprobleeme. 

Leedu ajalehe «Literatõra ir Menas» («Kirjandus ja Kunst») toime- 
tuse palvel nõustusid Maria Knebel, A. Brjantsevi nimelise Leningradi 
Noorsooteatri peanäitejuht, Vene NFSV rahvakunstnik, professor Zinovi 
Korogodski ja Riia Noorsooteatri peanäitejuht, Läti NSV teeneline kunsti- 
tegelane Adolf Šapiro, kes kuuluvad kolme erinevasse lavastajate põlv- 
konda, jagama oma mõtteid tänapäeva teatri probleemidest ja Vilniuse- 
käigu muljetest teatrikriitik Irena Veisaitšga. Avaldame selle jutusja- 
mise lühendatult. 


Irena Veisaitö 

Maria Knebel 

Zinovi Korogodski 

Adolf Sapiro 

S. Palini, K. Orro ja G. Vaidla fotod 


TEATRI KRIIS JA TEATRIPROTSESS 


IL. Veisaitš Üha sagedamini räägitakse kriisimärkidest teatris. Kümne- 
viieteistkümne aasta eest torkasid nii terve maailma kui ka nõukogude 
teatris silma suured muutused, julged eksperimendid, viimastel aastatel 
elab teater aga justkui vanadest protsentidest. Tema üldine tase nii 
kogu Nõukogudemaal kui ka Balti liiduvabariikides on kahtlemata tõus- 
nud, kuid levinud on keskpärasus, on tunda uute ideede puudumist. 
Missugune on teie arvates teatri olukord kaheksakümnendate aastate 
alguses ja millistena näete tema perspektiive? 

M. Knebel. Teatris, nagu ka elus, käib kogu aeg liikumine. Stag- 
natsiooni ma ei näe, ent mind teevad rahutuks üha enam esile kerkivad 
naturalismi ilmingud, ehkki tundus, et see on juba ammu läbi elatud 
etapp. Praegu on naturalismi tunda näitlejate mängus, lavastajatöös, 
see tungib uuemasse draamakirjandusse. Võtame kas või A.Gelmani uue 
näidendi «Silmast silma kõigiga», mis hiljuti Moskva Akadeemilises 
Kunstiteatris ja «Sovremennikus» lavale jõudis. Näitlejad mängivad 
hästi, kuid «Sovremenniku» näitlejanna A. Pokrovskaja näiteks nutab 
nii, et tahaks lavale karata ja teda rahustada. Psühholoogiline sub- 
tiilsus on asendumas füsioloogilisusega. Laval toimub kõik nii, nagu 
dikteerib autor: kõrvalruumis tõmmatakse vett, on kuulda, kuidas töötab 
kanalisatsioon jne. 

Sedasama märkan ka oma endise õpilase, lavastaja A. Vassiljevi loo- 
mingus. (Mõne aasta eest lavastas ta suure eduga noore dramaturgi 
V. Slavkini keskmisel tasemel näidendi «Noore mehe täiskasvanud tü- 
tar».) Füsioloogilisuse ohtu tunnen ma ka leedu andeka lavastaja E. Nek- 
rošiuse loomingus. Meile tuleb see välismaa filmidest, ajakirjadest, 
juttudest. Kui K.Stanislavski rääkis, et näitleja on kohustatud olema 
avameelne kuni häbituseni, ei pidanud ta silmas seda, et häbitust peab 
kujutama kui füsioloogilist akti. 

Draamakirjanik V. Rozov süüdistab mind, et ma ei mõista uuemat 
kunsti, et tahan idealiseerida elu. Võib-olla ongi nii... 

Z. Korogodski. Mida te peate naturalismist rääkides silmas — kas 
loomulikkust või kommunaal-olustikuliste detailide alastikiskumist? 

M. Knebel. Ma räägin füsioloogiast või niisugusest olustikust, mida 
ei ole kunstiliste kujundite abil muudetud. Aga mis üldse on olustik? 
Ilmselt on see tunduvalt keerulisem mõiste, kui on kaldunud arvama 
teatriteadlased, lavastajad ja näitlejad. V. Nemirovitš-Dantšenko rääkis 
palju ja õigesti olustikust, mis peab muutuma üldistavaks kujundiks. 
Nüüd on aga kõik vastupidi — olustik muutub iseseisvaks kategooriaks. 
Kui see on eraldi psühholoogiast, tüki õhustikust, keerulistest inim- 
suhetest, muutub see kohutavaks. See gn segane asi, mis nõuaks omaette 
raamatut. 

A. Šapiro. Aga kuidas te sellisest vaatevinklist hindate M.Gorki 
näidendit «Põhjas»? 


M. Knebel. M. Gorki saavutas olustiku kujutamises suure kunstilise 
üldistuse, aga A.Gelmani dramaturgia ei küüni selleni. Näidendi põhi- 
situatsioon on kuidagi ebatõenäoline: isa ja ema klaarivad oma suhteid 
ajal, mil nende poeg lamab haiglas, jäänud kätetuks avarii tagajärjel, 
milles olid süüdi ka vanemad. See on amoraalne. Ma ei austa ei seda 
meest ega ka tema naist. V. Rozov püüdis mind veenda, et A.Gelmani 
eesmärk on sundida vaatajat mõtlema o ma süüst, ent ma ei saanud 
sellest aru. 

Z. Korogodski. Ma kaldun nõustuma V. Rozovi arvamusega. Ja mulle 
tundub, et kirjanik A. Gelmani eesmärk on äratada vaatajate südame- 
tunnistus. Kunsti loomus on paljutahuline. Kunsti on ohtlik piirata. 
Ja A.Gelmani näidendis räägitakse põhimõtteliselt südametunnistusest, 
sellest, kuidas me oleme elanud ja kuidas ikka veel elame. Halastamatult 
paljastades naise ja mehe omavahelisi suhteid, avaldab dramaturg sel- 
lega sügavat austust inimesele. 

M. Knebel. A.Gelmani naturalism, õigemini füsioloogilisus, on vene 
kirjandustraditsioonidele võõras. See pärineb E. Albee'lt. Ma kardan, et 
me võime kaotada oma näo. Meie kirjandusele on alati iseloomulik 
olnud hingestatus, lootus... 

Z. Korogodski. Minu arvates on igasugune jutt südametunnistusest 
tänapäeval hingepuudutav. 

L. Veisaite. Arvan, et Gelmani näidend pakub väga palju erinevaid 
interpretatsioonivõimalusi. Nagu ma kuulnud olen, püüab näitleja 0. Jef- 
remov Moskva Kunstiteatri lavastuses õigustada meest, «Sovremennikus» 
aga, vastupidi, õigustatakse naist; mulle tundub, et mõlemad on üht- 
aegu süüdi ja süütud. Nüüd aga tahaksin kuulda teie arvamust sellest 
n.-ö. teatrikriisist. 

Z. Korogodski. Ma nõustuksin teesiga, et praegusaegne teater elab 
üle kriisi, kui see seisukord ei oleks teatrile alati iseloomulik olnud. 
Mulle ei tundu, et meie teatril on praegu mingi haigusperiood. Ka 
praegu otsitakse, mitte küll nii intensiivselt, ent siiski otsitakse. Võin 
üles lugeda palju suurepäraseid lavastusi Moskvas, Leningradis, Gruu- 
sias, Baltimaadel. Näiteks A. Šapiro ja D. Tamulevišiute lavastused Riia 
ja Vilniuse noorsooteatrites, J. Vaitkuse — ta on muuseas mu endine 
õpilane — lavastused Kaunase Draamateatris ei ole ühe koha peal tam- 
mumine, vaid julged ja rahutud otsingud. 

Rohkem häirib mind teatriorganismi kui iseseisva, o manäolise 
kunstilise terviku kadumine. Iga teater peab elama unikaalsete, 
ainult selles kollektiivis kehtivate seaduste järgi, kui aga hoitakse kinni 
mingitest üldistest ettekirjutustest, siis lihtsalt pole omanäolist teatrit 
olemas. 

A. Šapiro. Ehkki ma vaatan teatrikriisi probleemidele komplitseeri- 
tumalt, nõustun ma öelduga. Tõepoolest võib ühtse kunstilise suunit- 
lusega teatreid meie maal lugeda -üles kahe käe sõrmedel. 

1. Veisaite. Ent mis võiks olla tervikliku teatriorganismi kadumise 
põhjus? 

Z. Korogodski. Põhjusi on palju, ja neid üles lugeda ei ole kerge. 
Vahest üks tähtsamaid on teatri kõlbelise kliima, näitlejaeetika langus, 
mis on tihedalt seotud mitte niivõrd teatrisiseste seaduspärasustega kui 
üldise eluatmosfääriga. 

M. Knebel. Minu arvates on olemas ka teine põhjus — teatriorga- 
nismi ei kujundata õigesti. Nii näiteks Moskva Kunstiteatri peanäitejuht 
O. Jefremov ei uuenda teatrit, ei loo uut tervikut, vaid ainult laiendab 
kollektiivi, suurendades näitlejate arvu. Hiljuti võttis ta teatrisse juurde 
umbes viiskümmend uut näitlejat. Aga kas see siis midagi muudab? 

L. Veisaita Rääkides teatrikriisist ja teatri perspektiividest, ei taha ma 
üldsegi mitte eitada paljude heade lavastuste, andekate lavastajate ja 
näitlejate olemasolu. Viimasel ajal on palju kirjutatud ja räägitud juba 
kõne all olnud lavastajast A. Vassiljevist, Gruusia lavastajast R. Stu- 
ruast, ikka jätkub kirjutamisainet ka niisuguste meistrite nagu J. Ljubi- 
movi ja A.Efrose kohta. Rõõmustame meie lavastajate J. Vaitkuse ja 
E. Nekrošiuse üle ning paneme neile palju lootusi. Aga üldine teatri- 

teater pidevat uuendamist. Teame, et P. Brook hülgas juba kümne aasta 
eest professionaalse kommertsteatri ja asutas Pariisis Teatrikunsti Uuri- 
mise Instituudi, et ta otsib visalt uusi väljendusvahendeid, uut teatri- 
keelt ja vaatajaga suhtlemise võimalusi. Kuulus poola lavastaja, «vaese 
teatri» looja J. Grotowski, kes seitsmekümnendatel aastatel saavutas üle- 
ilmse tunnustuse, pööras äkki teatrile selja ja töötab nüüd ainult 
Wroclawi teatrilaboratooriumis. Tahtes leida inimloomingu uusi allikaid 
ja uusi suhtlemisvahendeid, teeb ta näitlejate ja vaatajatega drastilisi 
eksperimente. 

Kas oskame öelda, kes on meie teatri liidrid kaheksandal aastakümnel? 
Võib-olla sünnivad nad koos uue dramaturgiaga (L. Petruševskaja, S. 
Zlotnikov, A. Kazantsev, L. Razumovskaja, A.Gelman jt.)? Nii on teatri 
ajaloos sageli juhtunud. Tuletagem meelde E. Zolad, G. Hauptmanni, H. 
Ibsenit, L. Tolstoid, A. Tšehhovit, teatriliikumist Euroopas ja Venemaal 
XIX sajandi lõpul ja XX sajandi alguses. 

A. Šapiro. Vene dramaturgia «uus laine» pole veel kuigivõrd lavale 
jõudnud, pole veel loonud uut teatrit. Minu arvates viib teatriprotsessi 
nüüd ja ka lähitulevikus edasi ikka lavastaja isiksus. Võidab teater, 
kus juht loob oma meeskonna. Seda kinnitab ka J. Ljubimovi, G. Tovsto- 
nogovi, R. Sturua ja teiste kogemus. Kahtlemata ootame meie, lavas- 
tajad, alati häid dramaturge, kuid praegusel ajal nad ei määra meie 
otsinguid teatris. 

Z. Korogodski. Kaheksakümnendate aastate liidreid pole võimalik ette 
näha. Teatri arenguprotsess ise avastab nad meile. 


NÄIDENDID JA INSTSENEERINGUD 


1. Veisaita Kuidas hinnata dramaturgi ja lavastaja osatähtsust ning 
nende suhet teatris? Seda küsimust on palju arutatud, ent ühtsele sei- 
sukohale pole jõutud. 

M. Knebel. Kõige keerulisem on teatris ilmselt repertuaari kujunda- 
mine, materjali valik. Ainult suure dramaturgia najal võib tekkida 
teater, võivad välja kujuneda näitlejad. Hamleti mõtted on vajalikud. 
Seda kinnitab K. Stanislavski ja V. Nemirovitš-Dantšenko tegevus. Ne- 
mad lavastasid Tšehhovit, Gorkit, Ibsenit, Turgenevit, Tolstoid, Shakes- 
peare'i. Kahjuks valitseb meie teatrites praegu tihtipeale kergevõitu re- 
pertuaar. Hoopiski mitte kõik trupid pole suutelised mängima Shakes- 
peare'i. 

1. Veisaite. Ent suur draamakirjandus ei päästa teatrit mitte alati. 
Võtame näiteks kas või Vilniuses külalisetendusi andnud teatrid, kes 
on teinekord kaasa toonud vägagi kõlavate autorinimedega repertuaari. 
Aga lavastusi vaadates oled sunnitud mõtlema: miks on teater enda 
kanda võtnud ülesande, millega ta ei suuda toime tulla? Tegelikult 
on see suure kirjanduse labastamine. 

M. Knebel. Ja ikkagi on tarvis koputada just sellele uksele. Teatri 
kõige tähtsam ülesanne on leida võti näitekirjanduse kordumatusse 
maailma, tema poeetikasse, luua vorm valitud näidendi tuuma edasi- 
andmiseks, tuua lavale loo peamine mõte. 

Z. Korogodski. Tihtipeale kasutatakse trafaretseid mõisteid, öeldakse, 
et see või teine etendus on gorkilik, tšehhovlik, arbuzovlik. Ma olen 
näinud väga palju äärmiselt erinevaid Arbuzovi näidendi «Julmad 
mängud» lavastusi. Millises neist oli Arbuzov kõige tõelisem, ainuoma- 
sem? Teater on alati ikka ise interpreet. Ta tahab oma tõlgen- 
dust pakkuda. Seepärast tehaksegi nii sageli instseneeringuid, mille 
autoriteks on tihtipeale lavastajad ise. 

M. Knebel. Ma oleksin selliste instseneeringutega nõus, kui ilmuks 
dramaturg või lavastaja, kes oleks andekam kui näiteks Gorki. Isegi 
B. Brecht, kes töötas ümber M.Gorki «Ema», labastas ta sellega ära. 

Z. Korogodski. Aga «Coriolanus» õigustas end küll. 

L. Veisaite, Selle üle võib vaielda. B. Brecht rõhutas Shakespeare'i tra- 
göödia sotsiaal-poliitilisi motiive, kuid tegi «Coriolanuse» üldinimlikud 17 


probleemid siiski liiga lihtsaks. Muidugi ei eita eelpool öeldu, vaid vastu- 
pidi — kinnitab, et oma tõlgendus on hädavajalik. Oluline on see, et 
B. Brecht ei püüdnudki kunagi oma «Coriolanust» esitada Shakespeare'i 
tragöödia pähe. Selle loo autoriteks on kaks inimest, nii nagu ka muu- 
sikas on näiteks Bach-Busoni või Paganini-Liszt. 

Z. Korogodski. Ja tunnistagem, et ka meie kõigi poolt austatud ja 
armastatud J. Ljubimovi teater kujunes samuti välja instseneeringute 
najal. 

M. Knebel. Jah, Ljubimovi teater kujunes väljaspool traditsioonilist 
näitekirjandust, ning sellisena ta meile meeldib. J. Ljubimovi luule- 
lavastused on suurepärased, aga ta instseneeringud pole kahjuks küll 
kaugeltki võrdväärsed. F. Dostojevski «Kuritöö ja karistus» õnnestus, 
sest selles mõtestati huvitavalt Raskolnikovi saatust. Aga M. Bulgakovi 
«Meister ja Margarita» oli silmanähtav möödalaskmine. 

Z. Korogodski. Niisiis tuleme järeldusele, et on vaja tunnistada kõiki 
võimalusi. Niimoodi arvas juba 1910. aastal oma kirjas K. Stanislavskile 
V. Nemirovitš-Dantšenko, kui ta arutles «Vendade Karamazovite» inst- 
seneeringu üle. «Kui Tšehhovi-lavastused», kirjutas ta, «laiendasid teatri 
tinglikke raame, siis «Karamazovid» hävitasid need raamid täielikult. 
Teatri kui koondava kunsti kokkuleppelisus haihtus, ja nüüd pole teatris 
enam miski võimatu.» 

Teater on muutunud universaalseks kunstiliigiks, ta võidab endale 
üha uut ruumi. Ka näitekirjandus ei saa tänapäeval luua teatrile piire. 
Näiteks on A. Šapiro lavastanud võrratu lastetüki «Tšukokkola», G. 
Tovstonogov — «Nähtava laulu». Kus on siin traditsiooniline drama- 
turgia? Ka teie Noorsooteatris nägime lavastajainstseneeringuid. Peab 
olema igasuguseid etendusi, sest muidu pole elavat teatriprotsessi! Kõik 
teed on õiged, juhul, kui nad on ühiskonnale kasulikud. 

M. Knebel. Kuid mulle tundub, et kaheldamatult andeka ja loomis- 
võimelise trupiga Vilniuse Noorsooteatrile on praegu vaja nimelt suurt 
dramaturgiat, et see veel enam arendaks nii näitlejaid kui ka kogu 
teatrit. 

Üks teatrikriitik küsis, mida ma võiksin öelda teie Noorsooteatri 
näitlejate iseloomulike joonte kohta. Ma vastasin, et arvatavasti mitte 
midagi. Näitleja isiksus sõltub tema loodud rollidest. Kui keegi mängib 
Fausti või Mefistofelest, siis ma ütlen kohe, mis ma arvan. 


LAVASTAJA JA NÄITLEJA 


L. Veisaite. XX sajandil, mil on olemas lavastaja, pole näitlejal teatris 
õigust valida endale rolli, vaid ta on sunnitud seda ootama ja proovi 
ajal kohanduma lavastaja plaanidega. See ei erguta temas iseseisvust, 
eriti veel juhul, kui pole lavastajaga ideaatset teineteisemõistmist. On 
ju teatris, nii nagu ka elus, ideaalset teineteisemõistmist ääretult harva. 

Meil räägitakse ja kirjutatakse tihtipeale näitlejaisiksuse kasvatami- 
sest, aga kui näitleja tõesti isiksuseks muutub, on peaaegu vältimatu, 
et tal jääb teatris kitsaks, tekivad lahkhelid lavastajaga, ta hakkab 
sekkuma lavastaja töösse ja tihtipeale koguni lahkub sellest teatrist. 
J. Miltinis on öelnud, et ideaalne näitleja peab olema tänapäeva! ni 
filosoof kui ka akrobaat. Kuidas suhtute teie sellesse küsimusse ja kuidas 
hindate näitleja olukorda teatris? 

Z. Korogodski. Suurim õnn näitlejale on see, kui ta kuulub mingisse 
koolkonda. Näitleja on nüüd ja alati sõltuv kollektiivist. Teatrikunst 
nõuab alati ühinemist, relvavendade tsunfti, ja kui see tsunft on elu- 
jõuline, tuleb sellele alluda. Teatri edu ei sõltu tänapäeval mitte üksnes 
lavastajast ega näitlejatest, vaid teatri kui organismi ühtsustundest. 
Ent teatrit on raske ühendada, ja hoida seda ühtsust on veelgi raskem 
Kollektiiv on meie igavene rist ya meie suur õnn. 

Olen täiesti nõus J. Miltinisega, et oleks hea, kui näitleja suudaks 
olla nii filosoof kui ka akrobaat. Filosoofi all mõtlen ma kodanikku- 

näitleja, kes sooritab tsirkusekupli all kõikvõimalikke trikke. See on 
ideaalne, kuid peaaegu võimatu variant, sest selles peitub juba iseenesest 
konflikt, millest rääkis ka meie lugupeetud kaasvestleja. Kui isiksus 
lõplikult välja kujuneb, nõuab ta endale teist, uut teatrit. Ja tuletagem 
veel kord meelde Moskva Kunstiteatri kogemust. Mõne aja suutsid K. 
Stanislavski ja V. Nemirovitš-Dantšenko hoida tasakaalu, kuid lõhe nende 
vahel oli vältimatu. V. Meierhold ja J. Vahtangov pidid ära minema 
ja oma teatrid looma. Tean, et J.Miltinisel oli palju probleeme, 
ja eks neid ole meil kõigil. 

A. Šapiro. Me võime ideaalset näitlejat ette kujutada nii- või naa- 
moodi. F. Fellini näiteks iseloomustab näitlejat kui klouni. Kuid me ei 
saa siiski kuhugi põgeneda silmanähtava tõsiasja eest, et enamik meie 
näitlejaid on hallid. Tõsi, üldine professionaalne tase on tõusnud. Hiljuti 
kõnelesin Moskvas Väikese Teatri veterani, Nõukogude Liidu rahva- 
kunstniku M. Tsarjoviga. Ta kinnitas, et varem olid teatris staarid ja 
statistid, nüüd on aga kõik ühtlustunud, ning seda seoses lavastaja- ja 
näitlejameisterlikkuse tõusuga. 

Arvan, et see on üleüldine nähtus. 

Z. Korogodski. Selge see, et laiuti minnes kaob ära sügavus. Ehkki teat- 
riprotsessist on alati osa võtnud tuhanded, on tema saatuse määranud 
siiski üksikud lavastajad ja üksikud näitlejad. Ja eks tänagi ole meil 
olemas näitleja A. Kaljagin... 

M. Knebel. Te olete näitlejate vastu liiga leebe. Viimasel ajal on palju 
räägitud nende olukorrast teatris, nende hõivatusest filmis ja televisioo- 
nis. Selle küsimuse tõstis ajakirjas «Teatr» üles kriitik R. Kretšetova. 
Ma olen väga rahutu paljude näitlejate tarbijaliku suhtumise pärast 
oma ametisse. Teatrikunsti ei ole võimalik luua, kui harjutatakse vaid 
kolm tundi päevas. Vaadake kas või Moskva näitlejaid — nad mängivad 
kõikides filmides, kõikides telelavastustes. Aga millal nad küll loovad? 
Noor kogemusteta tüdruk mängib filmis ühe osa ja juba sõidab rahvus- 
vahelistele festivalidele. Näitlejad hülgavad teatrid, kus nad oleksid 
tõesti vajalikud, ja lähevad sinna, kus nad saavad end filmida lasta 
ja välismaale sõita. Sellepärast näitlejaisiksus nivelleerub, muutub kesk- 
päraseks. Kui mõtled oma rolli üle ainult natuke, siis sa ei loo teda. 
Roll peab näitlejat jälitama, end talle uneski ilmutama. Kahjuks vahe- 
tavad tänapäeva näitlejad ajapuuduse tõttu ainult kostüüme, ise aga 
ei muutu. Ma arvan, et need on halvad näitlejad. 


MEETOD JA NÄITLEJA LOOMINGULINE KÜPSEMINE 


1. Veisaite Te olete Stanislavski, Nemirovitš-Dantšenko ja Mihhail 
Tšehhovi traditsioonide jätkaja. Aga kuidas te suhtute Brechti teatrisse, 
tema teatris ja näitlejamängus kasutatud võõritusefekti, mis nii suuresti 
mõjutas XX sajandi teatrit kogu maailmas? 

M. Knebel. Pean tunnistama, et mulle on Brechti võõritusefekt võõras. 
Ma austan Brechti väga, arvan, et ta on üks jõulisemaid kujusid XX 
sajandi režissuuris, kuid rääkida Brechti ja Stanislavski sünteesist, nagu 
seda sageli tehakse, on absurdne. B. Brecht on liiga ratsionaalne kunst- 
nik. Tõsi, ka Stanislavski ja eriti Mihhail Tšehhov rääkisid sageli näit- 
leja enesepiirangust, vajadusest jälgida rolli terviklikkust, ent nende 
eesmärk oli tegelase «hingeelu», «kirgede tõde», Brechti eesmärk oli 
aga ratsionaalne ja kriitiline tegelase hindamine ning esiplaanile olid 
tõstetud tema sotsiaalsed funktsioonid. Brechti eepilise teatri printsiibid 
ja mängimise tehnoloogia on vananenud. Ta on praegu meile tähtis 
eelkõige kui dramaturg. 

Leipzigi teatrikoolis jälgisin kord, kuidas õpetatakse saksa näitlejaid 
Brechti süsteemi järgi. Füüsiliselt on nad hästi treenitud, valdavad 
suurepäraselt häält, räägivad ilusti, laulavad mitte eriti hästi. Pedagoog 
andis üliõpilastele ülesande: tulla tuppa, minna akna juurde, võtta 
aknalaualt kiri ja reageerida kirja sisule (meeldiv, ebameeldiv, kohutav, 
uskumatu, rõõmustav jne.). Eesmärk oli leida maksimaalselt väljendus- 19 


rikkaid žeste, saavutada tegevuse absoluutne ratsionaalsus. Üliõpilased 
sooritasid ülesande nii, nagu ei tahaks nad saada näitlejateks, vaid 
teatriteadlasteks. Nad kommenteerisid kogu aeg oma tegevust: ma tulen 
tuppa, avan ukse, näen kirja, rebin selle lahti jne. See oli lihtsalt igav. 
Ma tegin ettepaneku noortel sedasama korrata, kuid sisemonoloogi abil. 
Vaatajale peab olema ilma sõnadeta selge, millest nad akna juurde 
minnes mõtlevad, kas kiri on oodatud või ootamatu, milliseid mõtteid 
ja tundeid see tekitab. Ja üliõpilased elavnesid otsekohe, punastasid, 
hakkasid närveerima, üks tüdruk puhkes koguni nutma. Nii tekkis 
emotsioon. Saksa pedagoog vaidles mu meetodile vastu. Me kasvatame 
näitlejaid erinevalt. 

1. Veisaite. Kuid sellised B. Brechti näitlejad nagu H. Weigel, E. 
Busch, E. Schall, G. May ja teised, keda mul on olnud võimalus näha, 
haarasid oma mänguga sügavalt kaasa. Piisab, kui meenutada H. Weigeli 
ema Courage'i, E. Buschi Galileid või E. Schalli Arturo Uid. 

M. Knebel. Brechti teater tekkis konkreetsetes ajaloolistes tingimustes, 
ajal, mil käis võitlus fašismiga. Ta teatris oli väga andekaid näitlejaid, 
keda ka teie mainisite. Need olid selge kodanikupositsiooniga näitlejad, 
neil olid oma ideaalid ja võimas publitsistikirg. Nad oskasid suurepära- 
selt nii oma rolle mängida kui ka äkki rollist eemaldudes song'e esi- 
tada, nendega oma isiklikku seisukohta väljendades. Ümberkehastumine 
toimus välgukiirusel. 

Noorel näitlejate põlvkonnal, kes on sündinud teistsugustes ajaloo- 
listes tingimustes, ei ole neid ideaale ega ka publitsistlikku kodaniku- 
positsiooni. Pärast B. Brechti surma muutusid Berliner Ensemble'is pal- 
judki asjad formaalseks. Kadus ka song'ide esitamise kunst, mis nõuab 
eriti suurt annet ja meisterlikkust. 

1. Veisaite. Kas võib väita, et Brechti teatri põhimõtete absolutiseeri- 
mine, nende dogmaatiline rakendamine on SDV teatrile kahjulikult 
mõjunud? 

M. Knebel. Sedasama võime öelda ka K.Stanislavski ja M. Tšehhovi 
kohta. Kui tervikust võetakse ainult üks pool, toob see alati rohkem 
kahju kui kasu. K. Stanislavski ja M. Tšehhovi meetodid on veel paljuski 
mõistmata ja kasutamata. Ka B. Brechti meetodis on kasulikke asju. 

Z. Korogodski. Ma olen täiesti nõus, et Stanislavskist pole veel lõpuni 
aru saadud. Tema süsteemi ei saa lugeda köidehaaval — kasutada esi- 
mesi köiteid ja ignoreerida viimaseid, nagu meil seda sageli ette tuleb. 
Siiamaani oleme Stanislavski meetodit viletsamaks teinud, oleme seda 
halvasti kasutanud. 

Ei Stanislavski ega ka Brechti meetod saa näitlejat halvemaks või 
paremaks teha. Anne on alati ime ja talle tuleb kõik teed lahti teha. 
Meetodi eesmärk on tõsta enamiku taset, see on abinõu, mis hoiab elu- 
sana näitleja ja lavastaja sünnipärast annet, hoiab teda teatristampide 
ja skleroosi eest. 

A. Šapiro. Meetod on proovi läbiviimise viis, mitte esteetikaprintsiip 
või seadus. Minu unistuseks on avada näitlejale uus kunstiilm, et ma 
saaksin luua uue teatri. Teater pole eksisteerimine, vaid protsess, milles 
püüeldakse kunstiliste resultaatide poole. Uus teater sünnib uute õpilas- 
tega, kunstiprintsiipide vahetumisega. 

LI. Veisaite Kui jälgida praegusaja näitlejaid, eriti Baltimaadel, siis 
tundub mulle vahel, et kasvatatakse noori inimesi, kes oskavad natuke 
mängida, natuke laulda, natuke tantsida, kes valdavad natuke akrobaa- 
tikat, kuid raske on aru saada, milliste mõtete ja tunnetega nad elavad. 
Nad on nagu savi, mida võib voolida ükskõik missugune skulptor. Kui 
me laseme koolidest välja kahvatuid, iseseisvusetuid näitlejaid, siis kuju- 
neb meil ka vastavalt kahvatu teater. Võib-olla on meie pedagoogilises 
süsteemis vigu? 

Z. Korogodski. Nagu ma juba ütlesin, ei saa ükski pedagoogiline süs- 
teem kasvatada annet. Me ei kasvata andeid, vaid mõnikord lihvime 
teemante, et nad saaksid sillerdada nagu briljandid. Kahjuks on andeid 
vähe. Enamikul juhtudel me töötame keskmiste võimetega inimestega, 

kindel, et meie teatrisüsteemi tähtsaim pedagoogiline ülesanne on kas- 
vatada isiksust, äratada tema südametunnistus, kujundada inimest, kes 
mõistab oma aega. Õigesti kirjutab-itaalia lavastaja G. Strehler: «Teatri- 
kool õpetab eelkõige maailmas olemist, selle mõistmist ja püüdlemist 
maailma täiuslikumaks muutmise poole.» Tehnika valdamine on kahtle- 
mata vajalik, kuid siiski teisejärgulise tähtsusega. Vaieldamatult õige 
on Stanislavski mõte, et näitleja, kes on kulisside taga väikekodanlane, 
ei saa laval mängida Shakespeare'i või Dostojevskit. 

Kahtlemata sõltub paljugi ka sellest, millisel määral meie, pedagoo- 
gid, oleme ise isiksused. Seda kindlaks teha on kõige raskem. Meil pole 
muid vahendeid kui intuitsioon ja kogemus, aga kogemus vananeb. Nii 
me siis elamegi igavestes kahtlustes. Mulle heidetakse tihti ette, et mu 
kasvandike väline mängutehnika on ebausutav. On ju endastmõistetav, 
et kui treenid oma keha, ei arene hingelised omadused. Aga teater ei 
saa ka oodata, kuni näitleja omandab mängutehnilised nõksud ning üht- 
aegu areneb sotsiaalselt, bioloogiliselt ja hingeliselt. Kõige raskem on 
teatripedagoogikas ühendada elav alge ja väljendusvõtted. Just siin 
tekibki väga kergesti teatrivale. 

1. Veisaita Ilmselt oleme ühel meelel, et kõige tähtsam ja 
kõige raskem on näitlejas avada ja arendada isiksust. Suurt 
rolli mängib siin ka elu ise ja tulevase näitleja konkreetsed kogemused. 
Tahaksin küsida, missuguseid ülesandeid te annate oma üliõpilastele näit- 
lejameisterlikkuse tundides, tänapäeva teatri tingimusi arvestades, ja 
milline on teie arvates nõrgim lüli näitlejate ettevalmistamise süsteemis? 
(Lugejale teadmiseks: kõik meie kolm kaasvestlejat õpetavad nii näitle- 
jaid kui ka lavastajaid.) 

Z. Korogodski. Arvan, et meie pedagoogika kõige tähtsam ülesanne 
on õpetada näitlejat väljendusrikkalt vaikima. Näitleja keha ei saa olla 
väljendusrikas, kui ta hing on vait. Tavaliselt on esimese ja teise kursuse 
eksamitel palju noorusõhinat, tulevased näitlejad on stampidest vabad, 
noormehed ja neiud liiguvad kenasti, tunnetavad rütmi, aga kui nad 
rääkima hakkavad, reedavad nad end kohe. Näed, et nende siseelu pole 
veel küllalt intensiivne. 

1. Veisaite. Me saime väljendusrikast vaikimist rõõmuga jälgida 4. 
Vaitkuse stuudio ühe lennu lõpuetendusel «Meie mängud». Kas te juhtu- 
site seda nägema? 

Z. Korogodski. Kahjuks mitte. Kuia niipalju kui voin otsustada kol- 
leegide arvamuse põhjal, ei ole sellel J. Vaitkuse andekal eksperimendil 
siiski ilmselt perspektiivi. Näitleja keha peab kõnelema ise, loomusunnil, 
mitte-aga treeneri käsul. Vaid kõnekast vaikusest tulevad tõelised sõnad. 
Nüüd ma nägin, kui huvitavalt õpetab J. Vaitkus teatriüliõpilastele vai- 
kimise kunsti. 

Ma arvan, et J. Vaitkuse huvitav teater, mis sai Leningradis teenitud 
menu osaliseks, oleks veelgi huvitavam, kui tema etendustes puhas lava- 
vorm toetuks rohkem mitmekihilistele ja intensiivsetele seesmistele 
protsessidele. 

Teatrikriitikuid pedagoogiline protsess tavaliselt ei huvita, ent õpe- 
tamise vead, nagu te õigesti mainisite, lähevad edasi teatrisse. Sünnivad 
etendused, mis on teksti tasemel, ilma teise plaanita, ilma sügava all- 
tekstita. Et sõna muutuks tähendusrikkaks, on vaja talle luua vunda- 
ment, kasutades selleks tegevusliku analüüsi meetodit, mida õpetas meile 
kõigile M. Knebel. Režissuuri eesmärki võib väljendada mõnevõrra liht- 
sustatud vormeliga: näitleja peab minema lavale puhta südametunnis- 
tusega ja sealt lahkuma puhta südametunnistusega. Ta peab rääkima 
nii, et see oleks tähtis nii talle endale kui ka teistele inimestele. Ma 
ei tunnista abstraktset teatrikeelt. Teater tekib konkreetsetes omavahe- 
listes suhetes, konkreetsete isikute maailmavaate alusel. 

A. Šapiro. Väljendusrikast vaikimist on vaja õpetada, kuid sellel mee- 
todil on ka oma hind. A. Arbuzovil on õigus, kui ta ütleb, et meil pole 
varsti enam näitlejat, kes oleks võimeline laval mõttekalt ütlema «Tere 
päevast!». Tingimata on tarvis õpetada ka sõnakunsti. 
Me pole enam näitlejat harjutanud mõistma, et tegelase väljendus- 21 


võime, ta loomus ja olemus on kodeeritud tema kõnerütmis. Lavastan 
praegu A.Tšehhovi näidendit «Metsavaim» ja võin näitena tuua Voi- 
nitski monoloogi. Proovi ajal tegin ühele näitlejale märkuse, et tema 
monoloogis pole tunda tegelase vaimustust, pole vastavat intonatsiooni. 
Ta õigustas ennast, öeldes, et tekstis pole hüüumärke... Aga rütm 
on ju olemas! Paradoks — me õpetame näitlejaid konservatooriumis, 
aga nemad ei kuule lavakõne rütmi, selle muusikat. Pange tähele, kui 
ühtemoodi loevad näitlejad erineva väljenduslaadi ja mailmavaatega luu- 
letajate värsse. 

Mul on näitlejatega palju kergem luua vaikimise tsooni kui elustada 
teksti. Vaikimisest võtab osa näitleja keha, seda on võimalik reguleerida, 
aga kui ta hakkab rääkima, jääb ta vaatajate ette üksi ja siis saan ma 
teda vaid vähesega aidata. 

Vaadates Vilniuse Noorsooteatri andekaid etendusi, tundus mulle, et 
ka selles kollektiivis on kõige nõrgem lüli sõna. Lavastaja E. Nekrošiuse 
lavastustes kulgeb elu sõnast eraldi, heliriba on eraldi plastilisest ja 
kujundlikust lahendusest. Sõna ei jätka närviimpuilssi, ei krooni lauset, 
ehkki vastavalt kaasaegse teatri nõudmistele K. Stanislavski, V. Meier- 
holdi ja J. Ljubimovi järgi sõna nii alustab kui ka lõpetab loomingu- 
protsessi. 

1. Veisaitš. Kümmekond aastat tagasi oli mul võimalus lähemalt tut- 
vuda inglise lavastaja P. Brooki proovimeetodiga. Lavastati Shakespeare'i 
«Suveöö unenägu». P. Brook ei lubanud näitlejatel kuni esimese vaata- 
jate ette astumiseni oma teksti valjusti lugeda. Proovi tehti sosinal, 
tähelepanu oli keskendatud väljendusrikkale vaikimisele, seesmisele prot- 
sessile, keha tõele, sõna aga toodi hiljem sisse nagu plahvatus, ja see 
andis palju uusi leide. 

A. Šapiro. P. Brook töötab äärmiselt kõrge tasemega näitlejatega ja 
püüab vältida nende langemist stampi. Meie olukord on kahjuks teist- 
sugune. Tihtipeale on meie üliõpilased ja näitlejad võimelised üksnes 
keskpäraselt laulma, mängima, tantsima — seda kõike natuke, nagu 
siin juba mainiti. Ma arvan, et me ei hinda küllaldaselt inimese loomu- 
pära, ei harju seda arvestama. On ju nii, et ka alti või metsosopranit 
ei õpetata laulma koloratuursoprani partiisid. Aga meie ei arvesta tihti 
näitlejate individuaalsete muusikaliste ja plastiliste võimetega, tema spet- 
siifikaga. 

Halvasti õpetame ka lavakõnet. Üliõpilastele õpetatakse vaid for- 
maalset tehnikat, kõne ei seostu seesmiste protsessidega. Siinkohal ma 
nõustun täielikult Korogodskiga. Näitlejate õpetamisel pühendame me 
neljast aastast kaks kolmandikku ümberkehastumisele. Sõnale ei jäägi 
enam aega, sest viimastel kursustel tehakse üliõpilastega juba lavastusi. 
Paradoks — me võtame kooli vastu inimesi, kes lausa janunevad kõnelda, 
ja laseme välja neid, kes on selle soovi juba kaotanud. 

Meil on tarvis otsida uusi teid ja võimalusi, ehkki igal meetodil on 
omad vead ja oma hind. 

Z. Korogodski. Meie jutt on jõudnud teatriprobleemide ja pedagoogika 
ristumiskohale. Šapirol on täiesti õigus. Sisseastujatel puudub sõnakul- 
tuur ja luulemaitse. Stanislavski metoodika oli kohane rikka kultuuri- 
traditsiooniga inimestele. Praegu tulevad vastuvõtueksamitele noored, 
kes on võimelised peast lugema vaid kaks luuletust ja ühe jutukese. 

Ja sellele vaatamata peab näitlejat õpetama kõigepealt tähendusrik- 
kalt vaikima, teisiti öeldes — õpetama kuni sõnalise protsessini. Seda 
võimaldab tegevusliku analüüsi meetod. 

A. Šapiro. Aga nõustuge, et kui lavastada Tšehhovit ja rääkida proo- 
videl oma sõnadega, tähendab see kõige pea peale pööramist. Tšehhovi 
näidendites on kõik tähenduslik. Kui me õpime tegema seda, mis on 
ette määratud, ei karda me juhuslikkust, mis teebki elu imepäraseks. 
Vaataja peab tundma, et kui näitleja lausuks selle, aga mitte teise 
sõna, kui läheks paremale, aga mitte vasakule, muutuks tegelase kogu 
elu teistsuguseks. 

Z. Korogodski. Proovi ajal peab looma olukorra, mis nõuaks“ninuüksi 

A. Šapiro. Tingimata peab otsima autori sõna ja näitleja esituse va- 
helist suhet. Kui ma lavastasin «Tšukokkolat», analüüsis meie teatri 
kirjandusala juhataja, kes on väga hea filoloog, pikka aega näidendi 
rütmi, tooni, värsside rütmi, tsesuuri. Hiljuti, kui lavastasime H. Kleisti 
«Homburgi printsi», sundisin ma näitlejaid kõigepealt värssteksti pähe 
õppima, rangelt rütmi valitsema hakkama ja alles siis asusin proove 
tegema. 

Te ilmselt teate tuntud eesti näitlejat A. Eskolat. Temaga etüüdimee- 
todil töötada on täiesti võimatu. A. Eskola ei tunnista osa ilma tekstita. 
Ta elab sisse autori «tooni», ja alles siis hakkab proovi tegema. Orgaa- 
nika on tema loomuses. 

Z. Korogodski. Ja mis meetodi järgi töötab J. Budraitis või U. Pucitis? 
Neile pole meetodit üleüldse tarvis, neile on selleks orgaanika. Ent selli- 
seid näitlejaid on üksikuid. Ja ikkagi, kui hakkad sõna hindama kui 
iseseisvat väärtust, rahuldud «rääkiva teatriga». Juhul, kui kompromiss 
on vältimatu, oleksin ma valmis ohverdama sõna, ent mitte seesmist 
protsessi. 

A. Šapiro. Kuid minu meelest peatab praegust teatri arenguprotsessi 
sõna. Ma ei lavasta paljusid näidendeid sellepärast, et näitlejad ei oska 
rääkida. Meie meetodi puudus on see, et sõnadele pööratakse valesti 
tähelepanu. Rääkides alalõpmata teisest plaanist, alltekstist jne., me ise 
eemaldume sõna õigest valdamisest. 

+ * * 


M. Knebel. Me oleme kõik loomingulised inimesed. Me pühendame oma 
elu kujuteldava maailma ideaalidele, ja see on meile lõpmata kallis. 
Ma tean, et paljud mu sugulased ja tuttavad ei mõista, mida ma õieti 
teen, millele pühendan oma aja ja jõu. Aga meile on meie maailm 
reaalne. Me oleme seal õnnelikud. Ma tahaksin soovida oma õpilastele 
Leedus, samuti teie Noorsooteatri näitlejatele, et neil jätkuks armastust 
oma elukutse vastu kogu eluks; et saades lööke — need on kahjuks välti- 
matud —, jätkuks neil jõudu uuesti üles tõusta ja endiselt uskuda ini- 
mesesse, tema hinge... 

Leedu keelest tõlkinud 
TIIU JÕGI 

Sünkretismist ja rahvamuusikast 


INGRID RÜÜTEL 


1.—4. oktoobrini toimus Tallinnas kolmas üleliiduline soome-ugri 
rahvamuusikakonverents, teemaks rahvamuusika sünkretism. Sünkretism 
on viimasel ajal moodne mõiste, mida on palju pruugitud, kuid vähe uuri- 
tud. Probleem on aktuaalne mitte ainult teoreetiliselt, vaid ka praktiliselt, 
seoses rahvamuusika üha suureneva osatähtsusega nüüdiskultuuris. Kui- 
võrd ja kuidas peaks rakendama folkloori üksikute žanrite, liikide ja 
nende funktsioonide algset seost professionaalses loomingus ja taidluses, 
milline funktsioon on folklooril tänapäeval, need on omaette probleemid, 
milleni seekordsel konverentsil ei jõutud, ei seatud eesmärgikski. Küll 
aga tekitasid mitmed ettekanded sellekohaseid mõtteid ja tulevikus võiksid 
need saada konkreetsete uurimuste ja mõttevahetuste objektiks. 

Teoreetilise ülevaate sünkretismi mõistest, eeskätt varasema kirjanduse 
põhjal andis TA Keele ja Kirjanduse Instituudi rahvaluule sektori juhataja 
Ülo Tedre. Sünkretism folklooris tähistab eelkõige üksikute kunstiliikide, 
žanrite. ja nende funktsioonide algset diferentseerumatust, aga samuti 
rahvakunsti ning rahvausundi ja maailmavaate ühtsust, ja avaldub eriti 
selgesti arhailistes kultuurikihtides. Hiljem, järkjärgulisel eraldumisel 
sünkretistlikust seisundist muutuvad üksikud kultuurielemendid iseseisva- 
teks liikideks ja alaliikideks, mis aga ka uuemais kultuurikihtides ei eksistee- 
ri täiesti eraldatult, vaid üksteisega mitmeti põimudes ja seostudes. Kust- 
maalt on meil põhjust kõnelda sünkretismist, kustmaalt iseseisvate 
kunstiliikide sünteesist, sai ägeda mõttevahetuse objektiks, jäi aga seekord 
küll täpselt fikseerimata eelkõige vastavate konkreetsete uurimuste vähe- 
suse ja materjali nõrga läbitöötatuse tõttu. 

Poleemika järgnes avaistungile ja tugines eeskätt puhtteoreetilistele 
kontseptsioonidele. Kui nüüd tagantjärele kogu konverentsi materjalil 
küsimust vaagida, võiks mõneski aspektis tõele lähemale jõuda. Mõttevahe- 
tuses toodi esile üsna vastandlikke teoreetilisi seisukohti, mille vahele 
mahtus ka kompromissideid. «Kõige sünkretistlikumad on need rahvaluule- 
liigid, milles põimub mitu kunstiala: kõik mängulaulud, milles liituvad 
poeesia, muusika, tants ja liikumine; rahvalaul, milles ühinevad poeesia, 
muusika ja teatav pärimuslik liikumine» (UÜ. Tedre). Siia kõrvale võib 
tuua ka H. Tampere tuntud teesi: «Tekst, viis ja esitustavad — see kõik 
on ju tegelikkuse tervik...» Ja äärmuslikult vastupidine näide: «Ajaloo- 
liselt jälgitavate perioodide jooksul on kõigi meile teadaolevate maailma 
rahvaste poeesia, muusika ja tants alati käibinud iseseisvate, üksteisest 
sõltumatute, vastastikku opositsiooniliste struktuuridena, mis üksteisega 
lõikudes moodustavad mitmesuguseid kahe- või kolmekaupa seotud koordi- 
natsiooni vorme» (J. V,. Gippius). Kompromisslahenduse pakub M. Kondrat- 
jev Tšeboksarõst: sünkretism eksisteerib ainult arhailistes folkloorikih- 
tides. Kus on aga piir ning kas siin saabki üldse olla kindlalt fikseeritavat 
piiri? Kunstiliigid, vormid ja elemendid ei astu üksteise asemele ega vahe- 
tu ranges ajaloolises järgnevuses. Uues ühiskondlikus formatsioonis elab 

ja areneb edasi hulk varasema formatsiooni kultuurijooni, uutega segu- 
nedes ja põimudes. Me teame näiteks, et Eestis elas terve hulk sugukond- 
likust ajajärgust võrsunud animistlikke jm. usundilisi ettekujutusi risti- 
usuga kõrvuti (ja osalt sellega segunedes) kuni käesoleva sajandini. Väga 
kaugesse minevikku läheb tagasi ka regivärsiline rahvalaul, mida tunneme 
ainult tänu sellele, et ta püsis kasutusel läinud sajandi lõpuni ja säilis 
vanema põlvkonna mälus veel käesoleva sajandi alguses, mõnevõrra 
kauemgi. Koos vana rahvalauluga on meieni kandunud ka ürgse sünkretis- 
mi vorme, mis hoolika analüüsi tulemusel on hästi jälgitavad. Just algse 
sünkretistliku iseloomuga saab võib-olla seletada mõndagi eesti regivärsi- 
lise rahvalaulu iseärasust, mis teistsuguse ainestikuga harjunud uurijale 
tundub mõistetamatu, näiteks sama meloodia kasutamine erinevais laulu- 
liikides. Rahvaste folklooris leidub ajalooliselt, žanrispetsiifikalt, usundi- 
lis-maailmatunnetuslikult aluselt ja kunstiliste väljendusvahendite arse- 
nalilt väga erinevaid nähtusi, mida me tunneme veel liiga halvasti, et 
teha kategoorilisi otsustusi mis tahes alal. Praegune olukord manitseb 
pigem hoiduma ennatlikest üldistustest ja teoretiseeringuist ning kesken- 
duma väga hoolikale, täpsele ja objektiivsele materjali analüüsile. See ei 
tähenda kaugeltki, et teoreetilisi probleeme ei pea tõstatama. Vastupidi — 
teoreetiline mõte ja materjali praktiline analüüs peaksid käima kõrvuti, 
käsikäes, teineteisele toetudes ja teineteist täiendades. Pole tingimata 
hädavajalik, et ühes ja samas uurimuses (ettekandes) on mõlemad pooled 
võrdsel määral esindatud. On täiesti loomulik, et ühes keskendutakse 
enam ühele, teises teisele küljele, ent igal juhul peaksid nad olema sisuli- 
ses tasakaalus — teoretiseering toetuma konkreetsele materjalile (mitte 
üksnes varasemaile teoretiseeringuile või juhuslikele, suvaliselt valitud 
näidetele), materjali analüüs aga on seda väärtuslikum, mida suurem 
teoreetiline pagas on selle taustaks. M. Kondratjev Tšeboksarõst esitas 
empiirilisel materjalil tuletatud rahvamuusika rütmi klassifikatsiooni. 
Tuues esile neli rütmitüüpi (retsitatiivne, kvantitatiivne, rõhulis-taktiline 
ja «intonatsiooniline» — M. Harlapi termin), mõistab ta kvantitatiivset 
rütmitüüpi kui puhtmuusikalist, millel pole, vähemalt väljakujunenud 
olekus, mingit tegemist värsi- ega liikumisrütmiga (eeldatakse küll või- 
malikku põhinemist kunagisel kvantitatiivsel värsisüsteemil, ent väide- 
takse, et võimalik sünkretistlik seos sellega on ammu ületatud). Liikumis- 
rütmi mõju viisirütmile eitas autor algul täiesti. Konverentsil peetud 
ettekannetes näidati, et nii mõnelgi puhul on liikumisrütm väga oluline, 
koguni primaarne ja viisirütmi määrav — näiteks mordva hälli- ja 
mängituslauludes (T. Odinokova), põhjaeesti kiigelauludes (1. Rüütel, K. 
Salve), kalmõki tantsulauludes (T. Badmajeva) jne. Esimesel ja viimasel 
juhul on just ühtlane liikumisrütm põhjustanud rõhulis-taktilise rütmi- 
tüübi, mis näiteks Mordvas vastandub rahvalaulude enamikus valitsevaile 
rütmistruktuuridele, teisel juhul aga on kiigel laulmine tinginud väga 
omapärastel kvantiteedisuhetel põhineva viisirütmi. Lõppdiskussioonil 
tunnistas autorgi oma liiga kategoorilist seisukohta ses küsimuses, möön- 
des ühtlasi, et esitatud rütmisüsteem kehtib sellest hoolimata. 
Omapärasest vaatevinklist laiendas sünkretismi mõistet Igor Bogda- 
nov Moskvast, kes tõi esile sünkretismi makrotasandil (loodus + tradit- 
siooniline töö ja aineline kultuur + folkloor) ning kutsus üles kaitsma 
folkloori nagu loodust. Huvitava sünkretismi aspekti esitas mõnede Siberi 
rahvaste materjalil Leningradi etnograaf Jevgenia Aleksejenko — muu- 
sika ning rahvameditsiini ja muusiku ning rahvaarsti funktsiooni ühtsus 
hantidel, jakuutidel jt., pakkudes mitmeid võimalusi edasimõtlemiseks 
(esteetilise ja praktilise funktsiooni seos folklooris, muusika emotsionaalne 
ja pingelõdvestuslik osa»tänapäeval jne.). Sünkretismi mõiste semiootilisel 

esile elava mõttevahetuse selle üle, kas varaste folkloorinähtuste puhul 
on õieti tegemist kunstilise või kommunikatiivse märksüsteemiga. Tege- 
likult pole need märksüsteemid folklooris, just selle varastes kihistustes 
sugugi nii selgesti eraldatavad. Selleski võiks näha üht algse sünkretismi 
väljendust. Esteetilise ja praktilise funktsiooni seos (viimane võib reali- 
seeruda kas otseselt või arvatava maagilise mõju kaudu) ning kindla 
piiri puudumine kunstilise ja praktilis-kommunikatiivse märksüsteemi 
vahel tuli esile juba avaettekandes ja oli kõne all mitmel puhul hiljemgi. 
Probleem kunsti ja mittekunsti, esteetiliselt tajutava muusika ning puht- 
signaalse helide kombinatsiooni vahekorrast kerkis üles näiteks karjase- 
laulude, -hõigete ja -pillilugude puhul (Inna Nazina ettekanne valgevene 
karjaste signaalmuusikast, Anu Visseli ülevaade eesti karjaseviisidest, A. 
Tšerepahhina käsitlus karjala karjasepillilugudest). Karjapasuna helid kar- 
ja väljasaatmiseks ja teated kojusaabumisest, hädaohusignaalid, karjaste 
omavahelised hõiked ja märguanded karjale olid eelkõige kommunikatiiv- 
sed signaalid, kuid mitte ainult. Neis avaldub enamasti juba teatud muusi- 
kaline helide korrastatus, mis mõjus ka esteetiliselt, ilmnevad kunstilise 
märksüsteemi tunnused, kord suuremal, kord vähemal määral. See määr 
ei sõltu üksnes muusikalistest tunnustest, vaid ka subjektiivsest tajust, 
mis on suuresti traditsioonilise, kollektiivse kunstitaju projektsioon. Mee- 
nutame siinkohal kas või mõnede põhjarahvaste laule ja tantse, mis põhi- 
nevad loomahäälte ja liigutuste jäljendusel ja võivad mõjuda täieliku eba- 
kunstina «liiga delikaatsete kõrvadega isikute jaoks» (väljend, mida Chr. 
H. J. Schlegel kasutas eesti torupillilugude kohta). 

«Sünkretism karjasemuusikas avaldub kompleksina, mis haarab mõtlemi- 
se, funktsioneerimise ja loomingulis-esitusliku tasandi» (Nazina). Poeesia, 
muusika, usundilised kujutelmad ja tavad, esteetiline, tootmismaagiline 
ja otseselt praktilis-kommunikatiivne funktsioon, nende määrad, vormid 
ja vahekorrad üksikuis folklooriliikides pakuvad paljutõotavaid perspek- 
tiive edasisteks uuringuteks. Just seda liiki arhailised folkloori ja mitte- 
folkloori piirimaile jäävad nähtused võivad olla allikaks, mille põhjal 
võib tõele lähemale jõuda kas või niisugustes küsimustes, nagu seda on 
muusika tekkimine, millele vaevalt tasub otsida ühtainust lätet ja alg- 
põhjust. 

Et soome-ugri rahvamuusikateaduse praegust olukorda arvestades 
mingite konkreetsemate tulemusteni jõuda, keskendati konverentsi 
temaatika peamiselt kahe sünkretismi aspekti ümber: sõna (poeesia) ja 
muusika vahekord ning liikumise ja muusika vahekord. Konkreetse 
materjalilõigu täpsed, asjatundlikud ja objektiivsed kirjeldused võivad 
teadusele mõnikord enamgi anda kui pingutatud teoretiseeringud, mille 
pinnal on palju kergem vahtu kokku lüüa. Erudeeritud kuulaja võib 
mingi üksiknähtuse ka ise laiemas taustsüsteemis kohale asetada, tihti 
puudub üldisema pildi saamiseks just mõni oluline detail. Nii olid seni 
teadusele täiesti või peaaegu tundmatud udmurdi itkud, mängulaulud ja 
põllundusmaagiaga seotud palvused, mida konverentsil tutvustasid Tatja- 
na Perevoztšikova ja Rimma Tšurakova Iževskist ning Margarita Hruštšova 
Astrahanist, mari mängu-, tantsu- ja muinasjutulaulud, millest rääkisid 
Oleg Gerassimov ja Dmitri Kulšetov Joškar-Olast jne. 

Ettekannetest selgus, et peaaegu kõigi soome-ugri rahvaste folklooris 
on säilinud arhailisi nähtusi, mille sünkretistlik iseloom on ilmne, isegi 
kui neis leidub paralleelselt sünkretismi ilmingutega hilisemaid jooni, 
mis viitavad nende koostiselementide mõningasele iseseisvusele. Üheks 
selliseks žanriks on itkud, oluline komponent muistseis pulma- ja matuse- 
kommetes. Itkus, eriti kui see esineb tegelikus kasutamissituatsioonis, 
on sõna, muusika ja nutt üksteisest lahutamatud ning nutu ja halamise 
intonatsioonid määravad sageli kogu muusikalise struktuuri. Mitmed 27 


ettekanded käsitlesid värsi ja viisi suhteid itkudes. 1. Kuragina Petroza- 
vodskist näitas, et vepslastel, kellel on märgitud nii vepsa- kui ka vene- 
keelseid itke, on vepsakeelsetes itkudes teksti ja viisi vastastikune sõltuvus 
suurem kui venekeelsetes. Esimestes vastab rütmiüksus (rõhuala) sõnale 
ning sõnarõhud määravad alati viisirea rütmistruktuuri. Venekeelsetes 
seevastu esineb sõnarõhu paigaltnihutamisi vastavalt viisirõhule ning uus 
rütmiüksus algab sageli sõna keskelt. Katse seletada seda keele iseärasus- 
tega tundub küsitav. Pigem näitab see viisirütmi suuremat iseseisvust, 
mistõttu vepsakeelne itk on retsitatiivsem, itkulisem, venekeelne aga 
laululisem, mis osutab selle võimalikule sekundaarsusele ja hilisemale 
tekkele. 

Parimaid eeldusi materjali sisuliseks mõtestamiseks loob olukord, kus 
traditsioon veel elab ja uurija ise on traditsiooni kandva kollektiivi liige. 
Suhteliselt heas olukorras ses mõttes on Volga-äärsed soome-ugri rahvad. 
Väga huvitav oli Tatjana Perevoztšikova ettekanne. Udmurdi itkudes 
prevaleerib meloodia, mis on põhiline žanritunnus. Itku nimetuski sisaldab 
udmurdi keeles mõiste «viis», «meloodia», mis huvitaval kombel põhja- 
udmurtidel ühtib kandle nimetusega. Tekst koosneb sageli vaid saami joigu- 
de taolistest asemantilistest refräänsõnadest või üksikuist olukorda 
kommenteerivaist fraasidest. Kõige varasemaiks peetakse itke, mis 
põhinevad vabalt retsiteeritaval proosaimprovisatsioonil. On ka 
laululisemalt organiseeritud tekstiga itke (osa pulmaitkudest), need kanna- 
vad aga ilmselt hilisemat pitserit. Kui mordvalastel, karjalastel, komidel 
ja venelastel on pulmaitkud arenenud ulatuslikuks žanriks mitmesuguste 
alarühmadega, mis saadavad paljusid olulisi hetki pulmakombestikus, 
siis udmurtidel kuulub mõrsjaitk vaid ühe, kõige olulisema sündmuse 
juurde — see esitatakse mõrsja lahkumisel isakodust, mis ongi ilmselt 
algne tava. Tõenäoliselt oli see kunagi nii ka eesti pulmas — tekstimotiivid 
laulus, millega pruut kodunt ära saadetakse, on väga itkulised, tuntud 
teistelgi läänemere-soome rahvastel ja arvatakse pärinevat kunagisest 
pulmaitkust. Funktsioon ja usundiline tagapõhigi on sama mis udmurti- 

del — nutt kodunt lahkumisel pidi tagama mõrsjale hea käekäigu mehe- 

kodus. Pulmaitku nimetus udmurtide! on sõnasõnalt «pruuti nutma pane- 
ma». Just seda liiki itkutraditsioon toetabki arvamust, et pulmaitk 
soomeugrilastel on ürgne ja algupärane. Siia võiks lisada veel, et ainus 
sündmus obiugrilaste pulmas, mida saadab laul, on mõrsja lahkumine 
kodunt. Ei ole teada, mida sellised laulud endast õieti kujutavad, võib-olla 
on needki pigem itkud. 

Muusika ja liikumise vastastikused suhted said omaette istungi 
teemaks. Kõne all olid maride, udmurtide ja kalmõkkide mängu- ja tant- 
sulaulud. Enamasti esitati esimesed sissevaated antud temaatikasse ning 
konverents oli siin eeskätt stiimuliks probleemi tõstatamisel. Eespool juba 
mainisime Tamara Odinokova ettekannet mordva hälli- ja lastelauludest. 
Kõneleja tugines Elvira Tarakina toredale materjalikogule, millest lähtus 
ka mordva lastelaulude liigitus. Nii mängu-, tantsu- kui ka hälli- ja laste- 
laulud vääriksid eraldi võrdlevat uurimist. Spetsiaalseks tähelepanu 
objektiks tõotas konverentsil kujuneda rahvakoreograafia. Kahjuks jäi 
just mitu rahvatantsu-uurijat mitmesugustel põhjustel tulemata ning 
informatsioon nende ettekannetest piirdus üksnes konverentsi eel ilmunud 
teesidega. 

Mõnel määral puudutati ka niisuguseid sünkretismi liike nagu laulu 
ja kombestiku seos (Tatjana Ananjitševa ettekanne Mordva-Vene piiri 
äärse mordva asustuse pulmalauludest ja -kommetest ning Jaan ja Mikk 
Sarve ühine ettekanne udmurdi sõdurikssaatmise tavadest ja lauludest). 
Esimene vaatles ühtlasi vene kultuuri elementide tungimist mordva pulma- 

udmurdi sõdurikssaatmise kommetele paralleele Kalevala-lauludest. 

Rahvaste kultuurisuhted on igihaljas teema folklooris. Inna Nazina 
ettekandele valgevene karjaste signaalmuusikast oleks mitmel puhul 
võinud leida eesti paralleele. Ettekandes veel kõrvutamiseni ei jõutud, 
kuid konverentside üheks oluliseks funktsiooniks ongi teaduslike kontakti- 
de sõlmimine ja uurimisperspektiivide avardamine. Nii kooskõlastati 
uurija edaspidine sõit Tartusse, kus ta võib kirjandusmuuseumi rahva- 
luulearhiivi baasil oma uurimust edasi arendada. Ühistele nähtustele 
eri rahvaste karjaserepertuaaris juhtis tähelepanu Anu Vissel, kes leidis 
Mulgimaa karjasehelletuste viisidele lähedasi vasteid Lätist ja Soomest. 

Väga huvitav oli kuulda Vilis Bendorfsi ettekandest, et nn. mitteskan- 
sioon, viisirõhkude vaba ümberasetus vastavalt sõnarõhkudele on läti 
vanemais rahvalauludeski väga tavaline. 

Mitmes ettekandes käsitleti soome-ugri ja türgi-tatari rahvaste 
kultuurisuhteid. Lidia Nagajeva Ufaast leidis mari rahvatantsudes rea 
baškiiri koreograafia jooni. Veelgi laiemal materjalil jälgis türgi-tatari 
koreograafia mõjusid Volga-äärsete soomeugrilaste rahvatantsudele 
Kaasani uurija K. Bikbulatov oma ettekande teesides. Läänemeresoomlas- 
teni türgi-tatari kultuur otseselt pole ulatunud, küll tunneme aga mitmeid 
selle elemente vene kultuuri vahendusel. Nende algallikate tundmine ja 
transformatsiooni jälgimine on igatahes õpetlik ja silmaringi avardav. 
Kui kunagi sellekohaste konkreetsete uurimusteni jõutakse, võib see 
üldisse kultuurilukku nii mõneski detailis selgust tuua. 

Teaduslikku konverentsi ei saa alati hinnata üksnes selle järgi, mida 
see meile annab ja kuivõrd rentaabel on end sellel eksponeerida. Mõnikord 
tuleb mõelda ka sellele, mida meil teistele on anda. Rahvamuusikauurimine 
ANSV-des on väga noor teadus, mis viimastel aastatel jõudsasti areneb. 
Meilt oodatakse tuge, ja kui suudame seda pakkuda, on see väga oluline 
meile endalegi. Korduvalt on rõhutatud, kui vajalikud on meie kon- 
verentsid ja lähem tutvus eesti kultuuriga üldse. Meil on seljataga oma 
saja-aastased rahvusliku folkloristika kogemused, head tsentraalse arhiivi 
traditsioonid, mille hästi korraldatud kogude põhjal on küllaltki hõlpus 
mis tahes nähtus laiemas kultuurikontekstis paika panna, ja suhteliselt 
hea kontakt rahvusvahelise teaduse saavutustega (mis muidugi võiks 
olla veelgi parem). Need on olulised tingimused folkloristika arenguks. 
Loomulik oleks siis ka eeldada meie uurijate suhteliselt kõrget taset. 
Millisel määral meie ettekanded sellele vastasid, jäägu teiste otsustada. 
Huvi näisid nad äratavat küll. Ettekanded haakusid üksteisega osalt, 
täiendades üksteist ja andes kokkuvõttes küllap mõningase ettekujutuse 
eesti regilaulust sünkretismi vaatevinklis (mõistagi probleemi ammenda- 
mata). 

Kristi Salve kõneles sünkretismi uurimise probleemidest regivärsilises 
rahvalaulus. Ta pidas otstarbekaks eristada esitusviisi kitsamas ja laiemas 
mõistes. Esimene vastab küsimusele «kuidas?» ja sõltub suurel määral 
"sellest, kes, kus ja millal laulis, s. 0. esitusviisist laiemas mõttes. 
Edasi vaatles kõneleja, kui palju meie arhiivimaterjalid pakuvad neile küsi- 
mustele vastamiseks võimalusi, nentides, et eriti rohkesti materjali sel- 
lest, kuidas lauldi, leidub põhjaeesti kiigelaulude kohta. Enamikus on aga 
üldpilti saada raske, seda tuleb üksikuist märkmeist kildhaaval kokku 
korjata. Kes, kus, millal ja kuidas esitas pulmalaule eesti saartel, käsitles 
konkreetsemalt Olli Kõiva, illustreerides Kihnu ja Muhu pulmalauludega 
seotud liikumisviise elavate laulunäidetega «Leegajuse» naisrühma esi- 
tuses. Juba varasemates uurimustes on osutatud, et laulu ja liikumise 
rütm ei ole alati päriselt vastavuses, võib tulla ette ka teatud nihkeid, 
Nii võidi Kihnus isegi «rattas» lauldes viisirõhke sõnarõhkudega sobitada, 
kui värsis esines 3-silbilisi sõnu. Kuulajad võisid ise veenduda, kuidas see 29 


Kihnu saarel kasvanud ja traditsiooni hästi tundva Lea Laose eestvõtmisel 
tegelikus esituses teostub. Allakirjutanu selgitas statistilistele meetoditele 
tuginedes viisitüübi vahekorda laululiigi jm. tunnustega, näidates, et 
pulmalauludes valitsevad (võimalikust laulu saatvast liikumisest hooli- 
mata) retsitatiivsed viisitüübid, nagu ka kalendrilauludes ning jutusta- 
vates ja lüürilistes lauludes, kui neid ei esitata kiikudes. Just meloodia 
kõnelähedusest (ja samast värsiehitusest) tingituna sobis sama viis kõigi 
nende ja muudegi laululiikidega, milles domineeris retsitatiivne esitus. 
Ainus laululiik, millel oli kindel seos konkreetse viisitüübiga (eriti Järva- 
maal), ja nimelt niisuguse viisitüübiga, mis väljaspool antud liiki reeglina 
ei esine, on kiigelaul. Analüüs näitas seejuures, et kõnealune viisitüüp 
järgis nii rütmilt kui ka meloodiaehituselt otseselt kiige õõtsumist (ana- 
lüüs oli teostatud põhjaeesti kõige arhailisemate, I-realiste 3-astmeliste 
viiside põhjal). Anu Visseli ettekande mõnedest aspektidest oli juba eespool 
juttu. Ettekandja iseloomustas kolme peamist eesti karjaselaulu ala (Kuu- 
salu, Setu ja muu Lõuna-Eesti, milles tõuseb eriti esile Mulgimaa), mis 
erinevad nii karjas laulmise üldistelt traditsioonidelt, karjaselaulu ala- 
liikidelt kui ka muusikalistelt iseärasustelt. Vaike Sarv kõneles setu mui- 
nasjutulauludest, leides, et laul täidab muinasjutus enamasti sidepidaja 
funktsiooni «oma» ja «võõra» maailma vahel. Ettekandja märkis setu 
muinasjutulaulude suurt lähedust muu Eesti omadele, mis torkab silma 
eriti setu erilaadse mitmehäälse laulu taustal. 

Lisaks ettekannetele pakuti asjahuvilistele kuulamiseks-vaatamiseks 
helilindistusi, slaide, filme. Viimastest jäid eriti meelde emotsionaalne 
ja mõningate kaadrite poolest lausa unikaalne (liivlaste viimaste kalu- 
ripaatide põletamine) «Liivi laulud» ning Tomski etnograafi Nadežda 
Lukina handi etnokultuuri käsitlev film. Helilindistused ja nende kommen- 
taarid keskendusid ugri temaatikale. Morika Piliptšak Kiievist tutvustas 
Karpaatia ungarlaste rahvalaule. Tema lindistused olid küllaltki haruldased, 
Ungaris endas on rahvalaul elavast traditsioonist põhiliselt kadu- 
nud ning folkloristid koguvad ja uurivad tänapäeval sekundaartradit- 
siooni, s.o. kooliraamatute jm. kirjanduse vahendusel rahva sekka tagasi 
läinud rahvalaule. Nataša Sainahhova Hantõ-Mansiiskist demonstreeris 
handi rahvalaule ning kõneles mansi karupeietest, milles ta ise osalenud. 
Heikki Silvet tutvustas kaht unikaalset nähtust handi kultuuris — kul- 
tuslikke kärbseseenelaule ning harfitaolist rahvapilli torop-juh, millest 
seni polnud noteeritud ega salvestatud ühtegi pillilugu. 

Konverentsirahval oli võimalus vaadata RAT «Estonias» Veljo Tormise 
«Eesti ballaade» ja kohtuda heliloojaga, kes oma teost kommenteeris. 
Laiemale publikule võimaldati seegi kord osasaamisrõõmu elavast rahva- 
muusikast kontsertidel Tallinnas ja Tartus. Kunstiinstituudi ruumes (kus 
üks kontsertidest aset leidis) oli ühtlasi välja pandud Kaljo Põllu juhen- 
damisel valminud soome-ugri rahvakultuuri alane õpilastööde näitus. 
Anna Ossipova Murmanski oblastist Tuloma külast esitas saami rahva- 
laule, Karjala ANSV Paatana küla ansambel uuemaid rahvalaule ja 
tantse ning ürgvanu pulmaitke. Stalte perekonnaansambel Riiast, kelle 
liikmete vanus ulatub neljast aastast raugaeani, tutvustas liivi rahva- 
laule, tantse ja mänge, ansambel «Röntyskät» Leningradi oblastist Rappula 
külast ingeri-soome laule, tantse ja ringmänge. Eriline koht viimaste 
repertuaaris oli röntyskä'tel — omapärastel ingeri tantsulauludel, mida 
esitati ringis ja mille saatel tantsiti üksikutel kadrillituuridel põhinevaid 
tantse. Baškiiri ANSV Tõnbajevo külanõukogu mari ansambel tõi kaasa 
etnograafilise lühimontaaži «Mari pulm». Üllatuse valmistas kõigile leedu 
rahvamuusikauurija Laima Burkšaitene, saabudes konverentsile rühma 
Vilniuse Õiurlionise-nimelise kooli õpilastega, kes meisterlikult esitasid lee- 

30 du sutartines'eid (omapärase polüfoonilise mitmehäälsusega arhailine 


laululiik). Laulis ka Tallinna Haridus- ja Teadusala Töötajate Maja setu 
ansambel «Sõsare». Ehtsal, seadmata ja töötlemata folklooril, eriti veel, 
kui selle esitajad ise on järjepideva traditsiooni kandjad, on eriline võlu. 
Seda võisid järjekordselt kogeda sajad pealtvaatajad. Alati on või- 
malik improvisatsioon, standardnaeratust asendab eriline sisemine 
hingestatus, loomulik kaasaelamisrõõm ning individuaalsus, hooli- 
mata kunstlikust lavasituatsioonist. Pärast kontserte oli konverentsi- 
rahval ja teistelgi entusiastidel võimalus esinejatega koos laulda 
ja tantsida. Kes soovis, võis mõnegi selgusetuks jäänud teadusliku problee- 
mi praktikas järele uurida, kes eelistas puhast ise-ilutegemise rõõmu, 
leidis sellegi. Kuigi konverentsi kestel ei rääkinud keegi rahvaste sõp- 
rusest, kujunes konverents tervikuna tõeliseks rahvaste sõpruse peoks. 
Korduvalt märgiti, et tänu meie konverentsidele oleme üksteist võrra- 
tult paremini tundma ja mõistma õppinud. See aga on oluline mitte 
üksnes teadusele. Erinevate rahvaste kultuuride, arusaamade ja mõtteviisi 
tundmine laiendab silmaringi, rikastab üldist elutunnetust, aitab ületada 
väiklust ja kitsarinnalisust, õpetab maailma nägema avaramalt ja mitme- 
külgsemalt. 

Kasetohust kattega püstkojad hantide suvises kalastuskohas Sõnja jõe kaldal. 1979 
M. Zolgi foto 

Sünkretismist ja... 


KOLM KÜSIMUST KALJO PÕLLULE 


Sind usutlema ajendas asjaolu, et oktoobri- 
kuus Tallinnas toimunud III üleliidulise soome- 
ugri rahvamuusikakonverentsi ülevaate juurde 
leidis ajakirja toimetus kõige sobilikumateks 
illustratsioonideks olevat sinu õpilaste õppe- 
reisidel tehtud tööd. ERKI-s töötad sa 1975. 
aastast ja 1978. aasta suvest korraldad iga-aasta- 
si õppeekskursioone, mille tulemused on kodu- 
vabariigist kaugemalgi tuntuks saanud. Kuhu 
on need ekspeditsioonid seni viinud, milline 
neist on kõige andvam olnud eeskätt emotsio- 
naalsest küljest ja kui suur on seal nähtu osa- 
tähtsus sinu enda loomingu jaoks! 


1978. aastal korraldasime Lapi—Karjala eks- 
peditsiooni: käisime Murmanski oblastis ja Kar- 
jala ANSV põhjaosas, Zalavruga kaljujooniste 
alal. Aasta hiljem läksime Lääne-Siberisse hantide 
juurde, kes elavad Tjumeni oblastis Jamali Nee- 
netsi rahvusringkonnas Šurõškarõ rajoonis. Kol- 
mas ekspeditsioon viis meid Udmurdi ANSV-sse, 
neljas Põhja-Uuralisse Obi jõe — deltaalale. 
Siiani viimane toimus 1982. aasta suvel, uurimis- 
alaks oli Kõpu poolsaar Hiiumaal. 

Üldiselt on neid ekspeditsioone raske võrrel- 
da. Laplased, neenetsid, handid on põhjapõdra- 
kasvatajad ja kütid, udmurdid aga põlluharijad 
ning nende maailmad on erinevad, kombed eri- 
sugused. Mõnevõrra pingutatult tõstaksin esile 
1979. aasta retke Lääne-Siberisse. Erilise mulje 
jättis, et kõik need rituaalsed nukud, vanad ma- 
tusekombed, hauaehitised on (täpsemalt: siis 
veel olid) tegelikkuses olemas. Nägime kasuta- 
tavat ohvrihiit! Kuid jah, neljanda ekspedit- 
siooni ajal Põhja-Uuralisse, eelmisest paigast 
vaid kolm-nelisada kilomeetrit eemal, nägime 
veel ürgsemaid matusekombeid — oli maetud 
maa peale, laudadest kast ümber. 

Ekspeditsioonide peamiseks mõtteks on loo- 
mingulise isiksuse kujundamine. Teiseks eesmär- 
giks on tulevaste loovisiksuste tutvustamine 
Uurali rahvaste kultuuri visuaalse kunstiga, selle 
erilaadse, kuid meile suhteliselt lähedase kul- 
tuuripärandiga, mis nagu ootab leidjaid, inter- 
preteerijaid, edasiandjaid. Kuid on selge, et 
peame endale kättesaadavais vormides esitama 
aruande nähtust-tehtust — kas või selleks, et 
õigustada tähelepanu ja toetust, mida on eks- 

Handi rituaalne mask. Kasetoht, põhjapõdranahk. peditsioonidele osutanud ja andnud Kunsti- 

loonistanud K. Pere, 1981. instituudi juhtkond. 

Neenetsi hauaehitis.. Joonistanud R. Vaiksoo, 1981. Mul endal ei jää ekspeditsioonidel joonista- 
— -"["/-ŠXŠS2Š2Š2?2€2Š2Ž?Ž???—TTTT— — —€e eo miseks suurt aega. Asjal on veel teine külg: 


kohapeal joonistades läheb kõik liiga konkreet- 
seks, mina püüdlen aga oma graalilistes lehte- 
des suurema üldistuse poole. Edaspidi, siis kui 
praegu käsiloleva «Kaliväe» sarja valmis saan, 
tekib võib-olla vajadus väga konkreetseid asju 
tegema hakata, siis tuleks ekspeditsioonidel 
usinasti joonistada. «Kaliväest» on praegu val- 
mis 30 lehte, kokku peab aga tulema 51 tööd. 
Üks sissejuhatuseks, üks lõpetuseks, sisuks aga 
7X7 lehte, sest seitset on soomeugrilased 
õnnearvuks pidanud. 

Läheme siis jutuga nende piltide juurde, mida 
ajakirja lugeja-lehitseja näeb. Kas sa oskaksid 
neid kuidagi kommenteerida! 

Õieti öelda on see võimatu, sest iga esemete 
liigi kohta võiks kirjutada uurimusliku artikli 
või isegi monograafia. Püüan öelda paar iseloo- 
mustavat sõna, mõnel juhul küll kaheldes, kas 
just see kõige olulisem hetkel meelde tuleb. 

Rituaalseid maske kasutavad handid eelkõige 
karupeiete puhul ja ka ohvrihiies. Maski juurde 
kuuluvad tavaliselt ka rituaalsed kindad. Enam- 
jagu maske on tehtud kasetohust, lisaks on kasu- 
tatud põhjapõdra nahka, metalli või muud ma- 
terjali; tuntakse ka samalaadseid puust õõnesta- 
tud maske. 

Neenetsi hauaehitis on tegelikult üks kast, 
mille all maapinnal on surnu. Kast on tehtud 
ühegi naelata ja püsib koos tugilattide varal. 
Kui need on mädanenud, kukub ehitis kokku. 

Handi naise suvekuue - silmahakkavamaks 
osaks on ornament. Viimast tehti selleks, et 
peletada eemale kurja pilku ja ornamenteeriti 
eelkõige neid kohti, kust kuri pilk või haigused 
kergemini ligi pääsesid: hõlma äärt, varrukate 
otsi, õmbluste kohti. Nii püüdis inimene end 
haiguste ja õnnetuste eest kaitsta. Tänaseks 
on ornamendile jäänud vaid ilustav funktsioon. 

Neenetsi haldja kuju on tegelikult esivanema- 
te kujutis, surnu hinge kehastamine. Kui surnu 
hing elab sellises kujus, ei hakka ta kodus käi- 
ma. Endisaegsete uskumuste kohaselt tuli nukku 
hoida ja tema eest hoolitseda, siis esivanema 
hing ei tülitanud kedagi. 

Bessermanid on udmurdi rahva hulka kuuluv 
etniline rühm. Naiste peakatte tegumood sõltub 
kandja east ja perekonnaseisust. Joonistusel 
kujutatud peakatte ja bessermanide rõivastuse 
puhul üldse avalduvad jäljed selle rahvakillu 
kunagisest bulgaari päritolust. 

Udmurtide häll, millega last seljas kantakse, 
on tehtud kasetohust või niinekoorest. Hälli 
kandmise koti peal on päikesekujund, päikese- 
rist — see peab last kaitsma. On tähelepanu- 
väärne, kui sarnane on päikeserist eesti orna- 
mendis leiduvate päikesekujunditega. 

Kõik need asjad on näited sellest, kuidas 
tarbeese on muutunud kunstiteoseks. 

Kuidas sa kunstnikuna suhtud nähtusesse, 
mida moodsamas pruugis sünkretismiks nimeta- 
takse — üksikute kunstiliikide ja žanrite algsesse 
üks-olekusse! 


Handi naise suvekuub (tagantvaade). Kalev, pärlid, 
karusnahk. Joonistanud A. Põld, 1981. 


Bessermanni tütarlapse peakate. Hõberahad, helmed. 
Joonistanud E. Ilveste, 1980. 

Neenetsi haldja kuju. Puit. Joonistanud L. Jõekalda, 
1981. 

Ega see termin mulle eriti ei meeldi, kuid 
küsimus pole ju nimetuses. Sünkretisminähtusi 
on hõlpsam jälgida küllalt laia aluse olemas- 
olul, näiteks rahvakunsti ja rahvausundi ühtsus 
on hästi jälgitav. Kõige produktiivsemaks pean 
vaatenurka, mida -rahvamuusikakonverentsil 
nimetati sünkretismiks makrotasandil ja kus vaat- 
luse alla võetakse ümbritsev keskkond, aineline 


34 kultuur, traditsiooniline töö ja folkloor koos. 


On selge, et meie oma tänapäevase mõtle- 
misega, oma praeguse kogemusega oleme üsna 
abitud mõistma omaaegseid seoseid. Kui näiteks 
meie näeme handi rahvapilli torop-juhhi, siis 
kirjeldame seda harfitaolise rahvusliku pillina. 
Tegelikult on tegemist luigekujulise pilliga, mis 
peegeldab veelinnu motiiviga kaudselt seotud 
loomismüüti. Kõigi niisuguste meie jaoks varja- 
tud seoste esiletoomine on muidugi oluline. 


Usutlenud JÜRI HAIN 


E didlo09... 


«HEAD RAAMATUD, TEATRIÕHTUD JA MUUSIKA PUHASTAVAD 
INIMESE ILMAPIIRI. KUNST ON PALSAM MEID ÜMBRITSEVA 


ÜHETAOLISUSE VASTU,» ütleb Ülo Tuulik. 


S. Endre (ajakirja «Teater. Muusika. 
Kino» publitsistikaosakonna juhataja): 
Nüüd juba kuus aastat tagasi, võib- 
olla niisama ilusal talvepäeval nagu 
praegu pöördusid «Teatrimärkmiku» 
koostajad mitmete kunstiinimeste poole 
palvega vastata küsimusele, mis neid 
huvitab teatris. Küsimusele vastasid 
tookord Leonhard Lapin, Rein Saluri, 
Rein Tammik, Arvo Valton, Juhan 
Viiding ja sina. Tolleaegsest kirjatükist 
tahan üht sinu mõtet täna tsiteerida — 
«Minu jaoks on teater ja kino kunsti 
sellised liigid, mis on vajalikud nagu 
vitamiinid organismile. See tähendab, 
neid ei pea pruukima ülearu palju ja 
isegi mitte iga päev, aga ometi mõnel 
hetkel on nad äärmiselt vajalikud.» 
Sooviksin täna sellele seisukohale 
kuulda n.-ö. kommentaari. Kas arvad, 
et teater on nii püha, et temast võib osa 
saada haruharva? Või vastupidi: teater 
ja kino on su meelest midagi teisejär- 
gulist kunstis? Saame ju vitamiinidetagi 
läbi, kui muu toit piisavalt hea on! 

Ü. Tuulik (kirjanik): Üritagem asjas- 
se selgust tuua piltlikult. Asetagem 
kaunite kunstide — kirjanduse, teatri, 
muusika ja maalikunsti — 0mõttelisse 
lähedusse neli võluvat daami: üks blond 
ja sinisilmne, teine brünett ja mandli- 
silmne... jne. Kui ma ulatan palmioksa 
sinisilmsele, ei tähenda see sugugi, et 
ülejäänud kolm oma «absoluutnäitudes » 
alla jäävad. Ilu paljususest võtame 
teadlik-valikuliselt või instinktiivselt 
esmajärjekorras vastu selle, mille 
«omastamine» meisse enim kodeeri- 
tud — seemne, millele meie külvipind 
sobilikum. Konkreetselt teatrist kõnel- 
des võin tunnistada, et mu vähene 
vitamiinivajadus on viimastel aastatel 
veelgi süvenenud. 

S. E.: Kõlab hävitavalt, eriti, kui 
asjale teatriajakirja poolt vaadata. 
Äkki oled ennast lasknud mõjustada 


A. Reinsalu foto 


uuest ja enesekindlast daamist, keda 
televisiooni nime all tunneme? Võib- 
olla temagi pretendeerib kaunite kunsti- 
de aeda kuulumisele ning lisaks kõigele 
on ta kuidagi alati meiega. Mõnikord 
tundub mulle, et kogu elu toimib läbi 
sinise ekraani. 

Ü.T.: TV on suur ajaröövel, mis 
kulutatud tunde ei maksa kinni võrd- 
väärse kvantumi objektiivse informat- 
siooni või esteetilise elamusega. Massi- 
kommunikatsiooni ühe esindajana on 
televisioon suveräänselt kidakeelne meie 
ajakirjandusega. Mõelgem seepärast 
kaastundega inimestele, kes istuvad ek- 
raani ees peaaegu igal õhtul, vaadates 
järjest ära «kõik, mis tuleb». Üle 
kogu maailma on TV julmalt hõivanud 
mitte ainult tööinimese või kulturträ- 
ger'i aja, vaid ka maitse, kuna enamjuh- 
tudel on «kõik, mis antakse» hõlpsasti, 
vastupanuta kättesaadav. Igale tõe- 
poolest suurele kunstielamusele aga 
peaks eelnema «raskelt läbitav piir- 
kond»: heale etendusele olgu raske 

piletit saada, heale kontserdile pääse- 
miseks löödagu lahinguid. 

S.E.: Televisioon kui kõikvõimaliku 
(pilt)informatsiooni kiire edastaja, kellel 
saaks olla midagi tema vastu! Maailma 
teisel äärel toimuvad olümpiamängud 
on samal hetkel su omas kodus... 

Või TV kui iseseisvate, teleekraani 
spetsiifikat arvestavate filmide ja 
lavastuste looja — väga tore! Ent siia 
sisse on nüüd ju mässitud teatergi. Tihti 
olen kuulnud inimesi ütlemas, et kas 
hakkan ennast üles lööma ja teatrisse 
minema, küllap tükk varsti «telekasse» 
tuleb. Aga kui päristeater tõepoolest 
televiisoriekraanile jõuab, on ikka kaa- 
sas suured hädad. Näiteks Adolf Šapiro 
lavastatud «Kolmest õest» olid järele 
jäänud üksnes õnnetud riismed. Suure- 
päraste näitlejatööde ja teatrisaalis nii 
tajutava erilise õhustiku asemel toimis 
Tallinna Draamateatri +«Kolme õe» 
õnnetu koopia, pealegi just nagu hal- 
vasti paljundatud koopia. 

UÜ. T.: Olen sinuga päri. Ise aga istun 


TV ette ennekõike sporti, päevauudiseid. 


või häid dokumentaalfilme vaatama. 

S. E.: Kuid pöördugem tagasi. Nii- 
siis, sa saaksid vabalt ka teatrita 
läbi? 

Ü. T.: Ilmselt küll... Tahaksin selgi- 
tuseks lisada, et olen üles kasvanud 
keskkonnas, kus valelikkust ja võltsi, 
ütleme — näitlemist — on peetud 
iseäranis halvaks. Suhtun elus sisemise 
tõrksusega inimestesse, . kelles märkan 
poose, ülespuhutust, valesid sulgi ja 
valskust, näitlejat selle sõna mittepro- 
fessionaalses tähenduses. 

Seda ei tohi ometigi samastada 
halvustava või ükskõikse cuhtumisega 
teatrisse. 3 

Teater on hädatarvilik, sest kultuu- 
riajaloo vältel on inimene elujõuliseks 
arendanud vaid need kunstiliigid, mis 
meile kui bioloogilisele liigile summa 
summarum ometigi enesekinnitusena, 
eetiliste ideaalide ja moraali säilitajaina, 
emotsionaalse elujõu -allikaina ära 
kuluvad. 

Olles ateistid astume kirikuisse n.-ö. 
endise sisemise aukartusega hinges — 
siin on ju olnud inimhingele kõige 
pühamad paigad. 

Oma subjektiivses suhtumises teatris- 

aja konkreetsusest. Tsirkust ja leiba 
väitsid vanad roomlased elus vaja mine- 
vat. Maailmas, kus praegu iga päev 
sureb nälga vähemalt paarkümmend tu- 
hat inimest, on minu jaoks leiva mured 
suuremad kui tsirkuse mured. 

S. E.: Oleneb, mis kandi pealt ilmaasju 
vaadata. Hiljuti lugesin uuesti üle Maksim 
Gorki «Kirjad kolleegidele», mis senini 
oli mulle n.-ö. kohustuslik ehk ülikooli- 
aja raamat ja seetõttu ka vedeles kusa- 
gil raamaturiiuli kolmandas reas. Kuid 
üllatuseks sattus see tõsine ja aus kir- 
jadekogumik kuidagi väga hästi reso- 
nantsi mu paljude viimase aja mõtte- 
mõlgutustega, meie tänase vestlusega. 
Vaat, ühes neist kirjadest on taand- 
reaga, jah, mäletan, et justnimelt taand- 
reaga lause: 

«Inimese tõelist ajalugu ei kirjuta aja- 
loolane, vaid kunstnik.» Ta ei ütle kirja- 
nik, ta ütleb kunstnik... Edasi: niisama 
mõtlemapanev on fakt, et ajal, mil 
maailm oli kurnatud sõja meeletustest, 
pöördub Maksim Gorki helge, päikeselise 
kirjaga Romain Rolland'i poole, paludes, 
et viimane kirjutaks lastele Beethoveni 
eluloo. Gorki oli kindel, et keegi ei tee 
seda paremini kui Rolland. Samas kirjas 
palub ta «Jean Cristophe'i> autorit 
soovitada, kelle poole peaks prantsuse 
kirjanikest pöörduma palvega kirjutada 
lastele Jeanne d'Arci elulugu...* Ini- 
mesi hästi mõistvana teadis ta küllap, 
et eelkõige kunsti võimuses on aidata 
taasleida kaduvat elumõtet, tuletada 
meelde ideaale, pakkuda kaitset 
rängas elus. See on see «ilustuse lohutav 
jõud», millest räägib Thomas Mann oma 
«Võlumäes». See on muusika, kunsti, 
inimliku hinge ideaalsus. Ideaalsus kui 
Jeanne d'Arci kuju alltekst. 

«Võlumäes» laseb kirjanik lausik- 
maalt tulnud Hans Castorpil õhtutun- 
didel nautida Castorpi lemmikhelindeid, 
milleks on Radamesi ja Aida duett, 
palve Gounod* ooperist «Faust», Jose 
ja Carmeni duetid ja finaal ooperist 
«Carmen» (+Oo, tule meiega kaljude 
kõrgustikele,/ seal puhuvad puhtamad 
tuuled ...») ning Schuberti +«Pärna- 
puu», mille kohta Mann ütleb, et see on 
«üks neist lauludest, mis on rahvavara 


* Siin on mõeldud M. Gorki kirja R. Rolland'i- 
le /jaanuari algul/ 1917; vt. M. Gorki «Kirjad 
kolleegidele», Tln. 1968, lk. 147. 


ja ühtlasi meistriteos ja just sellega 
iseäranis vaimlis-maailmakujundava 
mõjuga». Mul on ikka tunne, et selles, 
kui Thomas Mann laseb «pürjer» Cas- 
torpil kunsti ülevuse läbi hingeliselt 
peenenduda, on mingi väga oluline 
sõnum peidus, mille kirjanik tulevastele 
põlvedele jättis. Nii räägivad Gorki ja 
Mann tegelikult ühest ja samast. 

Ü.T.: Olen vahel meenutanud 1961. 
aastat, kui pärast mitmekuist loksumist 
Põhja-Atlandil sai kulumiseni üle leier- 
datud kogu laevas leiduv levimuusika 
varu ning ära tüditud ka Kanada 
kaldajaamade poolt eetrisse antavaist 
ikka ja aina korduvaist lööklauludest. 
Ühel hallil päeval läksin radistilt päri- 
ma, kas siis tõesti pole ühtki ärakuula- 
mata plaati kusagile kapinurka või 
sahtlisse jäänud. «Üks plaat on,» ütles 
radist, «aga see on tõsine muusika.» 
Kui ma praegu tuletan meelde oma elu 
suuremaid kunstielamusi, oli üks neist 
tol päeval, kui meie mitu kuud 
heeringatünne veeretanud, turska rap- 
pinud, külmal merel ja kodust kaugel 


olnud — kuulasime läbi laevatrans- 
latsiooni Tšaikovski Esimest klaveri- 
kontserti. 


Püha on alati see, mis meist suu- 
rem ja kõrgemal. Seetõttu tõlgitsen 
Schweitzeri «aukartust elu vastu» alati 
ka kui «aukartust kultuuri vastu». Kuigi 
teatrisaal mulle kaugevõitu on, olen 
tundnud pidevat tarvet kursis olla kogu 
paremikuga - sellest, mis teatri jaoks 
Euripidese aegadest alates loodud: 
Calderon ja Shakespeare, Goethe ja 
Ibsen, Tšehhov ja O'Neill, Ed. de Filippo 
ja Miller, Brecht ja Moliere, Bulgakov 
ja O'Casey, Vampilov ja Paul-Eerik 
Rummo, Smuul, Kaplinski jne. Hea 
dramaturgia kõrval pean sügavalt 
lugu neist tõsistest kunstnikest, kes 
teatrimaailmas on töötanud või töö- 
tavad. Sain mõnigi kord juttu vesta 
või lihtsalt langes mulle kilde kadunud 
Voldemar Panso vaimusädelusest, tunnen 
heameelt põgusaistki kontaktidest Jüri 
Järveti, Heino Mandri või Mikk Miki- 
veriga, oleme ammused tuttavad Adolf 
Šapiroga. Ma ei saa eitada ka mõni kord 
vastupandamatut tungi lihtsalt vaadata 
näitleja mängu kõrgeimal tasemel, 
kutsumuse ehedat väljendust läbi kõrg- 
professionaali. Eesti teatris on sellisteks 


Jüri Järvet — Mr. Krapp S. Becketti näidendi 
«Mr. Krappi viimne lint» telelavastuses (lavas- 
taja M. Mikiver, esietendus Tallinna Televisiooni- 
stuudios 11. dets. 1967, a.) 


G. Vaidla foto 


Kaarel Karm — Kihnu Jõnn J. Smuuli sama- 
nimelise näidendi lavastuses Tallinna Draama- 
teatris (lavastaja V. Panso, esietendus 1964.a.) 

nimedeks, meesteks ja sümboliteks 
Ants Eskola, Kaarel Karm, Jüri Jär- 
vet. 

S. E.: Vaatan mõnikord fotosid oma- 
aegsetest «Hommikteatri» lavastustest. 
Neist piltidest meieni kanduv õhustik 
on pannud mõtlema, missugune mää- 
ratu vaimne mõju võis «Hommikteatril» 
olla oma aja inimestele. Teatri juhi 
August Bachmanni meelest oligi kunsti 
osa selles, et «kogu elu mingis tähtsas 
lõigus juhtida, uusi inimesi kujundada, 
sellega ka inimestevahelisi ühiskondlikke 
suhteid korraldada».* See on alati olnud 
tippkunstnike teema, olenemata kunsti- 
žanrist, milles nad loovad. On kuidagi 
sümboolne, et Kaarel Karmi üheks 
hiilgerolliks, mida siiani mäletatakse, 
oli J. Smuuli näidendi Kihnu Jõnn 
(«Inimene peab olema suurem kui ta 
saatus!») ja et viimaste suurrollide 
seas oli just Pearu Tammsaare-Panso- 
Küla kompositsioonis «Inimene ja ini- 
mene.» Inimese ja inimese teema on 
praegu aktuaalsem kui näiteks pool- 
teist aastakümmet tagasi: näib, nagu 
hakkaksime hoopis unustama, kuidas 
omavahel eetiliselt läbi saada. Juhtuvad 
igasugused imelikud asjad, isegi abi- 
elust . «minnakse ära» nüüd sageli 
teisiti kui vanasti — vaikides kohvriga 
paremale ära... Ka see, või õigemini — 
see eriti on kunsti, teatri, kino teema. 
Siit tahan edasi minna küsimusega 
sinule kui kirjanikule: kas kõiki kunste 
ei ühenda mitte ühine teema, mida 
võiksime nimetada kui konkreetse aja- 
hetke jäädvustamist ning inimese ja 
inimese mõtestamist selles? 

Ü.T.: Aeg-ajalt uuesti tõstatatav, 
aga ometigi väga huvitav küsimus. 
Selle sisu pole taunitav, vulgaarne 
teostus aga võib ohtlikuks saada. 
Aleksandr Gelman on kirjutanud üldist 
tähelepanu äratanud näidendeid, mis, 
sinu väljendust kasutades, «jäädvusta- 
vad ajahetke» ega jäta inimest tema 
hingemuredeski päris tähelepanuta, 
üldrõhuga siiski olustikulisele. Kunsti 
esmane ülesanne on ometigi ikka ja 
aina olnud hingele ja hingest rääkimine. 
Kunsti elulähedus ei ole hobuse või 
martäänahju toomine lavale või trak- 
torimürina ja = kuulipilduja-tippimise 
* Vt. N. Andresen, «Märkmeid «Hommikteat- 
rists*, «“Teatrimärkmik 1976/77+, Tin. 1979, 

kõlaefektne / võimendamine — saalile. 
Kunsti elulähedus on temasse kätketud 
hingeteksti läheduses kaasaegsele ini- 


meseie, hinge kosutamine, toetamine, 
õilistamine. 
S.E.: Me võime tänapäeval üle 


ookeani lennata, kuulata ja näha, aga 
tee meie endini ja meie lähemateni on 
tähtedekauge. Näitleja on sellel teel. See 
Max Reinhardti ilus mõte sobib sinu 
ilusat mõtet lõpetama. 

Tegelikult aga tahan sulle oponeerida 
ja öelda, et aated võivad ju tootmis- 
teemalisedki olla, kui nad on seotud 
eesmärgiga, kuidas elu majanduslikku 
järge võimalikult kõrgele ajada ja selle 
läbi parandada ka ühiskonna vaimset 
kliimat, kuidas üldse julgustada ini- 
mesi elama. Ajasin 1977. aastal Mosk- 
vas juttu ühe Uurali suurtehase inse- 
neriga, kes tõsimeeli väitis, et Gelmani 
«Preemia» kui meie ühiskonnale vaenu- 


lik teos tuleks ära keelata: ajavat 
töölistel pea segi ja õpetavat neid 
mõtlema «kurat teab millest», aga 


inseneri arvates olla tööliste asi mõelda 
ainult sellest detailist teiseni. «Kas te 
ei arva,» küsisin Uurali seltsimehelt, 
«et mõtlemine on üldse kahjulik tege- 
vug?» Kujuta ette, mis ta vastas! — 
«Olen sellelegi mõelnud.» 

Ü. T.: Groteskne näide tõesti. 

Ma võin vaid üle kinnitada: kunsti 
ülesandeid ei tohi liiga päeva- või 
ajakajastada, kunstis ei tehta ka midagi 
kampaaniate või hoogtöökuudega. A 

Näitena, kuidas kunst igal ajahetkel 
aga tarvilik on, meenutaksin elamust 
Kampuchea pealinnast Phnom Penhist 
aasta tagasi. 

Pol Pothi režiimi kirjeldamatu van- 
dalismi ja genotsiidi järel ei töötanud 
pealinnas ühtki kino, raamatukogu ega 
restorani. Linnas, kus olid põletatud 
kõik raamatud, kooliõpetajad mõrvatud 
ja koolidest piinalaagrid tehtud, püha- 
kojad rüvetatud ja lõhutud, kus ikka 
veel kestis komandanditund, oli suisa 
ime läbi terveks jäänud moodne ja kau- 
nis teater. 

Kõik teatrisse sisenejad otsiti läbi, 
et kellelgi ei oleks kaasas relva või 
lõhkekeha. 

Kontserti andis trupp, kes oli kokku 
harjutanud napilt kolm kuud. Nende 
tase oli allpool meie rajoonilinnade 
taidlust, kuid pilgeni täis saalis, kus 


kaks korda kustus ka valgus, tundsin 
äkki, et tuha seest tõuseb uuesti mulle 
kauge rahva hing.... 

S. E.: See meenutus viib ka mõttele, 
et me'ei tohiks... kunstiga peale- 
tükkivad olla. Kõikjale ei jõua, profes- 
sionaali päev kulub enda tööle. Aga kui 
suurel määral tuleb siiski kursis olla 
n.-ö. väljaspool ennast? Arvame, jah, et 
vajalik on teada olulist, parimat. See 
on teoreetiliselt nii. Praktika: kuivõrd 
jõuavad kolleegidki alalises ajadefitsii- 
dis üksteise tulemusi jälgida? Oletame 
pidavat iseenesestmõistetavaks, et Noor- 
sooteatri rahvas on jõudnud Draama- 
teatrisse Heino Mandri «Pöördtoolitun- 
di» vaatama ja Draamateatri näitlejad 
omakorda Salme tänavale, et näha 
Katrin Saukase Jeanne d'Arci. 

Kui näitleja aga kammermuusika- 
kontsertidele ei tõtta, ei peaks me seda 
talle tingimata pahaks panema. 

Ü. T.: Ma arvan samuti, et kunsti 
kõikidest kaevudest joomine ei ole 
lausa kohustuslik. Näitlejat ei saa ju 
hinnata selle järgi, kas ta vabal ajal 
kuulab muusikat ja käib kunstinäitustel, 
või kirjanikku tema teatritarbe kesk- 
misi näite välja rehkendades. Oma 
loometöös on iga kirjanik dramaturgia, 
muusika või maalikunstiga nagunii 
lausa silmitsi. Hea romaan on drama- 
turgiliseski mõttes väga täpselt ära 
trimmitud, teda hoiab koos oma sisemi- 
ne muusika, rütm. Suure kirjaniku võib 
eksimatult ära tunda tema raamatus 
sisalduva helistiku järgi — Thomas 
Manni, Gabriel Garcia Maärguezi ja 
Isaak Babelit on sama võimatu segi 
ajada kui Mozartit, ŠSostakovitšit või 
Brittenit. Lev Tolstoi «Sõjas ja rahus» 
kirjeldatud Borodino lahing aga on taas 
nagu hiigelsuur panoraamne maastiku- 
maal... 

S. E.: Teame, et ühte ja sama juttu 
ütlevad eri inimesed täiesti isekombel, 
kusjuures hea dramaturgi esimeseks 
ülesandeks on eristada oma kange- 
lased dialoogis, nagu näitlejagi peab iga 
oma üksiksuhet laval eriviisi nüanssee- 
rima. Kui täpselt trimmitud ja muusika- 
lises mõttes «välja häälestatud» on Lin- 
da Rummo ja Aarne Üksküla rollid 
lavastuses «Kes kardab Virginia Wool- 
fi?»! Või Heino Mandri Eugen Jann- 
sen... 


aeg-ajalt üle 
kirjutamine on 


armastanud 
et näidendi 


Smuul 
korrata, 


romanistile hea kool, kuna õpetab 
lausesisest  plastikat, dramaturgilist 
pinget jne. Kas sind ei jälita mõnikord 
kiusatus... kirjutada eesti teatrile üks 
näidend? 


Ü.T.: Võin ausalt tunnistada, et 
selline kiusatus puudub. Kui seljataga 
on kaks aastakümmetki loomeunistuste 
praktilist teostust, peame suutma tunne- 
tada oma võimete piire ja enim sobiva 
žanri laadi. Draamažanr ei ole minu 
žanr. Mulle on omasem mitte niivõrd 
konflikti sõlmida, kuivõrd selle olemuse 
üle mõtiskleda (kriitilisemalt öeldes — 
targutada). 

S. E.: Samal ajal võib tähele panna, 
et kuigi sa teatris ja kinos n.-ö. 
otseselt ei käi ning teatrile ja kinole ei 
kirjuta, sa siiski kirjutad küllaltki 
dramaatilisi lühiesseesid teatri- ja kino- 
inimestest. «Kohtumistes kuulsate ini- 
mestega» on kultuuriajaloo tarvis 
märgistatud Kaarel Ird, Vassili Šukšin, 
Jean Paul Sartre ja näiteks Federico 
Fellini. Võtame kas või Fellini — miks 
just tema? 

Ü. T.: Kirjanduses on alati kõige ras- 
kem kirjutada lühidalt. Selline nn. lühi- 
jutu või, õieti, laastu vorm on mulle 
ennekõike puht õppetöö ja alles see- 
järel — püüe anda pilti inimestest, 
kes olnud mulle tähenduslikud. Mõne 
suure inimese nime välja kirjutades 
on see mulle iseendale märgiks pietee- 
dist tema töö või ühiskondliku rolli 
suhtes. 

Kunsti kõigis liikides on oma 
väljavalitud, kõrgtase, mille- 
ga haritud inimesel kohustuslik kursis 
olla. Kui võtta sedapuhku näitena kino, 
siis olen püüdnud ära vaadata Berg- 
mani, Antonioni ja Fellini filmid. Mõni 
kuu tagasi nägin uuesti Fellini 
«Roomat» ja elamus kordus, sest 
«Rooma» sisaldab sedavõrd palju puht- 
loomingulist alget, elutõde, kultuuri, 
rääkimata tüüpide renessanslikust ga- 
leriist. 

Üliõpilaspõlves kuulasin Tartus alma 
materi aulas E. Tubina — Viiendat 
sümfooniat. Olen prosaist, kes pole 
kirjutanud luuletusi. Tõsi küll, visan- 
dasin kunagi vabavärsi vormis hetke- 

Kaadrid Federico Fellini filmist «Rooma» (1972). 


vitasin. Tookord ometigi üritasin lausa 
luuletust kirjutada: muusikaelamus oli 
nii võimas, et äratas uinunud keeled... 

S. E.: Minule tundub ikka, nagu 
põleks heades kunstiteostes hele tuli, 
mille valguse paistes ma korraga tean, 
mis on sõige», või, täpsemalt, see, 
mis mulle tundub elus õige olevat ja 
mille suunas tasub püüda. Ka seda 
valgust — või kuidas me seda nime- 
tame? — pidasin silmas, kui rääkisin 
ennist kunste ühendavast teemast. 
Võib-olla see polegi mitte niivõrd teema, 
kuivõrd meeleolu, hingeseisund. Tunnen 
selle ühtviisi ära, kui kuulan Praha 
madrigalilauljate ettekandes Brahmsi 
tsüklit «Die Liebesliederwalzer», loen 
Trifonovi linnaainelisi romaane või 
vaatan Peeter Mudisti maalinäitust 
Kadrioru lossis. Kui ma mullu nägin 
inglise kirjaniku Evelyn Waugh' (hiljuti 
ilmus tema «Prose. Memoirs. Essays » 
ka üleliidulise kirjastuse «Progress» 
vahendusel) romaani «Taas Brideshea- 
dis» («Brideshead Revisited») järgi 
valminud teleseriaali, mõistsin selgesti, 
miks inglased seda meest nii kõrgelt 
hindavad. Waugh avab tõepoolest era- 
kordselt põhjalikult meie sajandi inime- 
se — filosoofilist mõtteviisi, kõlbelisi 
ideaale, unistuste purunemise algpõhju- 
si. «Taas Bridesheadis» peategelane, 
keda filmis mängib Jeremy Irons, on 


kunstnik, õigupoolest on kogu lugu 
esitatudki nagu tema silmade läbi 
nähtuna. Ja sealgi põleb seesama 
tuli s: 


Ü. T.: Head raamatud, teatriõhtud ja 
muusika puhastavad inimese ilmapiiri. 
Kunst on palsam meid ümbritseva 
ühetaolisuse ja konveierlikkuse vastu. 
Alkohol viib inimese niisamuti reaal- 
susest välja, aga ta annab sinna juurde 
haige pea ja tühja tasku. Kunst aga 
pinguldab meie sees olevaid vedrusid, 
taastab vaimujõudu, sisendab turva- 
lisust. 

Abrukal tulid naised heinamaalt 
koju, et vaadata «Forsyte'ide saagat». 

S.E.: Kõik on ju väga kena, aga 
ometi tahaksin sulle ja seekord vist 
ka iseendale oponeerida. 

Kui olin nädala jooksul mitu korda 
kinos käinud ja sealjuures ainult häid 
filme vaadanud («Kuritegelik repor- 
taaž», «Sügissonaat», «Kramer Krameri 


vastu», «Suguselts»), tundsin, et olen 
kõrgtasemele vaatamata väsinud «tar- 
bijaks» muutumas. Veel kord Gorkit 
parafraseerides tahtnuksin hüüda, et 
filmid röövisid mu hinge paljaks!* 

Siit mõte: mis viisil inimene nüüdsel 
ajal, kui kõik kohad, piltlikult õöel- 
des, on kultuuri täis, kultuuriga 
siiski mõistlikult toime tuleb? Sest kui 
puudub võimalus sõita Louvre'isse Mona 
Lisat vaatama, tuuakse ta ükskord 
ikkagi sulle Leningradi või Moskvasse 
kätte või pajatab TV-ekraanil keegi 
sümpaatne onu, miks Leonardo da Vinci 
selle maali tegi, kuidas Mona Lisa 
valmis ja mismoodi teie teda vaatama 
peate. Ja kõik toimub äärmiselt armas- 
tusväärsel moel... 

UÜ. T.: Probleem on, mõistagi, olemas. 
Pole ju saladus, et suur hulk inimesi 
käib teatris oma elamata elu vaa- 
tamas. 

S. E.: Peab vahepeal ise midagi te- 
gema, et tarbimise skaalalt - välja 
pääseda. Vähemalt proovima oma elu 
enam-vähem sisukalt elada. 

Ü. T.: Nähtusel, millest kõneleme, 
on veel teinegi külg, mille ma sõnastak- 
sin nii: eiole ju erilist tolku, kui ma küll 
kodus loen Apollinaire'i luuletusi ja 
Malraux' esseesid kunstist, aga seejärel 
sõidan bussiga Kadriorgu ja uuristan 
taskunoaga puutüvedele ja istepinkidele 
näiteid rahva lopsakast keelepruugist 
või ka lihtsalt oma nime. Ennekõike 
olmesfääri kultuur on Lääne arenenud 
riikides ja meie Ida-Euroopa sõprade 
juures meie omast suuresti kõrgem. 
Pahurust ja närvilisust ei ole postkontoris, 
hoiukassas ega kaupluses. Muidugi on 
olmekultuuri kõrge tase neile inimestele 
eluliselt vajalik oma töökoha säilitami- 
seks, kuid teisest küljest on viisakus 
alati üldise kultuuri väljendajaks. 

Samas ma tõesti käsi süda- 
mele! — ei tea maailmas ringiliikumise 
tasandilt nimetada ühtki teist riiki, 
kes võiks inimeste lugemisahnuselt ja 
kultuurijanult konkureerida Nõukogude 
Liiduga. 


* «... raamatud on mu hinge paljaks röövinud. 
Lugemise tõttu olen kaotanud tohutu palju 
originaalset, enda oma, seda, mis mulle loomu- 
pärane.» /M. Gorki kirjast 1. Repinile (5. dets. 
1899; vt. M. Gorki +Kirjad kolleegidele», 
Tin. 1968, lk. 31./ 

George Pompidou nimeline Riiklik Kunsti- ja 
Kultuurikeskus Pariisis 


S. E.: Inimestega vaimset lävimist, 
ka vajadust selleks tuleb meil tõesti 
veel õppida. Kuna me oma jutus olemegi 
sisuliselt jõudnud kunsti (resp. teatri) 
mõistmise juurest kunsti tarbi- 
mise probleemideni, siis — kas kogu 
keskkond, milles elame, kus asume, 
millest mõtleme, ei ole kusagilt ühine 
mängumaa? Kas selle kõrval, kui oleme 
õnnelikud, et linnaehitus hoogsalt are- 
neb, ei pea me samavõrra olema õnne- 
tud, et ühelaadsus ja hallus uute linna- 
jagude arhitektuurilises üldilmes laas- 
tab = päev päeva kõrval inimeste 
maailmataju, kunstinägemist? Õismäe- 
lasena kinnitan, et väike kunstigalerii, 
kino ja kodune raamatupood või koguni 
need ühendatuna aitaksid argipäeva 
pingeid leevendada. Leedulased on niisu- 
guste asjade peale hoolega mõelnud, 
mujalt maailmast kasulikke nähtusi 
omaks võtnud. Teame, et — näiteks 
Pompidou-nimeline kultuurikeskus Pa- 
riisis on ühtaegu mitme muusa teenis- 
tuses: seal asuvad moodsa kunsti 
muuseum, teatri- ja kontserdisaal, kino, 
raamatukogu, kunstikauplus. Oma mo- 
dernselt välisilmelt on hoone omamoodi 
teerajajaks uutesse aegadesse, demonst- 
reerides inimese lennukat fantaasiat, 
iluideaale. .. 

Me vajame positiivseid emotsioone. 
Elevus, millega sa lahkud -mõtte- 
rikkalt väljakujundatud muuseumist, 
või meisternäitleja etenduselt, on niisa- 
ma erakordne ja hingeliselt õilistav, 
nagu kaunis maastik su ees või koh- 
tumine inimesega, kelles on sisu. 

UÜ. T.: Argielus peaks kunst oma 
kõigis väljendusvormides meile lähedal 
seisma. Rohkem on vaja ilusaid maju, 
häid filme, meeldejäävaid teatrilavas- 
tusi. Veel kord muu maailma kogemu- 
sele viidates tahaksin meelde tuletada 
suurte kunstikeskuste (Pariis, New 
York) loomise kõrval originaalseid 
skulptuuriaedu ja -parke (Lidingös 
Stokholmi lähedal ja Oslos), nüüdis- 
aegseid raamatukogusid, kus ei puudu 
väikelaste mängutoadki, moodsaid kul- 
tuurikeskusi noortes Aafrika riikides. 
Meiegi võime nii mõnegi oma õnnestu- 
mise üle uhkust tunda, kuid meie 
suutlikkus võiks ilmselt julgem olla, 
tahtmine agressiivsem. Kunsti eest tuleb 
võidelda. 


Oslo linnahall 


Oslo linnahalli sisevaade. Henrik Sorenseni õli- 
maal «Töö, valitsemine, vabaolu», 


Skulptor Carl Millesi (1875—1955) skulptuuride 
aias Lidingõs 


E. Degas. Kohvikulauljanna. 1878. 


E. Degas. Balletiproov laval. 1874. 

Kuidas valmib ooperilavastus 


Pärast «Carmeni» esietendust RAT «Estonias» olid vestlusringis dirigent 
Eri Klas, lavastaja Arne Mikk, Marika Eensalu (Carmen) ja Hendrik Krumm 
(Don Jost). 


Kust pärineb idee üht või teist ooperit lavastada? 


Eri Klas: Kui inimene tahab uut ülikonda, siis ostab ta endale kõigepealt 
riide ja selge see, et mitte sitsi. Nii ei saa teha «Luikede järve» ilma Luigeta 
ega «Carmenit» ilma Carmenita. Peab olema reaalne põhi, s. 0. osatäitjad. 
Mingi ooperi lavaletoomise idee võib algselt pärineda kas lavastajalt või diri- 
gendilt, lauljatelt või kunstnikult, kuid arvestama peame ikkagi oma tegelikke 
võimalusi. Üks laulja võib olla väga heas vormis ja tahta laulda mingit suurt 
osa, näiteks Hendrik Krumm Puccini «Turandotis», aga «Turandoti» nimiosa- 
täitjat meil praegu majas ei ole. Või Tiit Kuusik tahaks laulda «Valküüri- 
des» või Margarita Voites «Lakmes». Lavaletoomiseks tuleb meil aga leida 
ooper, kus oleks arvestatud osatäitjate tänast ja homset päeva, arenguperspek- 
tiivi, et oleks rakendatud võimalikult palju lauljaid, et nii tegijatel kui ka 
vaatajatel oleks huvitav. Kui me räägime «Carmeni» lavaletulekust, siis on 
see «Estonia» mängukavas teatavasti juba seitsmendat ja kindlasti mitte 
viimast korda. On ju «Carmen» maailma kõige populaarsem ooper ja seda 
lihtsalt tuleb teatud aja järel uuesti mängida. Me saame hooajal välja tuua 
kolm ooperit, mille hulgas peaks olema nii lääne ja vene klassika kui ka lääne 
tänapäeva, nõukogude ja eesti algupärane ooper. Ühel hooajal me neid kõiki 
niikuinii lavale ei too. 

Arne Mikk: Repertuaari valiku printsiip on meie eelkäijatel ja meil endil nii 
välja kujunenud, et üks kolmest peab olema klassikaline ooper, kuhu me saäme 
kutsuda külalissoliste, teine nõukogude või eesti algupärane teos. Soovitav on 
igal aastal välja tuua üks eesti autori teos, kui mitte ooper, siis ballett või 
operett. Kolmas 'teos võiks siis olla vähemtuntud ooper või midagi intrigeeri- 
vamat, Kurdetakse, et sõnateatris ei mängita meil Shakespeare'i, ka Tšethovit 
ja Gorkit on vähe. On selge, et iga teater tahab lavastada midagi omanäolist 
ja seepärast eelistatakse instseneeringuid, mis annavad lavastajale suuremaid 
võimalusi. Kuid mulle tundub, et meie vanema põlvkonna suurkujud, nagu 
Eskola ja Järvet, kasvasid just klassika najal. Sest-kui nüüdisaegse heli- 
keelega ooperi (näidendi) puhul võib eksperimentide, uute vormide otsimisega 
mõnestki asjast (näiteks tehnilisest küündimatusest) mööda hiilida, siis klassi- 
kalises ooperis (ja balletis ning draamas) on omad halastamatud nõudmised. 
Seesama Turandot või Othello või Boriss Godunov nõuab osatäitjatelt tehnilist 
taset, teatud professionaalset kõrgust, milleta meil pole mõtet ooperit lavas- 
tama hakata. Siin enam petta ei saa. 

«Carmenis» on tähtis anda noorematele solistidele võimalus vanematelt 
õppida ja vanematel sundida end noorte kõrval vormis olema, et oleks aus 
kunstiline võistlus, samal ajal ka järjepidevus, kogemuste ja põlvkondade seos, 

mida ei tohiks ära kaotada. Selles suhtes on heaks näiteks kolm Carmeni osa 
täitjat — Urve Tauts, Leili Tammel ja Marika Eensalu. 

Millal on kõige õigem aeg ooper lavale tuua, oleneb suuresti osatäitjatest. 
«Carmenist» oleme juba mitu aastat rääkinud, see on iga põlvkonna eksam. 
Krummi-Tautsi-Kuuse seisukohalt oleks paar aastat varem õigemgi olnud, 
Marika Eensalul on just praegu õige aeg. Escamillo osa täitjatega on meil aga 
nüüdki raskusi, paari aasta eest olid meie näpud selle koha pealt täitsa 
põhjas. 

Ooperite lävaletoomisel on viie aasta plaan meilgi, kuid umbes kolme aasta 
peale on ka järjekord, mille dikteerib elu ise. Kui näiteks ««Loomingu» 
Raamatukogus» ilmub uus näidend, siis teoreetiliselt võiks seda umbes kahe 
kuu pärast laval näha. Ooperis võtab juba kogu tehniline protsess, nagu 
tõlge, nootide kirjutamine ja paljundamine, palju aega. 


Kõigepealt tehakse tõlge. 


A. M.: «Carmen» on üks neid oopereid, mille puhul on tegemist redaktsioo- 
nidega. Teatavasti on ooperi originaal kõnedialoogidega, mille alusel E. Gui- 
raud tegi hiljem retsitatiivid. Lavastajal oleks muidugi põnevam kasutada 
proosatekstiga varianti. mille puhul oleks lavastus paindlikum ja mitmekesi- 
sem. Kuid «Carmenisse» tahame kindlasti kutsuda külalissoliste. «Estonias» 
on laval «Luisa Miller», «Rügemendi tütar» ja Mozarti lühiooperid, kus me 
peanie oma jõududega läbi ajama. Nii et redaktsioonide probleem lahenes 
automaatselt — retsitatiivide kasuks. Kuid mitmed leheküljed = kõlavad 
eesti laval esmakordselt, nagu saatuse motiiv tervikuna (1 vaatuse keskel). 
Micašla ja Jose duett terviklikult, Jose-Escamillo duett ainult ühe kupüüriga. 
Pikkuse tasakaalustamiseks jätsime viimasest vaatusest välja tantsud, mida 
Bizet' originaalis ei olegi, mis põhinevad «Arlitari» muusikal ja ei näi 
üldse vajalikud olevat. 

Hendrik Krumm; Tõlgetega on keeruline lugu, tõlkijal tuleb arvestada 
väga paljusid asjaolusid. Ta peab täpselt edasi andma originaali mõtet, tekst 
peab olema muusikaga vastavuses nii sisulises kui ka rütmilises mõttes. Jelena 
Obraztsova tõi näite, et kui ta laulab itaalia (s. 0. originaalkeeles), siis sõna- 
dest arusaamine polegi tähtis, interpreedi hääle värv räägib enda eest. Tõlkija 
peab leidma sellised sõnad, mis juba kõnemeloodiaga annaksid situatsiooni 
edasi. Peale selle on ühel lauljal kõrge noodi peal üks vokaal hea, teisel teine 
jne. Nii et ideaalset tõlget on väga raske saada. Praegune, Peeter Volkonski 
tõlge on minu arvates natuke liiga vulgaarne, on kasutatud liiga palju žar- 
gooni, mida prantsuskeelses originaalis tegelikult ei ole. 

Marika Eensalu: Ilmselt lähtus Volkonski rohkem Merimte jutustusest 
kui Bizet” libretost. 

A. M:: Minu arvates on praeguses tõlkes väga palju toredaid kohti, kuid on 
ka ebamugavaid. Tõlkeprobleem on praegu üle maailma väga terav, paljud 
teatrid lähevad üle originaalkeeles laulmisele. 

H. K.: Mind tihtipeale ei huvitagi see, mis keeles räägitakse, ma kuulan into- 
natsiooni. Niipea, kui inimene teeb suu lahti, räägib või laulab paar fraasi, 
saan ma aru, millises emotsionaalses seisundis ta on, mida ta tahab ja mida 
püüab. x 


Kui tõlge on tehtud ja noodimaterjal paljundatud... 

E. K.: ... siis saavad solistid ja koormeister oma klaviiri kätte. Orkestri- 
materjal ootab veel. Algab solistide töö kontsertmeistri ja iseendaga. 

H. K.: See töö algab nootide õppimisest. Kuid sellest mustast tööst ei 
tahakski rääkida, see tuleb nagu iseenesest. 

M. E.: Nootide õppimine tuleb ikka endal kodus ära teha. 

H. K: Nii ta peaks olema. aga lauljaid on mitmesuguseid, ühel läheb 
õppimine kiiremini, iseseisvamalt, teised vajavad rohkem kontsertmeistri, 
dirigendi ja lavastaja abi. 

E. K.: Igale tükile on ette nähtud teatud kontsertmeistritundide arv. 
Kooriga teevad seda tööd koormeistrid. Seejärel alustatakse ansambliproo- 
videga, soliste hakatakse duettideks, triodeks, kvartettideks jne, kokku panema. 
Siis lauldakse dirigendile ette ja siit algab juba ühine töö. Leitakse nüansid, 
paigalduvad tempod, stseeni sisemised rütmid. Samal ajal toimuvad orkestri 
korrektuurproovid, kus orkester esmakordselt tutvub materjaliga, paigalda- 
takse keelpillide strihhid jne. See kõik võtab küllalt pika aja. Teatri orkester on 
keerulisem = Organisatsioon kui näiteks kontsertorkester, kuna teatris 
mängivad tükki täna ühed, “homme teised. Seetõttu on ooperiteater alati” 
kompromissasutus. Pillimeestelt tuleks nõuda tööd enese ja materjaliga, et 
kellelgi poleks õigust õelda, et ta näeb materjali esmakordselt. Teatris 
avaneb eesriie igal õhtul, laval mängitakse operetti, balletti, muusikali või 
ooperit, mis võib olla päeval proovis mängitust sama kaugel kui komöödia 
tragöödiast. Masin töötab päevast päeva ja ratta kiirus on väga suur. Teater 
on karm koht. Kes hakkama ei saa, kaob siit kiiresti. 

M. E.: Proove teeme muidugi kõigi partneritega, ka siis, kui on kolm- 
neli koosseisu. Loomulikult tekib teatud harjumus, oskus ühte partnerit pare- 
mini jälgida. Näiteks mina tegin esimesed proovid Krummi-Josega ja harjusin 
temaga. Esietendusele eelnevatel proovidel ja esietendusel oli Joseks aga Ivo 
Kuusk ning mul oli tükk tegemist, et temaga kohaneda. 

E. K.: Meil on ansambliteater ja siin on vähemalt teoreetiliselt võimalik, 
et tekivad kindlamad partnerid. Aga suurte teatrite puhul («Metropolitan 
Opera», «La Scala») seda ei saagi juhtuda, sest seal esinevad pidevalt maailma- 
nimed, ühele «Carmeni» etendusele võib saabuda nimiosaline Euroopast, 
aga Jose hoopis Aasiast jne. 

H. K.: «Carmen» on lauljate jaoks raske tükk, suuri mängulisi nõudmisi 
esitav. Kui «Aidas» tuled lavale, võid kohe kaks jalga vastu maad toetada, 
partner teeb oma ja sina oma ning katki pole suurt midagi. «Carmenis» oleneb 
väga palju partnerist. Kui ühele partneritest meeldib mingisugune võte, siis ta 
ootab teiselt tingimata selle toetamist. «Carmeni» tegijapoolne võlu suures 
osas selles seisnebki, et iga uue partneriga tekib midagi mänguliselt 
uut. 


Lavastaja... 


A. M:: ... hakkab oma ideed teoks tegema siis, kui mingi ülevaade 
materjalist juba olemas. «Carmen» on enamikust ooperiliteratuurist väga 
erinev, struktuur on näiteks Verdiga võrreldes niivõrd omalaadne, võimalusi 
on tohutult palju. Seda lugu ei saa lavastaja laua taga valmis mõelda, seda 
ei saa ka lauljad klassis päris valmis teha. «Aida»-laadse teose puhul on juba 
vokaalintensiivsuses oma vorm olemas.ja ega sellest palju mööda saagi. 
«Carmenis» on huvitav just retsitatiivide maailm, üleminekud, haaked, mis on 
Bizet'l väga targalt orkestreeritud. Ta ei kasuta kogu aeg maksimaalselt 
jõudu, vaid väga palju just pianissimo't, mida aga meie lava ja akustika kah- 
juks ei võimalda rakendada. Sellega seoses võib tekkida solistil barjäär, 
polekski nagu mõtet otsida — see siit niikuinii ei kosta, ei tule välja. Minu 
jaoks on «Carmenis» kõige võluvamad alad kahe meeleolu kokkupuutekohad. 
Me oleme harjunud, et üks stseen lõpeb, muusika muutub ja me läheme kohe 
uue meeleoluga kaasa. Aga nii Carmeni kui ka Jose rollis on lõike, kus eelmine 
meeltcolu, eelmine intonatsioon elab veel kusagil edasi. Ta peab elama, sest 
ooperis on palju mitmetähenduslikke kohti, näiteks, kui Carmen viskab Josele 
lille ja Jose on selle nõidusliku seisundi mõju all. Ta mõtleb, võtab lille, 

so järsku tuleb sinna Micašla. Oleks väga kahju, kui kõik eelnev oleks korrapealt 


kadunud. Enamasti just nii juhtub, sest Micaöla—Jose duett läheb tavaliselt 
kupüüriga ja seetõttu lõpeb Micašla tulekuga tõepoolest kõik eelnev. Siis avas- 
tab Jose järsku, ema kirja puudutades, uuesti lille, kõik Carmeniga seotu 
elab kuskil tema teises plaanis edasi. Siin on väga palju mänguvõimalusi, on 
vaja lavastaja- ja lauljapoolset julgust teiste plaanide edasiandmisel. Sama 
lugu on Carmeniga. Pärast mustlaslaulu või habaneerat peaks tulema kulmi- 
natsioon, kuid tuleb hoopis uus muusika ja Carmen läheb sellega kaasa. Need 
võimalused pole meie lavastuses ammendatud, kuigi teatav ühes suunas mõtle- 
mine meil on. 

Ma tahaksin, et me tuleksime kokku, kui tükk on juba mõnda aega laval 
olnud ja otsiksime veel. 

H. K.: «Carmenit» ei saa teha väga targalt ja teadlikult. Siin peab jääma 
vaba fantaasia võlu. Minu jaoks laulja suurim rikkus on see, et ta saab midagi 
ürgset edasi anda intonatsiooniga, hääle värviga. Mina olen selle teooria pool- 
daja, et laulmine, õieti intoneerimine on ürgsem kui rääkimine, et enne tekkis 
intonatsioon, siis alles sõna, ja intonatsiooniga annab inimene palju rohkem 
informatsiooni kui sõnaga. Näiteks kordab Carmen 1 vaatuses ühte muusikalist 
fraasi, sõnadeks on «Tra-lal-la-la ...», kuid räägib ometi rohkemgi kui siis, 
kui seal oleks tekst juures. 

A. M.: Ta ei teagi, mida ta tahab öelda, ta alles: otsib seda, kuid intonatsioon 
on tal juba olemas. 

H. K.: Kui edasi tuleb «Pardon, sinjoor», siis harilikult hakatakse kohe 
naljatama. Kuid sellesse episoodi peab jääma ka eelmise lõigu valu, seos selle 
Carmeniga, kes minut tagasi oli hingepõhjani solvunud, aga nüüd püüab nalja 
teha. Draamas võib intonatsioon ka väga oluline olla, kuid seal mängib sõna 
ikkagi suuremat rolli, 

A. M.: Kusjuures draamas võib olla paus või terve tumm etüüd vahel, oope- 
ris aga peab kõik mahtuma teatud aja raamidesse, sest muusika liigub kogu aeg 
edasi. 

H. K:: Selline ooper elab ja lauljad tahavad seda teha, nüüdisaegset aga 
ei laulda nii meelsasti. Oks põhjusi on, et teksti on tänapäeva ooperites liiga 
palju. Lauljale ei anta võimalust avada oma tegelase sisemaailma ilma 
sõnadeta, intonatsioonidega. «Carmen» on just selle poolest väga rikas. 

M. E.: «Carmenis» võib laulda iga fraasi erinevalt, võimalused on lausa 
piiramatud. Materjal on nii rikas, et raske valida, ei tea, mida võtta, mida 
jätta. Lavastaja pakkus omalt poolt välja ka väga mitmeid variante. 

A. M.: Kuna Carmeni osa täitja peab olema temperamentne, siis tahavad 
kõik kogu aeg midagi teha. Aga ooperis on kohti, kus ta midagi ei tee, sel ajal 
peab tema sisemuses midagi toimuma. Carmen märkab Josed, sest too ei tegutse 
nii nagu kõik teised, samal põhjusel äratab Carmen Escamillo tähele- 
panu. 

Peaproovidel tekib periood, kus tükk kerkib nagu tainas, mis peab esi- 
etenduseks küpseks saama. Siis eksisteerib mingi psüühiline kliima, pärast ei 
ole enam võimalik seda taastada. Seepärast on raske noortel lauljatel, kes 
hiljem tükki sisse tuuakse. Kui hiljem liitub vanameister, aitavad teda muidugi 
kogemused. 

H. K.: Ainus, kellele hiljem tükki sisse tulla lausa meeldis, oli Georg Ots. 
Ta lasi teistel pool aastat mängida, tuli siis juurde ja tükk sai uue hoo. 

E. K.: Ta oli võimeline aastas välja tulema 7—8 uues osas, aga temasi 
me ei saa eeskuju võtta, sest tema oli Ots. 


Dirigent. 


M. E.: Minule on dirigent väga oluline. Kui ma vaatan lavalt alla ja näen 
tema innustavat nägu, tekib kohe soov paremini teha. Seos dirigendiga on tege- 
likult intuitiivne. e E 

H. K.: Dirigendist sõltub konkreetsel etendusel 50%, kui mitte rohkem, 
sest muusika on ooperis ikkagi kõige tähtsam, loob emotsionaalse aluse ja 
põhiplaanid. Kui muusikaline külg ei tule välja, laguneb etendus paratamatult 
koost. Dirigendi ja solisti vahekorrast oleneb väga palju. Omal ajal küsis papi 
Arder ühe noore dirigendi kohta, et kuidas ta on. Dirigent oli õelnud, et tema 
asi pole see, kuidas ma laulan, vaid see, et minust nii palju võtta, kui ma olen 
suuteline andma, mille peale papi Arder ütles, et see on õige dirigent. 
Inimest on kaunis kerge neutraliseerida, nii et ta pole võimeline midagi tegema, 
samal ajal saab talle luua tingimusi, situatsiooni, kus ta võib anda endast võr- 
ratult rohkem. See oleneb just dirigendist, kes loob terve ooperi (ja muidugi 
konkreetse etenduse) atmosfääri. 

M. E.: «Carmenil» on kolm dirigenti, Eri Klas, Peeter Lilje ja Jüri Alper- 
ten, kusjuures nad on üsnagi erinevad. Kas või tempoliselt. Näiteks Klasil on 
mustlaslaul tunduvalt kiirem kui Liljel. 

H. K.: Lilje on lüürilisem ja pehmem ning prantsuse muusika puhul on see 
väga sümpaatne. Klas on jälle jõulisem, sugereerivam. Kuna «Carmen» on 
ooper, mida ei saagi väga kindlalt valmis teha, siis on tore, et on mitu dirigenti, 
kes tunnetavad seda erinevalt. Muidugi ei tohi nad üksteisest nii kaugele minna, 
et nad soliste segama hakkavad. Aga ooperis tehakse muusikat ikkagi koos ja 
me peame seda ka edaspidi ühiselt tegema. 

E. K.: Kusjuures juba proovides peab olema eeltöö nii hästi tehtud, et 
etenduse ajal enam suhteid ei klaarita. Kui etendusel hakatakse oma jonni 
ajama, näitab see vaid ansambli nõrkust ja läheb juba publiku arvelt. Etenduse! 
on dirigent solisti jaoks, kuid samas peab solist tunnetama ja vajaduse korral 
oskama dirigenti vaadata. Dirigendi juurest hakkab ikkagi muusikaline teostus, 
dirigent määrab tempo ja hoiab koos stseeni pulsi. Kui juhtub, et tempo on solis- 
tile ebamugav, peab dirigent minema sellele järele, mis laval toimub. Etendus- 
tega lavastus küpseb ja need tükid, mis meil kaua repertuaaris püsivad, on 
hoolega ja ühiselt tehtud. Mis kiiruga kokku klopsitud, see sama kiiresti ka 
laguneb. 


Esietendus on toimunud... 


E. K.: Iga etenduse eel on klaveriproov, kus kontsertmeister ja solistid 
saavad kokku ja ka koor laulab oma osa läbi. Dirigent on nendel proovidel 
vajalik, et kõik ebakõlad oleksid juba ette lahendatud. 

H. K.: Oleks põnev, kui kriitikat tehtaks mitte ainult esietenduse, vaid ka 
näiteks 40. etenduse järel, et vaadata, kuhu ja kuidas keegi on arenenud. Sest 
mõned solistid lähevad pidevalt edasi, teistel, vastupidi, kas laguneb osa ära 
või jõuavad nad mingi tasandini, kust edasiminekut enam pole. See näitab 
laulja loomingulist (või mitteloomingulist) suhtumist oma töösse. «Carmeni» 
puhul loodan, et see kujuneb noortele osatäitjatele väga menukaks ja püsib 
meil kata repertuaaris. 


«Carmeni» muusika on ju nii tuttav... 


M. E.: Mõnes mõttes raskendab see tööd. Et iga saalisviibija seda muusikat 
tunneb, siis on väga raske midagi uut välja mõelda ja pakkuda. 

H. K.: Üldiselt öeldakse küll, et mida paremini sa lugu tunned, seda raskem 
on seda teha, aga minuga pole nii. Mida põhjalikumalt ma lugu tunnen, seda 
parem. Küll on aga tuttava teose puhul stambid väga kerged tulema. Tege- 
likult on loomingus alati sada võimalust, millest tuleb valida üks. Ja mida roh- 
kem on materjali, seda raskem on ühte valida. 

M. E.: Tuleb valida endale kõige lähem variant. 

H. K.: Lauljaid võib süüdistada selles, et nad kuulavad plaate ja kopeeri- 

s2 vad sealt maailmakuulsaid kunstnikke. Sedagi võib juhtuda. Aga kui ma 


kuulan «Carmenist» 15 plaati, siis on mul selge, mismoodi seda ooperit üldse 
teha saab ja siis ei hakka ma enam ühte neist järele tegema. 

A. M:: Felsenstein ja Pokrovski rõhutavad, et iga aastaga on üha raskem 
lavastada, sest kogu aeg kogemuste arv kasvab ja meil on kohustus neid 
kõiki tunda, ainult me peame nad ära unustama, et lasta alateadvusel o m a 
välja töötada. Loomulikult ei saa me selles lavastuses võtta eeskuju Brookist 
või Stšedrinist, kes mõlemad võtsid Bizet'lt ainult neile vajalikud motiivid ja 
lükkasid kõik muu, neile mittevajalikuna tunduva, kõrvale, et niiviisi om a 
luua. Minu jaoks on Carmeni kujus peidus seesama igivana küsimus, kas Mona 
Lisa naeratab meile või ironiseerib meie üle. Carmenit on ju lahendatud nii 
erinevalt, küll brutaalselt ja lausa labaselt, ka on teda absoluutselt õilistatud. 
Kusagil nende omaduste sünteesis, kokkusegamiste piirimail peaks minu arva- 
tes olema see õige tulemus. 


Lava ja lavakujundus. 

H. K.: Mind segab laval valgus ja värv. Kui näitleja, lavastaja ja dirigent 
püüavad anda oma parima, siis valgustuse osas on meil veel päris suured 
ressursid kasutamata, nagu näiteks igasugused kontravalgused ja kölo- 
riit, laulja asetamine laval suurde plaani sellega, et teised retušeeritakse maha, 
valgusest välja. Sest näiteks kui Carmen laulab oma kaardiaariat, piisab sel- 
lest, kui tema kõrval üks kooriartist, kes on ka valgustatud, tegeleb millegi 
muuga, — ja lumm on kohe kadunud. 

A. M.: Tänapäeva teatritehnika on väga kõrgel tasemel ja see hõlbustab 
tunduvalt lavastaja tööd. Meie valgusaparatuur on veel väga primitiivne. 
Kui Komische Oper'is tehti «Carmeni» puhul valgusproove 50 tundi, siis meil 
kõigest umbes 10 tundi. ; 

H. K.: Iga maal, iga värv mõjub emotsionaalselt, ja kui me kõik — artistid, 
lavastaja, kunstnik — mõtleme ühtemoodi, on resultaat tunduvalt parem. 

Ooper on juba nii kirjutatud, et on ette nähtud teatav arv inimesi laval, tea- 
tud suurusega lavaauk, ramp ja lava sügavus. Meie teatris on nii: lava süga- 
vust ei saa kasutada, sest meil ei ole akustikat, Jose võib ainult pildiliselt 
lava tagaäärel seista, laulda ta seal ei saa. Lavastaja peab kogu aeg arves- 
tama, et oma etteaste ajal oleksid nii solistid kui ka koor lava eesääres. Peale 
selle — lavaauk on meil umbes 9 meetrit. Kui ma laulan teistes teatrites, 
naudin ma alati seda, et mul on tuleku-mineku ruumi. Meil peab jääma trepi 
otsa peale seisma, minna pole enam kuhugi, jääb surutud mulje, kõik on üks- 
teise otsas. Ma ütlesin ise ka häid sõnu E. Renteri kujunduse kohta, aga laval 
kõndides tekkis mul mõte, et miks lava ei võiks olla päris tühi, nagu «Carmeni» 
balleti puhul oli, et oleks ruumi liikuda. Klassikaline ooper on kirjutatud 12— 
16 meetrit liiRumisruumi arvestades ning meie teatri 9 meetrit paneb pitseri 
nii kunstnikule, lavastajale kui ka dirigendile, lauljast rääkimata. Sellest 
poleks mõtet rääkida, kui me ei teaks, et olukord päris lootusetu pole. Meie 
eesriie võiks avaneda veel vähemalt pool meetrit kummalegi poole, aga ta on nii 
konstrueeritud, et ei mahu ära. Lava postidelt võiks ka umbes pool meetrit maha 
võtta, sellega saaks juba paar meetrit ruumi juurde, mis oleks lavastajale suur 
võit. Meie vana*lavakarp tuleks uuesti läbi mõelda ja nii palju kui võimalik 
kohendada, sest teha annab siin nii mõndagi. 


10 aasta pärast... 

E. K.: Kui meie suured teatrid (Moskva, Leningrad) saavad endale soliste 
valida, kuulutades välja stažeerimise, siis meile valmistab neid ette Tallinna 
konservatoorium. Sealt läbi koori, kvartettide, kvintettide kaudu suurte osadeni 
välja — see on meie solistide tavaline tee. Teatava järjepidevuse see 
tagab. 

H. K.: Näiteks Alma-Atas on ooperistuudiol mängukavas 7—8 ooperit. 
See on neilo ma teater. Meil aga puudub väike saal, kus saaks üliõpilasi kui- 53 

dagi rakendada. Näiteks üliõpilastega lavastatud «Cosi fan tutte» ja «Figaro 
pulm» tulid väga hästi välja, aga need kuulusid «Estonia» repertuaari ja võtsid 
seega veel ühe neist aasta kolmest lavastusest ära. Samal ajal olid mitmed 
oma maja solistid vähese koormusega. 

A. Mi: Väikest saali oleks tõepoolest hädasti vaja, mitte ainult noortele 
lauljatele, vaid seal saaksid proovida ka noored dirigendid, lavastajad, võiks 
teha eksperimente. 

H. K.: Ja kui seal etendus ka läbi kukub, on see ikkagi odavam läbikukku- 
mine. 

Noorteprobleem on igavene, nagu vanadegi probleem. «Carmenist» paistab, 
et noori on peale tulnud, aga kuidas nad arenevad, missuguseid osi saavad, 
seda kõike näitab aeg. See on taimelava, mida tuleb õigel ajal kaitsta, külma 
eest varjata. 


G. BIZET' ooper «CARMEN». Lavastaja A. Mikk, dirigendid E. Klas, P. Lilje, J. Alperten, 
kunstnik E. Renter. Peaosades: U. Tauts, L. Tammel, M. Eensalu (Carmen), H. Krumm, 
1. Kuusk, K. Karask (don Jose), V. Kuslap, V. Puura, T. Sild (Escamillo), M. Jõgeva, 
M. Haamer, H. Raamat (Micašla). Esietendus 15. oktoobril 1982. a. 


Võimalused ja tulemused 


HOOAEG 1981/82 DRAAMATEATRIS 


Hooajal 1981/82 oli Draamateatri 
maja üksnes pooleldi teatri oma maja: 
kapitaalremondi esimene aasta. Statsio- 
naaris ei toimunud ainsatki esietendust. 
Teatrisaalis ei mängitud, hooaja lõpul 
anti mõned etendused väikeses saalis. 

Muidugi mõjutas see mitmel eri viisil 
hooaja kunstilist ilmet ja tulemust. Üks 
aspekt paljudest: saalist saali ja paigast 
paika rännates ei saanud teater normaal- 
sel viisil kasutada oma repertuaari. Män- 
gukavas olnud paarikümne lavastuse 
hulgast ei leia «Kalevalat». Vähe etendati 
«Elavat laipa» ning hoopis harva «lni- 
mest ja inimest». Asi ei ole üksnes nende 
lavastuste kõrges kunstiväärtuses, vaid 
ka lihtsalt selles, et kõigis neis on tava- 
lisest rohkem sisukaid rolle, on töövõi- 
malus näitlejatele. Mängukavas olnud 
lavastuste kasutamise pingereas tõusid 
ülekaalukalt esile soolonäitlemisel põhi- 
nevad «Päikesepoisid» ja «Polkovniku 
lesk». 

Lepime aga kokku, et remondi ja rän- 
damise teemast minnakse selles kirjuti- 
ses mööda, kuivõrd ikka saab tegelikult 


mööda minna väga olulistest seikadest, 
mis nagunii teada on. Kuidas teater nii- 
suguses kestvas häirituses iseendaga 


toime tuleb, selgub edaspidi, rännuaas- 
tate lõppemisel. Üks väike märkus siiski. 
Kui püüda vaadata kogu teatrisituat- 
siooni ning arvestada suundumiste ja 
hoiakute erinevusi praeguses eesti teatri- 
kunstis, peab küll arvama, et Draama- 
teatri ajutisel majatusel, tavalisest hoopis 
suuremal liikuvusel on tingimata ka po- 


sitiivseid tulemusi. Selle teatri kunstist» 


sai möödunud hooajal osa harilikust 
laiem ring vaatajaid väljaspool Tallinna. 
Draamateater oli tavalisest rohkem terve 
eesti teatripubliku teater. Kuigi teater ei 
saanud seejuures oma mängukavas re- 
pertuaari väärtuslikumaid lülisid alati 
vajalikult esile tõsta, oli see ikkagi pal- 
jude vaatajate jaoks rikastav, otsemul- 


ÜLO TONTS 


jetes ja võrdlusvõimalustes teatriharras- 
tust edendav kogemus. 

Mitmes eri mõõtkavas esindas Draa- 
mateater möödunud hooajal eesti teatri- 
kunsti väljaspool Eestit, ka NSV Liidu 
piiride taga. 1981. aasta septembris anti 
külalisetendusi Moskvas, mängukavas 8 
lavastust. Oktoobris etendati Saksa DV-s 
(Berliin, Erfurt, Gera) «Elavat laipa» ja 
«Tuulte pöörises». 7. novembril mängis 
H. Mandri Torontos «Pöördtoolitundi». 
M. Mikiver alustas Moskvas Malaja 
Bronnaja teatris M. Traadi Eestis alles 
mängimata näidendi «Päike näkku» la- 
vastamist. 

Missugune on üldmulje Draamateatri 
viimasest hooajast? 


Hooaja mõistel on mitu erinevat mah- 
tu. Kõige kitsam neist, kriitikas ka kõige 
enam kasutatud: uued lavastused, hooaja 
vältel = esietendunud = uudisrepertuaar. 
Teatri enda jaoks, publiku jaoks ning 
teatrikunsti pidevuse vaatekohast on olu- 
line ka teine mõõt, mis arvestab tervet 
hooaja kestel mängitud repertuaari, mil- 
les ei ole kõrvuti üksnes kaheksa uut, 
vaid paarkümmend viimaste hooaegade 
lavastust. 

Kuidas täiendavad viimase hooaja 
uuslavastused Draamateatri repertuaari- 
pilti? Tipplavastuste hulka («Inimene ja 
inimene», «Tuulte pöörises», «Pöörd tooli- 
tund», «Elav laip») tõuseb M. Mikiveri 
lavastatud A. Undla-Põldmäe «Viru lau- 
lik ja Koidula». Ühtlasi jätkab M. Miki- 
ver sellega oma viimaseaegse lavastaja- 
loomingu kõige pidevamat ja kõige enam 
mõjulepääsenud teemat — rahvusliku 
ajaloo, kultuuri ja teadvuse sügavamate 
kihtide läbivalgustamist, nii nagu need 
tänase tegelikkuse palge ees aktualisee- 
ruvad. Kõige nõutavamate-mängitava- 
mate lavastuste hulka tõusis kohe 4 
Smuuli juubelisünnipäeva märkiv «Pol- 
kovniku lesk». Loorberid ei kuulu see- 

kord J. Smuuli näidendile ega M. Miki- 
veri lavastusele, vaid 1. Everile, kes oma 
Lese kaudu vägagi sõltumatult kujundab 
etenduse atmosfääri ja vaimsuse. Kaks 
kordaläinud lavastust andis A.-E. Kerge. 
Tema juhtimisel tulid lavale A. Kerteszi 


«Lesed» ja L.Prometi «Else, Teeba 
prints». H. Raudsepa 100. sünniaasta- 
päeva künnisel on teatri mängukavas 


olemas «Vedelvorsti» huvitav, kuigi n.-ö. 
aptiraudsepalik lavastus 4. Viidingult. 
(Ajal, kus vaidlused autoritruuduse üm- 
ber nii ägedaks on muutunud, vääriks 
ja vajaks selles lavastuses teoks saanud 
õnneliku lõpuga truudusemurdmine küll 
lähemat vaatlust.) 

Kuid ikkagi: üldmulje hooajast, selle 
positiivne dominant? 

Hooajal 1981/82 pani Draamateater 
end maksma eelkõige näitlejakunstiga ja 
näitlejateatrina. Niisugune järeldus ei tä- 
henda lavastaja rolli eitamist või alahin- 
damist. Jutt on näitlejakunsti domineeri- 
misest lavastajakunsti ees, disproport- 
sioonist, mis mitut puhku end häirivalt 
tunda annab, trupi võimaluste kasuta- 
matajäämisest. Jutt on heatasemelise 
režii nappusest. See ei ole praegu kau- 
geltki mitte üksnes Draamateatri prob- 
leem. Küll avaldub see siin mõneti tera- 
vamini kui teistes teatrites — trupi suu- 
rema potentsiaali tõttu. Lavastajatelt 
A. Kerteszi «Lesed» Anna 


Memm Ita Ever, 


nõutakse palju ja pole siis imestada, e! 
nad vajavad rohkem aega, et nende vil- 
jakus lavastuste arvuga mõõtes väheneb. 
Ka on meeldiv lugeda ja teada, et eesti 
lavastajad töötavad külalistena mitmel 
pool piiride taga. Kuidas siis aga ikkagi 
jääb oma teatriga, selle näitlejaga ja 
vaatajaga? Milles võiks olla väljapääs? 

Uuslavastused 1981/82 äratavad tähe- 
lepanu kordaläinult lahendatud nõudlike 
naisrollide rohkusega. Või õigemini siis 
— suhtelise rohkusega, sest näitlejakoos- 
arvestades pidanuks neid olema 
veelgi rohkem ning meesnäitlejate loo- 
minguvõimalused jäid selle kõrval hoo- 
pis napiks. 

L. Prometi näidendi «Else, Teeba 
prints» esiklavastus on ennekõike suure 
näitleja etendus, seda küll hoopis teises 
tähenduses kui «Polkovniku lese» uusla- 
vastus. V. Otsuse suurejoonelise Else 
Lasker-Schüleri kõrval on olemas A.-E. 
Kerge arvestatav lavastajatöö, A. Undi 
otstarbekas ja kujundikaaluline lavapilt, 
on mitmed teisedki kordaläinud rollila- 
hendused U. Kibuspuu G. Benn ja J. 
Krjukovi F. Marc kõigepealt. L. Prometi 
uut näidendit tahaks nimetada paradok- 
saalseks. Erandliku, mässulise, romanti- 
lise põhihoiakuga peategelase kaudu 
taotleb kirjanik väga suuri üldistusi 
täiesti realistlikus plaanis. Else Lasker- 


seisu 


Helle-Reet Helenurm, Hanna Anne Paluver 


G, Vaidla foto 


A. Kerteszi «Lesed». "Hanna. — Anne Paluver. 


Schüleri elus ja saatuses põimuvad naise 
üksiolek (armastuse puudumine, lakka- 
matu vajadus armastada ja olla armas- 


tatud), kunstniku pidev konflikt selts- 
konnaga, loovisiku üksiolek ühiskonnas, 
rahvuslik juurtetus ning tagakiusatus. 
Kas ei ole seda liiga palju ühe inimese 
jaoks ja liiga palju isegi niisugusele näit- 
lejale nagu V. Otsus? Peaaegu poolesa- 
jandilisest rolliajast läbiminek eelnevale 
lisaks! V. Otsuse toimetulek on kiitusest 
kõrgemal. Eriti kõrgelt hindan mõõdu- 
tunnet ja kargust, sentimentaalsuse väl- 
timist rollis, mis on näidendis nii tuge- 
vasti orienteeritud tundele, kaasatundmi- 
sele. Mis puutub väikese trupi põhimõt- 
tesse, nelja näitlejaga -toimetulemisse 
kõigi saaterollide kehastamisel, siis pean 


seda lavastuse kordamineku oluliseks 
komponendiks. 
«Polkovniku lesk» on Draamateatri 


uuslavastustest ainuke, mida kriitika tõe- 
poolest on tähele pannud (arvustuste nap- 
pus on üldine ja nõutuks tegev). Kriiti- 
kas on kirja pandud kõrge kiitus 1. Eve- 
rile, mille ta ju Lese rolli eest on ühtpidi 


Memm Ira 


Helle-Reet Helenurm 
G. Vaidla Joto 


koer. Anna — 


tõesti ära teeninud. On selgelt ja veen- 
valt fikseeritud teinegi oluline järeldus: 
Smuuli näidendi tõlgitsusena ei ole see 
oluline lavastus. 

I. Everi Leses ja terves lavastuses ei 
ole peamine see, mis oli peamine kirja- 
niku jaoks, kui ta näidendi kirjutas: La- 
val ei ole seda taunitavat ühiskondlikku 
nähtust, mille võrsed Smuuli murelikuks 
tegid. Etendus ei sugereeri ohutunnet 
(mõned ilmsesse vähemusse jäävad sei- 
gad välja arvatud), vaid head tuju. 1. 
Everi Lesk on bravuurne ja naljakas, 
etenduse põhihäälestus estraadlik. Või 
oleme Lese kujusse koondatud sotsiaalse 
pahelisusega tõepoolest sedavõrd har- 
juda jõudnud, et peame targemaks sel- 
lest naeruga mööda vaadata? 

Saateansambel on tugev, seda on olu- 
liseks peetud, kuigi tulemus on rolliti 
ebaühtlane. Või on ebaühtlus tingitud ka 
sellest, et osa näitlejaid kohandub Lese 
kujuga dikteeritud lahendusele, teine osa 
aga hoiab enam-vähem kinni kirjaniku 
sotsiaal-satiirilisest laadist. Tundub näi- 
teks, et Remargi ja Autori tekst, mis 

L. Prometi «Else, Teeba prints». Velda Otsus 
Lasker, Peeter Hille, Franz Marc jt 


eeldab terve etenduse ulatuses sotsiaal- 
selt mõtestatud satiiri ja paljastusmän- 
gu, ei pääse seekord maksvusele. Huvi- 
tavalt lahendas L. Ulfsak Autori rolli 
tummstseenid. Üksnes ilme kaudu edasi- 
antavas elamuste ja suhtumiste kaleidos- 
Koobis segunes oma loomingu imetle- 
mine tüdimuse, nõutuse ja kartusega. 
Ei teagi, keda kiita A. Kerteszi «Les- 
kede» kavvatulemise eest. Lõplikult va- 
lib muidugi lavastaja ja võib uskuda, et 
A.-E. Kergel ei ole põhjust seda otsust 
kahetseda. «Lesed» ei küüni küll «Mak- 
ra» nivooni, kuid jällekohtumine 
targa ja halastamatu ungari kirjanikuga 
ei olnud pettumus. Kes näevad «Leske- 
des» ennekõike olustikulisust, peavad 
küllap liiga oluliseks sündmustikku ning 
alahindavad autori vaatepunkti tähen- 
dust. Lavastusest kõneldes on siis küsi- 
mus õieti küll autorite — kirjaniku ja 
lavastaja — vaatepunktis. A.-E. Kerge 
on näidendiga väga hea kontakti leidnud. 
Ta mitte üksnes ei kõnele magnetofoni- 
stseenis kadunud Käroly teksti, vaid me 
näeme tema abil läbi Käroly silmade näi- 


selle 


ss dendi tegelasi. Laval on lesed — Käroli 


Else Lasker-Schüler, Jüri Krjukov 


lavastuses Paul 


G. Vaidla foto 


ema ja kolm naist, kes on tema elus 
olulist rolli mänginud. Missugust nimeli 
ja kuidas nad ise möödunut näevad ja 
hindavad? 

Tihedalt psühholoogiline näidend on 
arenduselt mõnevõrra — staatiline ning 
paneb nii lavastaja kui näitlejad väga 
tõsisele proovile. Esimese osa lõpus oligi 
laval tunda väsimist, tempo käestlibi- 
semist. Pärast vaheaega jätkus etendus 
pinges ja tõusujooneliselt. 

Näitlejatöö lavastuses on ühtlaselt 
tugev, seda nii ansamblis kui rolliti. Kas 
näitlejate ja rollide õige kokkuviimine? 
See iseenesest loomulik küsimus või jä- 
reldus kaotab suuresti oma tähendusest, 
kui mõelda lavastuse kõigis 
komponentides avalduvale viimistletusele 
ja lõpetatusele. Ei ole need ju tänases 
eesti teatris kaugeltki mitte igapäevaselt 
ettetulevad kvaliteedid. Kusjuures too 16- 
petatus hoopiski ei ahista näitlejaid, ei 
kahanda rollide värskust. Muidugi tun- 
dub, et vaimse, minevikust ja olevikustki 
distantseeruda suutva, enesekriitiliseks 
suhtumiseks suutelise Hanna rolli sobib 
kõige paremini A. Paluver, et pretensioo- 


«Leskede» 


nitu ja inimliku Rõza roll vajas M. Söödi 
ümberkehastumisvõimet ja nõnda edasi 
— [Everi Memm ja H.-R. Helenurme 
Anna ei ole selles ansamblis sugugi vä- 
hem oma kohal. Ei oleks aga õige unus- 
tada, et niiviisi arutledes lähtume tule- 
mustst, lavastaja ja näitlejate ühisloo- 
mingu resultaadist, milles on seekord 
õnnestunult liidetud anne ja töö, suut- 
likkus ja nõudlikkus. 

Kas ei ole näitlejakunsti esiletõstmine 
hooajamulje dominandina liiga lihtne 
vastus, ammu teada oleva kordamine? 
Nagu ikka, on siingi võimalik mitu erine- 
vat lähenemist. Draamateatri praegune 
trupp nagu praegu teisedki teatritrupid 
Eestis — ühe erandiga — on kujunenud 
pikema aja jooksul. Kõigist teistest trup- 
pidest -erineb see aga oma ettevalmistuse 
ja kooli suurema ühtsuse, ühetaolisuse 
poolest. Teatri Moskva-gastrolli lõppemi- 
sel toimunud arutelul tõsteti hindavalt 
esile näitlejate mänguvabadust ja näitle- 
jakunsti psühholoogilist laadi, mis on säi- 
litanud oma kandvuse ka režiikunsti suu- 
rema domineerimise etapil. Mõistagi 
seostati niisuguse teatrilaadi domineeri- 
mine V. Panso nime ja tegevusega. 
Tööd näitlejaga tõsteti samas esile ka 
M. Mikiveri režissuuri tugeva küljena. 


Tundub, et nimelt selles tähenduses on 
põhjust kõnelda ka A.-E. Kerge kui la- 
vastaja sobimisest Draamateatri nende 
kunstitraditsioonidega, milles on enim 
püsivust ning järjekestvust. Ta on nen- 
dest mõnikord kõrvale kaldunud, teadli- 
kult ja jonnakalt, aga ikka tagasi pöör- 
dunud ja tundub küll, et alati küpse- 
mana ja süvenemisvõimelisemana kui 
varem. Seejuures on tegemist lavasta- 
jaga, kes on kaugel vormi tähenduse ala- 
hindamisest. Viimast kinnitama sobib ehk 
muust paremini A.-E. Kerge kolmas la- 
vastus, mille lavaelu jääb nii vormiliselt 
kui ka tegelikult juba uude hooaega. Jutt 
on G. Müsšrepovi legendnäidendi «Laul 
armastusest» lavastusest, mille rahvuslik 
sisu esitab. lavastuse vormile tavalisest 
rohkem ja rangemaid nõudmisi. 

Uute kunstiteoste sidumine mitmesu- 
guste ühiskondliku ja kultuurielu täht- 
päevadega on kombeks saanud ja kau- 
geltki mitte alati enam ei kaaluta nii- 
suguseid seoseid luues kuigi tõsiselt, kas 
ühenduses on kandvust. Draamateater 
pühendas A. Undla-Põldmäe «Viru lau- 
liku ja Koidula» lavastuse Tartu Riikliku 
Ülikooli 350. aastapäevale. See ühendus 
kannab. Asi ei ole võimalikes otseseostes. 
Asi on selles, et mõlemal pool seosemärki 


A. Undla-Põldmäe «Viru laulik ja 'Koidula». Lydia Koidula — Meeli Sööt. 
G. Vaidla foto 


H. Raudsepa «Vedelvorst». Joosep — Ain Lutsepp, Maali — Külliki Tool. 


on ehedal kujul meile kõigile väga olu- 
lised väärtused — vaimsed ja inimlikud, 
rahvuslikud ja internatsionaalsed. Asja- 
likust asjalikum tekst kavalehel «Eten- 
dus on pühendatud...» ei saa ju vaata- 
jate ees toimuvat muuta. Aga see muu- 
daks nagu ometi. Juubelile endale, selle 
tähistamisele tagasi mõeldes tunnen sel- 
gesti, kui asendamatult olulised olid sel- 
les kirevusele, dünaamilisusele, infor- 
matsioonile orienteeritud sündmuste tul- 
vas vaimust ja vaimsusest pinevil tun- 
nid kahe suurega nende hulgast, kes en- 
nast hoidmata ehitasid rahvuslikku kul- 
tuuri siis, kui perspektiiv veel päris eba- 
määrane oli. 

«Viru lauliku ja Koidula» lavastuse 
kohale M. Mikiveri loomingus ja teatri 
uuemas repertuaaris on eespool juba vii- 
"datud. Ei ole üllatav, et lavastaja ilmu- 
tab diskreetsust, et ta jääb tagaplaanile. 
Võiks öelda, et lavastaja nähtav puudu- 


so mine selles etenduses, kõige laval toi- 


H. Saarne foto 

muva, dialoogi kõikide intonatsioonide 
loomulikkus ja enesestmõistetavus kinni- 
tab ehk paremini kui miski muu tehtud 
töö tõsidust ja tulemuslikkust. Kui liht- 
saks ja loomulikuks muutub tekst, mida 
näitlejad kõnelevad — ikkagi ju algselt 
kirjutatud tekst, kirja teel suhtlemine, ja 
stiiligi poolest meie ajast kaugele jääv. 
Mida ütelda H. Mandri ja M. Söödi dueti 
kohta? See on 'intensiivne ja psühholoo- 
giline, lüüriline ja dramaatiline, üllata- 
valtki intonatsioonirikas, kui mitte unus- 
tada, et kõneldakse kirju. Kirjadest päri- 
neva teksti kasutamisest johtuv tinglik- 
kus ei takista nüansseeritud sõnalist 
suhtlemist. H. Mandri Kreutzwald teab, 
et ta on vana mees, et Jannseni tütre 
vastu tekkinud tunne muudab ta kõrvalt 
vaadates koomiliseks. Mingist üldistavast 
vaatekohast on see ka lugu inimese ük- 
sildusest ja -võitlusest selle vastu. M. 
Söödi Koidula teeb näidendis läbi ula- 
tusliku arengu ning tõuseb selle läbi jär- 


jest rohkem esile. East, kus inimene on 
õnnelik ka lihtsalt niisama, ammugi siis 
veel lähedusest inimesega, kellega seob 
ka vaimsus, jõuab Koidula etenduse tei- 
ses pooles dramaatilisse elujärku. Algab 
nagu uus näidend, Koidula eludraama, 
mis laval jääbki pooleli. H. Mandri 
Kreutzwald on kohe etenduse algul 
täiesti olemas, isiksusena vaatajate ees. 
M. Söödi Koidula on aina liikumises, 
dramaatilisel tõusul, teel kulminatsiooni 
poole. F. Schuberti ja R. Schumanni muu- 
sika M. Kolgi esituses kõlab tõesti nii, 
nagu oleks see kirjutatud selle lavas- 
tuse jaoks. 

Siinkohal on ehk sobiv nimetada, ei 
Draamateater on ka sellel hooajal edu- 
kalt jätkanud sisuka kavalehe tradit- 
siooni. Dokumentaalse alusega lavas- 
tuste puhul nagu A. Undla-Põldmäe näi- 
dend või L. Prometi «Else, Teeba prints» 
on kavalehel pakutav lisateave ühtpidi 
küll nagu enesestmõistetav. Aga tege- 
mist on hoopis enamaga — teatriku l- 
tuuri ja selle traditsioonidega, mida 
on vaja säilitada ja kaitsta. 

Kõnesoleval hooajal oma tegelikku 
lavaelu alustanud J. Viidingu redigeeri- 
tud ja lavastatud «Vedelvorsti» vaatasin 
suures saalis. Lavastus on valminud väi- 
kese lava jaoks, lava ja saali intiimsemat 
suhet silmas pidades. Olen ma seda «Ve- 
delvorsti» siis ikkagi näinud või ei ole? 
Küsimust võib pidada retooriliseks, kuid 
sellega seostub probleem, mis aasta-aas- 
talt aktualiseerub. Kui väikese lava jaoks 
valminud lavastuste näitamist suurte 
saalide ees ka normaalseks ei peeta, on 
see teatripraktikas ometi väga üldine. 
Kumb pool kaotab selle läbi rohkem? 
Nn. autoritruuduse probleemist põhimõt- 
teliselt ei tahaks antud juhul kõnelda. 
J. Viiding teatab kavalehel, et näidend 
esitatakse tema redaktsioonis. Niiviisi 
peaksid selle loo kõige segasemad kohad 
piisavalt selgeks saama. Aga kas ikka 
saavad? Arvamused lavastuse kohta 
lähevad järsult lahku, vähemasti kriiti- 
kas ja teatriinimeste hulgas. Need, kes 
rahul ei ole, põhjendavad oma rahulole- 
matust sellega, et see ei ole Hugo Raud- 
sepp ja et niiviisi ometi Raudseppa ei 
mängita. 

Nagu öeldud, nägin «Vedelvorsti» 
suures saalis, pealegi oli see uue lavas- 
tuse esimesi etendusi. Sellest hoolimata 


N. Machiavelli «Mandragora». Callimaco Gau- 

kogesin, et tegemist on väga tõsiselt 
mõeldud ja hoolikalt teostatud teatri- 
tööga. Raudsepalikkusest võib ju taan- 
duda ka Raudsepa teksti puutumata. J. 
Viiding ei ole redigeerides ja lavastades 
läinud raudsepalikkuse vastu, vaid üks- 
nes selle mõnede joonte ja nüansside 
taandamise teed. Komöödia laad on ori- 
ginaaliga võrreldes kargem ja asjali- 
kum, tegevus ja sõna omavahel pare- 
mini tasakaalustatud. Etendusele lisas 
hoogu ja komöödialikkust eriti Taneli 
(A. Üksküla) ilmumine. Mõjuva  rolli- 
käsitusega jäid meelde A. Lutsepp (Joo- 
sep) ja K. Kreismann (Tiiu). 

Hooaja seitsmest uuslavastusest on 
kolm veel nimetamata. Need on A. Kitz- 
bergi «Kuri kuningatütar» (lavastas T. 
Tamm), A. Sokolova «Pooleldi minu ma- 
ja» (A. Orav) ja N. Machiavelli «Mand- 
ragora» (H. Saarm). Lähendab neid juba 
algmaterjalilt väga erinevaid etendusi 
see, et nad ei anna'hooajapildile midagi 
kvalitatiivselt olulist juurde. Küll aga 
rõhutab nende koosvaatlemine režissöö- 
riprobleemi teravust. Võimalus lavasta- 
jana kätt proovida peaks kuuluma teatri- 
elu normaalsete ilmingute hulka. See ei 
tohiks aga sündida näitlejate loomingu- 
võimaluste = piiramise hinnaga. Kõige 
kummastavamalt pääses -see dissonants 
maksvusele «Pooleldi minu maja» eten- 
dusel. Kavaleht selgitas, et tegemist on 
sisuka näidendiga. Saalis istujale jäi aga 
mulje, et head näitlejad mängivad alge- 
list dramaturgiat. Näidendi lugemine sel- 
gitas, et õigus jäi kavalehe koostajale. 
Kas laskis A. Orav end petta näidendis 
kujutatud olukordade näilisest lihtsakoe- 
lisusest? 

«Kurja = kuningatütre» lavastust ei 
oleks õige hinnanguliselt võrdsustada 
Sokolova ja Machiavelli näidendite esi- 
tusega. Kitzbergi näidend on tões ja vai- 
mus, autori ja dramaturgia vananemist 
kartmata lavale toodud. Ja mispärast ka 
mitte? Ajal, kus lapsi järjest rohkem 
püütakse hõlmata meelelahutusliku tin- 
geltangeliga ja kus mad sellega vane- 
mate kõrvalt nagunii järjest rohkem 
kokku puutuvad, tuleb tervitada nii Kitz- 
bergi näidendit kui ka tõsise muinasjutu 
laadi selle esitamisel. Kogumuljes jääb 
teatri osa selle muinasjutu lavaletoomi- 
sel ometi liiga tagasihoidlikuks. Korrekt- 


s2 sust piisab, fantaasiast on puudu tulnud. 


N. Machiavelli «Mandragora» lavas- 
tamine on Draamateatri esimene suve- 
teatri-katse. Tundub, et puudu jäi nii üri- 
tajate otsustavusest kui ka tulemuse 
veenvusest. Et tegemist on H. Saarmi 
esimese lavastusega teatris, tekib küsi- 
mus, kas ei olnud ülesanne mõnede tin- 
gimuste poolest ka ülemäära nõudlik. 
Loo jandilisest lihtsusest hoolimata va- 
jab «Mandragora» kindlat ja eredat vor- 
mi, teatraalsust ja artistlikkust. Nähtud 
etendusel oli seda kõike üksnes tükati. 
Etendus ei suutnud täita rangemalt pii- 
ramata vabaõhu-mänguruumi, vähe oli 
tunda tempot ja rütmi. Niisugust drama- 
turgiat peab mängima väga hästi, liht- 
salt korralik lavaletoomine mõjub iga- 
vana. 


* * * 


Hooajal 1981/82, eriti selle uuslavas- 
tusi silmas pidades tuli varasemast mõ- 
neti reljeefsemalt esile praeguse Draa- 
mateatri tugevus ja nõrkus, selgus või- 
maluste ja nende realiseerimise vahe- 
kord. Teatri tugevatest külgedest kõnel- 
des ei oleks õige näitlejasaavutuste ja 
-potentsiaali kõrval unustada A. Undi 
veenvaid kunstnikutõid («Else, Teeba 
prints», «Viru laulik ja Koidula») ning 
V. Ernesaksa kui muusikalise kujundaja 
osa mitmete lavastuste sünnis. «Viru lau- 
liku ja Koidula» lavastamine kinnitab M. 
Mikiveri kõrgvormi, annab usaldusväär- 
set lisa mitmele tema eelmiste hooaegade 
lavastusele, mida oleme niigi kõrgelt hin- 
nanud. Teatri näitlejapotentsiaalist kõ- 
neldes ei ole ülearune korrata ja rõhu- 
tada, et tegemist ei ole lihtsalt paljude 
andekate inimeste koondumisega, vaid 
trupiga, mida liidab tugev professio- 
naalne aluspõhi ja koolkondlik ühtekuu- 
luvus. 

Sellel taustal selgub, kui nõudlikke 
ülesandeid seab V. Kingissepa nimeline 
TRA Draamateatri kunstiline juhtimine. 
Tase ja võimalused kohustavad. 


Ungari filmiimest, Istvän Szabõst ja «Mefistost» 


ÜLEV AALOE 


K. M. Brandauer filmis «Metisto». 


Juba ligi viisteist aastat räägitakse kogu 
maailmas «ungari filmiimest», ungari filmi- 
kunsti taseme järsust ja ootamatust tõusust. 
Sellelegi on tõusujärgset mõõna ennustatud, 
aga ungarlaste maine muudkui kasvab: mullu 
võitis Andras Kovacsi «Ajutine paradiis» Hõbe- 
auhinna Moskva festivalil, Istvän Szabö «Mefisto» 
sai Cannes'is Rahvusvahelise Filmiajakirjandus- 
ühingu (FFPRESCI) eriauhinna ja pälvis aasta 
parima välismaise filmina «Oscari». Olen paaril 
korral juhtunud Ungari filmide nädalale ja nähtu 
põhjal tundub, et nimetus «ungari film» on 
kujunenud omamoodi kvaliteedimärgiks. Filmide 
sisu ja vormi järgi on raske rääkida mingitest 
kindlatest suundadest või voolust, nagu seda 
võis teha prantslaste «uue laine», tšehhide 


argirealismi jne. puhul. Ungaris on praegu 
üle tosina väljapaistva omanäolise režissööri, 
keda ühendab ideeline aktiivsus, julge sekku- 
mine ühiskondliku elu probleemidesse ja 
vastuoludesse. Ungari Kinoliidu esimees Zol- 
tan Fäbri on öelnud: «Mida ausamalt me näi- 
tame maailmale kõike seda, mis meis on head 
ja halba, seda edukamalt saame üle kitsast 
praktitsismist ja prestiiži mängimisest, seda 
enam võidame me lugupidamist ja mõistmist.» 
Filmikunst on Ungaris praegu vaieldamatult 
juhtivaks kunstiharuks — nii publikumõju kui 
ka kunstis tõstatavate küsimusteringi olulisuse 
poolest ning seda on sageli nii kirjandusele 
kui ka teatrile eeskujuks toodud. Veel viieküm- 
nendatel aastatel oli asi vastupidi. Laiemalt 

olid tuntuks saanud vaid üksikud ungari 
režissöörid, nagu Zoltän Fäbri (sünd. 1917), 
kes võitis filmiga «Härra õpetaja Hannibal” 
peaauhinna Karlovy Vary festivalil 1957. ja 
Kuldauhinna filmiga «20 tundi» 1965. aastal 
Moskvas, ning Käroly Makk (sünd, 1925) — 
peaauhind San Franciscos 1958. a. filmi «Maja 
kaljude all» eest. (Kõiki kolme on näidatud 
ka meie ekraanidel.) 1960. aastate keskel tegid 
endale nime suuri ajaloolisi lõuendeid armas- 
tav, oma filmikeele loonud Miklõs Jancs6 
(sünd. 1921), keda andejõult kõrvutatakse 
Godard'i ja Bergmaniga, ning Andräs Koväcs 
(sünd. 1925) filmipublitsistikaga. Miklõs Jancsö 
rohkem kui kahekümnest filmist on Nõukogude- 
maa kinopublik tuttav kahega: «Lootuseta» 
[1964) ja koostöös NSV Liiduga valminud 
filmiga «Tähed ja sõdurid» (1967). Andras 
Koväcs on esindatud meil kolme filmiga: 
«Rasked - inimesed» (1964), «Haarang jaanua- 
ris» (originaalis «Külmad päevad», 1966) 
ning «Müürid» (1967). Need mehed on toonud 
ungari filmikunstile rohkelt mainet, ent ungari 
filmibuum on siiski ennekõike seostatav järg- 
mise generatsiooni esilekerkimisega ... 

1959. aastal tegid 14 režissööri Ungaris 
17 filmi, debütante oli nende hulgas vaid kaks. 
Ülekaalus oli keskpärasus, valdavateks žanri- 
teks oli meelelahutus ja perekonnadraama, 
lähtuti ennekõike kassahuvidest ja räägiti 
filmikunsti kriisist. Sellest ülesaamiseks võttis 
Kinokomitee ette hulganisti reforme: reorgani- 
seeriti õppeprotsess Kõrgemas Kinokunsti- 
koolis; loodi Bela Baläzsi nimeline eksperimen- 
taalstuudio; väliskaubandusfirmale «Hungaro- 
film» anti suured vabadused filmide eksporti- 
misel, mille tulemusena Ungari RV filmid jõud- 
sid üha sagedamini rahvusvahelistele festivali- 
dele. Erilist tähelepanu väärib Bela Balazsi 
nim. stuudio eksperiment. Riiklikus filmistuudios 
hakkas tegutsema autonoomne eksperimentaal- 
stuudio oma juhtkonna, eelarve ja muu sellise- 
ga. Stuudiot juhtiva nõukogu valisid liikmed 
(kinoinstituudi . lõpetanud või — spetsiaalselt 
stuudiotöösse kaasahaaratud noored) iseendi 
hulgast. Nõukogu vaatas läbi laekunud lühi- 
filmide käsikirjad ja ideekavandid ning otsustas 
seejärel koos liikmetega, mis neist tootmisse 
läheb. Tähelepanu äratanud lühifilmide tegijad 
jõudsid peatselt ka oma esimeste täispikkade 
ekraaniteosteni. Aastail 1960—1965 debüteeris 
19. (1) režissööri, tegevrežissööride arv oli 
tõusnud neljakümneni. 1967.a. valmis Bela 
Baläzsi nim. stuudio esimene täispikk film — 
Fernc Kõsa «Kümme tuhat päikest», mis tõi 
kohe tegijale rahvusvahelise tunnustuse. Stuu- 
diost on välja kasvanud väga vitaalne režissöö- 
ride generatsioon, kes suuresti määrab ungari 
filmikunsti tänase näo ning kelle esilekerkimi- 
sega hakatigi rääkima ungari — «filmiimest». 

1968. a. tõdes itaalia kriitik Lino Miccike 
Filmiajakirjandusühingu 


(FIPRESCI) konaressil: «See pole niivõrd ime, 
kuivõrd selle kultuuripoliitika seaduspärased 
viljad, mida ungari kineastid järgivad: anda 
endale lõpuni aru, mis toimub täna maailma 
kinos ja kasutada selle tõelisi = saavutusi 
oskuslikult ära oma rahvuskultuuris.» 

Bela Baläzsi stuudio kasvandikest on lõiga- 
nud rahvusvahelisi loorbereid peale F. Kõsa 
(sünd. 1937) ka Sändor Sära (1933), Päl 
Gäbor (1932) — kellelt pärineb viimase aja 
üks huvitavamaid ja tähelepanu äratanumaid 
filme «Vera Agni» (1980), Istvän Gaal (1933) — 
meil on näidatud tema «Kes mõistab nende üle 
kohut?» (originaalis «Voolus,» 1964) ja «Sur- 
nud küla» (1970), Istvän Szabõ (1938) jt. 
Samasse generatsiooni ja eliiti kuulub ka 
Moskvas õppinud Märta Meszards (1931), kelle 
filme me vahest kõige rohkem oleme näinud — 
viimati tema loomingu üht tippu — «Teine nai- 
ne» (originaalis «Pärandus», 1979). Bela Baläz- 
si nim. stuudio kasvandikest hinnatakse kõige 
kõrgemalt Istvän Szabö loomingut ja ta on neist 
ka ainus, kelle kümne viimase aasta töödest 
meil on õnnestunud mõnega tutvuda. 

Teinud stuudios kolm lühifilmi, debüteeris 
Szabö mängulilmiga «Unistuste aeg» (1964), 
järgnesid 1967. a. Moskva festivalil premeeritud 
«Isa», «Armastusfilm» (1970), «Tuletõrjujate 
tänav 25» (1974), SFV televisiooni tellimusel 
tehtud «Roheline lind» (1979), «Usaldus» 
(1979, meil: «Usaldus kohustab») ja «Melisto» 
(1981, meil: «Melistofeles»). 1. Szabö töödes 
on palju autobiograalilist. «Unistuste aeg» on 
jutustus otse koolipingist ellu astunud nooru- 
keist, kel on raskusi oma koha leidmisega 
täiskasvanute poolt neile valmis tehtud maail- 
mas. Alates «Isast» on tema filmidele iseloomu- 
lik harmooniline suhe, kus piirid fantaasia ja 
reaalsuse vahel peaaegu kaovad, kus tegevus 
võib liikuda vabalt ühelt ajatasandilt teisele, 
nii et ka sürrealistlikes käikudes ei taju vaataja 
loogikareeglite vastu eksimist, Eriti käib see une- 
näomängulise «Tuletõrjujate tänav 25» kohta. 
Szabö nagu klaariks pidevalt arveid mineviku- 
ga: minevikku pole võimalik unustada, aga see 
ei tohi seista tuleviku tee peal ees. Nii on 
«Usaldus» peen psühholoogiline film mehest 
ja naisest, kes on sunnitud teineteist usaldama, 
et sõja viimaseid kuid üle elada. 

Istvän Szabö ja ka kogu ungari filmiloomin- 
gu üheks tipuks on «Melisto» — jutustus kol- 
manda Reich'i .— suurimast näitlejast Hendrik 
Höfgenist. Kui Szabö senised filmid on olnud 
kammerlikud lood inimestest, keda ta armastab 
ja keda ta jälgib ajaloo pöördeliste sündmuste 
valguses, siis «Mefisto» on suurfilm, suurejoone- 
line ajalooline pannoo Reich'i uue kultuuri 
taotlustele vastavais mõõtmeis. 

Filmi aluseks oleval Klaus Manni samanime- 
lisel romaanil (ilmus 1936. a. Amsterdami emig- 
rantlikus kirjastuses) on omad kindlad ja ker- 
gesti äratuntavad prototüübid. Filmi mõistmi- 


seks pole seda vaja teada, sest filmi kunstiline 
üldistustase on suurem kui romaanil, aga ilmselt 
annavad mõningased taustteadmised - siiski 
võimaluse režissööri taotlusi veelgi paremini 
avada. Klaus Manni (Thomas Manni vanemat 
poega) ja «Mefistot» — saksa teatri suurkuju 
Gustaf Gründgensit (1899 —1963) sidus nooru- 
ses lähedane sõprus, Gründgens lavastas 
kirjaniku esimesed kammerdraamad, — peale 
nende mängis neis ka K. Manni õde Erika, 
kellega Gründgens hiljem abiellus. Esimesed 
vastuolud tekkisid isiklikul pinnal. Siis läksid 
nende teed hoopis lahku: K. Mann emigreeris 
ja G. Gründgens jätkas oma karjääri ka nats- 
likul Saksamaal. Romaani Mefisto on tema 
karikatuur, antud äärmiselt must-valgelt. 

Gründgens oli vastuoluline kuju, aga temast 
kui kunstnikust ei lähe mööda ükski teatmeteos. 
Nõukogude = «TearpanbHAA SHIHKJONEAHA*, 
Mocrsa, 1963, pühendab talle terve veeru: 
«G. looming on vastuoluline. Ta lavastas Musso- 
lini alamõõdulisi näidendeid ja samas lõi mit- 
meid väljapaistvaid klassikalavastusi: «Kuningas 
Lear» (1934), «Kaheteistkümnes öö» (1937), 
«Kajakas» (1948, kus ta mängis Trigorinit). 
Sõjajärgsest repertuaarist lavastas kõrvuti Kafka 
«Protsessiga» nõukogude dramaturgi ). Švartsi 
«Varju» (1947) ja B. Brechti «Tapamajade Püha 
Johanna» (1959)...» 

Nii nõukogude «Teatrientsüklopeedia» kui 
ka SDV «Theaterlexikon», Berlin, 1978, rõhuta- 
vad Gründgensi kui režissööri tõlgenduste 
leidlikkust ja mõttetäpsust, tema kui näitleja 
efektsust, sõna valdamist ja erakordset plasti- 
list väljendusrikkust. (Vrd. film! Austria näitle- 
ja Klaus Maria Brandaueri näol on Gründgens 
leidnud endale väärilise järglase!) 

«Theaterlexikon» kirjutab: «Fašismi ajal üritas 
G. säilitada saksa lavakunstnike ansamblit, 
püüdis võidelda saksa lavakunsti korruptsiooni 
vastu, lavastades saksa ja rahvusvahelist klassi- 

kat... Kasutades oma positsiooni Reichtheater'i 
intendandina püüdis abistada juudi soost ja 
antifašistidest kolleege, andes neile tööd või 
aidates neil emigreerida. Teisalt on ta väike- 
kodanliku näitleja tüüp, kel pole oma kindlat 
seisukohta . . .» 

Neljakümne nelja aasta jooksul mängis 
Gründgens üle 250 rolli, tegi kinos üle 40 osa 
ja lavastas rohkem kui 100 näidendit. Tema 
enda jaoks olid olulisimad Mefisto ja Hamlet. 
Esimest korda mängis ta Mefistot Kielis 1922. a., 
hiljem veel kümnel (!) korral, Hamletit esimest 
korda 1927. a. Hamburgis, millele järgnes veel 
kolm Hamleti tõlgendust. Ent selle kõige saavu- 
tamiseks tuli tal sõrm kuradile anda — hakata 
Preisi Riigiteatri juhiks saksa kultuuri kõige 
süngematel aastatel. 

Filmi (ja romaani) peaministris pole raske 
ära tunda Göringit, kellel oli armuvahekord 
näitlejatar Emmy Sonnemanniga. Göringile 
meeldis mängida «kunstimetseeni». Erinevalt 
muust Saksamaast lubas Göring Preisimaa pea- 
ministrina ideoloog Goebbelsi kiuste Berliini, 
Wiesbadeni ja Kasseli teatrites mängida ka 
muud kui ainult: «rahvuslikku» = repertuaari. 
E. Sonnemanni kaudu õnnestus G. Gründgen- 
sil päästa paljusid natside põlu alla sattunud 
näitlejaid. 

Neid Gründgensi teeneid arvestades oli 
K. Manni romaan SFV-s kuni viimase ajani 
keelatud (ja eks olnud see ju ühtaegu ka valus 
satiir neonatsismi pihta). Pärast 1. Szabö filmi 
maailmamenu osutus keelustamine mõttetuks 
ja käesoleva aasta alguses oli K. Manni «Mephis- 
tot» trükitud juba 300 000 eksemplari. 

1. Szabõt pole huvitanud Klaus Manni 
isiklik viha Gustaf Gründgensi vastu. Teda 
huvitab näitleja Hendrik Höfgeni lugu hoopis 
erapooletumalt nähtuna, et vaataja võiks end 
temaga osaliselt-samastada. Nii ohtlikku mängu 
mängivat inimest on vaja näidata võimalikult 


näitleja Klaus Näitleja Gustaf Gründgens. 


Maria Brandauer Hendrik Höfgeni 
osas filmis «Mefisto». 

A. 
SAN 


K. M. Brandauer Metfistona 


Ildikõ Bänsägi (Kata) ja Peter Andorai (Jänos 


Birõ) 1 


Szabö lavastatud filmis «Usaldus kohustab» 


normaalsena. Szabö filmis on kesksel kohal 
küsimus inimese aususest, sellest, millist ohtu 
kompromissidele minek endas varjab. Eriti suur 
vastutus lasub andekatel inimestel ja Hõöfgeni 
just see ohtlikuks muudab, et ta on väga ande- 
kas. Üle kõige tahab ta olla armastatud ja 
jumaldatud kui kunstnik. Ja selle nimel on ta 
valmis kõigeks, isegi leppima ümbruskonnaga, 
mille vastu tema parimad sõbrad ja kõige 
lähedasemad inimesed hakkavad — võitlema. 
Ta läheb kaasa uute ülemuste uue kultuuri- 
poliitikaga, veel enamgi — hakkab selle ruupo- 
riks. «Igas õiges sakslases on midagi Mefis- 
tost,» ütleb tema kindral (keda mängib hiilga- 
valt Saksa FV näitleja Rolf Hoppe). Ja kindrali 
soovil saab Hõfgenist «vaimse kultuuri tolli- 
mees». Hõfgeni lugu on talendi alandamise 
(alandumise) lugu. Filmis on nii mõnigi asi 
ajaloolisest situatsioonist olenevalt teravdatud, 
aga Szabö veab kindla käega paralleele ka 
tänasesse päeva. Cannes'i festivalil sai «Melis- 
to» preemia ka parima stsenaariumi eest. Kui- 
võrd tegemist on teatriga, ideede võitlusega 
teatri sees ja ümber, on film paljusõnaline, 
aga samas ka väga visuaalne: kaasa mängivad 
uhked interjöörid, miljöö, Saksa linnade kõr- 
val ka Budapest ja Pariis. Täpselt on taasloodud 
1920. ja 1930. aastate teatrite atmosfäär. 


Režissöör loob võimsaid kujundeid — näiteks 
kas või Mefistode tants Höfgeni pulmas. 
Ühes mulluses intervjuus nimetas |. Szabö 


oma filmi «igati ungarlikuks, sest «Melfistole» 
antavais hinnanguis avaldub ungarlaste suhe 
fašismiga, nende tänane mentaliteet». Reporte- 
ri küsimusele «Ja mida kujutab endast ungari 
mentaliteet?» vastas Istvän Szabö: «See on 
läbi raskuste sündinud optimism, milles on 
palju eneseirooniat.» 


Kuningas ja karjapoiss 
HILISDEBÜÜDI STRUKTUURIST 


«Karjapoiss on kuningas». Stsenarist ja režissöör 
V. Kallaste, operaator A. Ruus, helioperaator 
H. Eller. = «Tallinnfilm», 1982. 289,4 m. 


Vello Kallastet, kes lõpetas Tartu Riikliku 
Ülikooli 1960, aastal ajakirjanikuna, on film 
alati huvitanud. Kuuekümnendail aastail Eesti 
Raadios filmikommentaaridega esinenud, seits- 
mekümnendail reklaamväljaannet «Kino» 
toimetanud, kõige esimeses TRÜ žurnalistika- 
kogumikus «Fakt. Sõna. Pilt» (nr. 1, 1964) 
kinožurnalistikast kirjutanud, on Vello Kallaste 
nüüd läbi dokumentaalfilmi toimetaja- ja stse- 
naristiameti jõudnud režissööridebüüdini (küll 
jäädes dokumentalistikatoimetajaks — edasi). 

Stuudio plaanides oli film Karl Arust, Eesti 
Laskurkorpuse suurtükiväe ülemast, praegu- 
sest erukindralmajorist ja Nõukogude Sõjave- 
teranide Komitee Tallinna sektsiooni esimehest. 
Karl Aru saab just filmimise ajal 80-aastaseks, 
ta on lõpetanud kaks akadeemiat (suurtüki- 
väe ja kindralstaabi oma) ning teeninud Nõu- 
kogude armees 42 aastat. Kõik see tulnuks 
mahutada kümnesse minutisse. 

V, Kallaste lahendas tema ette seatu lihtsalt, 
kuid originaalselt: ta filmis erukindralmajori 
juubeliaustamist (obligatoorsus!?) ning viis ta 
seejärel lapsepõlvemaile Pärnumaale end. Halin- 
ga valda. Nende kahe erineva teema esitamine 
ja nende kõrvutus, kontrast, ongi filmi sisuks. 
Seesama lihtne ülesehitus, mida kõik filmi- 
tegijad tunnevad Griffithist peale paralleelmon- 
taaži nime all,' lubab aga Kallastel filmis ja 
meil järeldustes jõuda üpris huvitavatele tule- 
mustele. 

Üldises kultuurisüsteemis täidavad tekstid vä- 
hemalt kaht funktsiooni: esiteks, tähenduste 
adekvaatset edasiandmist ja teiseks, uute mõis- 
tete tekitamist.” Kultuuritekstid peavad sisal- 
dama nii ühetähenduslikkuse kui mitmetähen- 
duslikkuse tasandi. Samas on kunstilise teks- 
ti märgiloomus veel teisiti kahetähenduslik: 
ühelt poolt on tekst justkui seesama autorist 
sõltumatu reaalsus, üks osa tegelikust maa- 
ilmast. Teisalt meenutab kunstiline tekst pide- 
valt, et ta on kellegi poolt loodud ja tähendab 
midagi”. 

* M. Mapreit. abix kuHo. Mocksa, 1959 

2v1, 10. Jlorwau. Teker 8 Tekere, Tpyäbi no 3Ha- 
Kogbim = cderemam XIV. Tapry, 1981. c. 5 
3 sealsamas. lk. 15 


JAAN RUUS 


Sellised vastandite paarid näivad hästi ra- 
kenduvat kultuuri analüüsiks üldse, eriti hästi 
aga näivad nad sobivat dokumentaal- ehk 
tõsielufilmi analüüsiks. Sest mis kattuks pare- 
mini reaalsusega, kui tõsielukaadrid; mis so- 
biks paremini ühetähenduslikkuse edasiand- 
mise võrdkujuks kui tõsielu kinematograali- 
line peegeldus. Ja samas meenutab nende kõr- 
vutusrežii, et on olemas autor, kes soovib esi- 
tada oma pilku maailmale, 

Igatahes on filmi autorid suutnud kümne- 
minutisse filmi mahutada väga palju just tänu 
erinevate = tekstitähenduste .— kõrvutamisele. 
Vormiliselt on tegemist paralleelmontaažiga, 
kuid tavaliselt rakendatakse seda, nagu nimigi 
ütleb, ajas paralleelselt kulgevate tegevuste 
edasiandmiseks. Kallaste on osanud tegevused 
eri paigus ja nende tähendused panna oma- 
vahel — dialoogiliselt polemiseerima. — Niiviisi 
veendume tõega, et kultuuritekst on sisemiselt 
konfliktne: ühes tekstis on nagu kaks oma- 
vahel polemiseerivat teksti.' 

Kõne all olevas filmis on kõrvutuse aluseks 
kõigepealt ofitsiaalne, paraadlik, väline, amet- 
lik ja — mitteametlik, aumärgistamata, sise- 
mine, lüüriline. Oleme harjunud, et rahuaegne 
kindral on isik, kes võtab esindusmundris 
vastu paraade, oleme harjunud teda nägema 
piduliku rituaalseltskonna osana. See moodus- 


*vi. M. Baxrnn. Ca080 B nosaun H 
Bonpocbi anTeparypei, 1972, Ne 6 


ipoze. — 


«Karjapoiss on kuningas»: K. Aru noorusmail. 

“Karjapoiss on kuningas»: Karl Aru 
80. sünnipäeval koos abikaasaga. 


tabki filmi ühe poole: 80-aastase kindrali pidu- 
lik austamine Tallinna Ohvitseride Majas. Ent 
selle kõrval: sama mees teeb ja puhub paju- 
pilli (mida ta ilmselt oskab teha), näeme teda 
üpris eraeluliselt (mis sest, et ilmselt kaamera 
jaoks) koos naise ja õega laulmas seda, mida 
laulis ema («Kui ma alles karjas käisin, oli mul 
üks armuke... ühest lähkrist meie jõime ha- 
pupiima vedelat. ..»). Filmi teist tekstipoolt 
kannab ebatseremoniaalsus, isiklikkuse, iga- 
päevasuse suhe (sellest hoolimata, et oma lap- 
sepõlvemaale on kindral ilmselt režissööri 
poolt toodud). 

Tõsi, ka oma vanas koolis (Tarva 8-kl. 
kool), nüüd mahajäetud, kurbade lohakil ruumi- 
dega ja mahavajunud aiaga, jääb kindral kind- 
raliks, juba oma rühiltki (80-aastane!), ent 
tähenduselt on need kaadrid sügavalt isikli- 
kud. Seni justkui ebaoluline saab tähtsaks, 
esile tuleb siiras sisemine mina. «Lapsepõlve- 
tunne on seotud vanematega ja selle paigaga, 
kus oled üles kasvanud,» lausub kindral, kes 
veidi aega tagasi meenutas, et on 22 aastat 
Moskvas elanud, Kindralstaabi Akadeemias 
õppinud ja õpetanud. Lapsepõlv ja täisiga, 
pikk, võitlusrikas, kaugel kulgenud elutee 
ja kodu, mis selle aja jooksul lagunud, seisa- 
vad kõrvukaadrites. 

Võime leida teisigi tähenduste vastandpaa- 
re, mis kontrasteeruvad küllalt hästi: lapsed — 
raugad, minevik — olevik, kuni keelekõrvu- 
tusteni välja; kuid antud juhul on oluline, et 
filmi kui terviku tähendus ei võrdu ei ühe ega 
teise poolega, vaid on nende kõrvutamisel 
saadud kolmas tähendus. Tean kinematogra- 
fiste, kes oleksid filmi tehes kindral Arust 
valinud vaid ühe, ametlikuma ja välise poole, 
tean teisi, kes oleksid valinud just vastupidi. Siin 
aga, kui oleks valitud vaid üks pool, oleks 
film palju kaotanud, ta oleks saanud võrratult 
vähem sügavust. Sest kindral Arul on peale 

on ka filmis olemas. Tema köitev mina moodus- 
tub mitmest filmiminast (ja foonist neile). Ena- 
mikus nood vastanduvad, kohati segunevad, 
nagu nad eluski segunevad, markantseimalt 
vast filmi lõpus, kus lapsed hobuse-plaanvank- 
ril sõidavad koos kindral Aruga läbi inimestest 
mahajäetud looduse Soontaga maalinnusele, 
andes niiviisi mineku-oleviku-tuleviku oma- 
pärase lootussulami ja liites lüürilise poole hüm- 
nilisega. 

Kahe erineva tekstitähenduse pidev kõrvu- 
tamine andis küllalt avara tähendustesüsteemi, 
mida võib isegi vaadata õpetliku näitena meie 
filmikunstis. Sest oleme Kallastest ja Arust 
jõudnud Lotmanini, Bahtinini, Eisensteininigi, 
tema klassikalise põhiseisukohani (ka heli- 
filmis! 4. R.), et montaaž pole mitte lihtsalt 
kaadrite kõrvuasetus, vaid nende kokku- 
põrgatamine, konflikt, millest sünnib midagi 
uut, sünnib kolmas tähendus.* Ühtlasi märka- 
me, et paralleelmontaaži ei pea sugugi kasu- 
tama vaid eepilises filmis, ka lühifilmis annab 
ta — sihikindlalt läbiviiduna = ilusa = kontrasti. 

Võimalik, et liiga suur teooria sai selle 
väikese näite peale välja mängitud. Kuid oota- 
matu lahendus nii ootuspärase teema puhul 
annab vahest sellele õigustuse. 


? C. Jüsenmreün. Ba kaapom. M3õpannue NpoH3- 
eenenua 8 6-rm Tomax. Mocrsa, 1964. Tom 2 


Rujaline roostevaba 
dokumentaalfilm 


«RUJA». Stsenaristid P. Urbla ja A. Ruus, 
režissöör P. Urbla, operaator A. Ruus, heli- 
operaator T. Elme. «Tallinnfilm», 1982. 


Režissöör Peeter Urbla edasiminek ilmneb 
võrdlusjoonel, mille tõmbame 0«Šlaagri» ja 
«Ruja» vahele. Nood kaks filmi eristuvad teine- 
teisest kui poolulmeline ning realistlik. Ansamb- 
lit «Ruja» pole «Tallinnfilmi» värskes dokumen- 
taalfilmis näidatud mitte kuidagi - rujaliselt 
(-fantastiliselt), vaid tõeliselt, dokumentaalselt. 
Eks olnud just «Šlaagri» kui mängufilmi pseudo- 
dokumentaalsus see, mis kutsus välja kriitilise 
kogupaugu T. M.K-s nr.8. Protesteeriti: meie 
levimaailm pole niisugune!, ja küsiti: mida me 
nõnda propageerime? 

«Ruja» puhul pole selletaoline rünnak mõel- 
dav, sest ehkki filmi maailm on ilus, on see 
realistlik ilu. Näidatud kontsertidel on kõigil 
võimalus käia, mängitud paladele kaasa laulda, 
ekraanil nähtud Eestimaad imetleda. Samm 
pseudolt tegelikkusse annab filmile konkreet- 
set reaalsust väärtustava funktsiooni, «Šlaagri» 
illusionismi ja võib-olla isegi, jah, tegelikkusest 
põgenemise asemel. 

Ansambel «Ruja» on filmilindil täiesti esin- 
duslik. Filmitud on Urmas Alenderi menukat 
enesekindlust ja patriotismi, Jaanus Nõgisto 
«neurootilist» = esinemismaneeri, Jaan Karbi 
emotsionaalset lihtsust, Rein Rannapi rõhutatud 
loomingulisust. «Ruja» nagu «Ruja» ikka — 
selles mõttes hea dokument. 

Muusikute intervjuud lisavad vähe pildile, 
mille ansambel enesest loonud on. Tuumakai- 
maks peaksin Rannapi sõnu. On ju palju 
vaieldud, miks pianist ajuti laskub mittemidagi- 
ütlevate šlaagriteni (näited ei kuuluks käesoleva 
arutluse juurde). Hea, et kuuleme põhjendust 
muusiku enese suust: Rannapi rockikontsept- 


sioon lubab tal kasutada rajurock: kui vaid 
rütmikire ja jõulisuse maandamise kanalit. 
Filmi kompositsioon on üllatavalt lihtne, 


samas vaheldusrikas ja intelligentne. Ansambli 
palet avavad meeleolumuutused (ümberlü- 
litumine laulult «Tule metsa!» «Mustale linnule»); 
stseene seob õnnestunult autosõit, mis annab 
dünaamikat, näitab ansamblit aktsioonis. Põne- 
vad on kaadrid vahelduvatest esinemispaika- 
dest laulu «Eile nägin ma Eestimaad» kestel. 
Allegoorilise teravmeelsuse nimel andestad 
siin üksiku sünkroonvea. 

Ja muidugi n.-ö. kompositsiooniline huumor. 


KRIMKSEMIMAR 


HANS LUIK 


Näiteks jõuab Nõgisto autokabiinis vaevalt 
kahtlust väljendada («Saali ei pane ju skandee- 
rima «Aafrika! Aalfrika!»), kui samas kuuleme 
massi nõudvat: «Eestimaa! Eestimaal» Ja kohe 
Alenderi hääl mikrofonis: «Ma olen alati öelnud, 
et meie publiku hulgas on inimesi, kel on 
etteaimamisvõime ,,.» E 


Režissööripoolse huumorina mõjub hetkeks 
ka Ott Arderi koloriitse kuju sissetoomine, 
ent ainult hetkeks, sest Arderi loetud luuletus 
asetub juba tõsisesse konteksti. Tuntud laulu- 
teksti kammerlikum variant iseloomustab «Ruja» 
tekstimeistrit kui ansambli ideoloogilist isa. 
(). Nõgisto: «Kehvadele tekstidele me polegi 
laule teinud!») 

«Ruja» jäädvustamise kõrval väärib märki- 
mist P. Urbla filmi teine suurim väärtus. 
Pean silmas ehtsaid võtteid publikust. On fakt, 
et publiku meeleolu, üldist häälestatust peegel- 
davad kaadrid on televisioonis ja dokumentaal- 
filmides kaunis rariteetseteks maiuspaladeks. 
Seda enam üllatab Urbla tõkestamata avameel- 
sus. Olgem siirad: just niisugune ongi noor 
rockipublik Pirital, Tähtveres ja Kuressaare lossi 
kontserdiplatsil. Ja täpselt nõnda tahaks teda 
tihedamini ekraanidel näha! 

1968. aasta «Meie Artur» — (režissöörid 
Kromanov ja Põldre) oleks täna märksa vähem 
informatiivne, kui puuduksid kaadrid toonaselt 
rockkontserdilt. (Olgugi et on tunda kaamera- 
mehe püüd kõige pikajuukselisemaid tvistivih- 
tujaid vältida, filmida paare, kes on nii «enam- 
vähem».) Keegi ei kahtle, et sama vähe kui 
kuuekümnendate lõnguseid võis nimetada 
hipideks, on kaheksakümnendate kontserti- 
del karglejad hingelt punkid, agressiivse 
prügikastikultuuri kandjad. Ent midagi peab 
välise atribuutika (soeng «Kesk-Euroopa kõrre- 
põld», haaknõelad, piluprillid) taga ometi 
peituma. Seda tuleb otsida, otsida uurides ja 
jälgides, hoidudes kolle kujutlemast, aga ka 
nendest mööda vaatamast, kui nad kusagil 
siiski elutsevad. Publiku hoiakud on ju sotsio- 


loogiline nähtumus ja vaatlus — miks mitte 
ka vaatlus kaamera abil — üks sotsioloogia 
meetodeid. 


Ja pealegi: kui publik oleks jäänud filmi- 
mata, kuidas saanuks autor väljendada oma 
hinnanguid? Meenutame episoodi filmist, milles 
Rannap närvilise-monotoonse basskitarri saatel 


klaveri taga mäsleb ja marutab. Kõrvus kõlavad 69 

«Ruja»: ansambli kontsert Saaremaal (ülal); Jaanus 


Nõgisto (keskel); ansambli liikmed Tiif Haagma, 
Rein Rannap ning Jaanus Nõgisto (all). 


veel viimased sõnad Valter Ojakääru interv- 
juust: ««Ruja» taotleb omapära.» Ekraanil 
klaveriimprovisatsioon, üks ansambli dominante. 
Ja nüüd äkiline kontrast — siin Rannap pingu- 
tamas, muusikalist katarsist edastamas, seal aga 
trahh! — kaader tuimast nätsu mäluvast nokat- 
sites ja adiidastes publikust. Võrratu kriitika! 
Mis jääks järele, kui siit publikukaadrid 
kärpida? 


Film on oma kümnesse minutisse koondanud 
loomulikult vaid ühe suhtumise «Rujasse» — 
autori oma, mis on 98% kiitev. Selliselt suhtudes 
on Urblal õnnestunud fikseerida uue koosseisu 
kõrgseis, mil kiitvad hinnangud kostsid kõigist 
publikukihtidest. Hetk, mil Kappeli-järgse stiili 
pill polnud veel lõhki puhutud (tegelikult 
filmivõtete aegu juba veidi oli, ent mitte nii- 
võrd, et seda pragu saanuks filmida). Sellisel 
kujul nagu filmis, laulvana «Eile nägin ma 
Eestimaad», oli «Ruja» kümnendivahetuse müüt. 
Film võinuks vaid aasta-poolteist varem valmida, 
mil müüt kõige võimsamalt mõjus, aga eks võt- 
nud idee vormimine ja vormistamine oma aja. 

Igatahes nüüd on meil see sümpaatne film 
ning otsekohe tahaks küsida — miks näidati 
seda nii vähe? 


Helisevast nõiaringist 


1. Garšneki poleemilise kirjutise «Helisev 
nõiaring» üle käis toimetuses mõtteid vaheta- 
mas ansambli «Magnetic Band» kunstiline 
juht GUNNAR GRAPS: 

1. Garšneki artiklile järgnenud vestlusrin- 
gist hakkas kõigepealt silma arvamus, nagu 
oleksid meie elektripillidel mängivad kitarristid 
parimad Nõukogude Liidus. See pole kaugeltki 
nii. Teistes liiduvabariikides tegutseb rohkesti 
väga kõrge tasemega pillimehi (mitte ainult 
kitarriste), oma ala tõelisi fanaatikuid, paremaid 
kui meil. Juba nende elulaad soodustab head 
mänguoskust: elu möödub ratastel, mis muud 
ikka kui harjutad ja teed proovi. Eestis tea- 
takse teiste — liiduvabariikide = rockmuusikast 
üsna vähe, aga tasuks enam teada. 

Samas on eesti instrumentalistid stiilsemad, 
ka ansamblid on omanäolisemad. Üleliidulistel 
külalisreisidel kuuldavad ansamblid näivad nagu 
ühe vitsaga löödud. Ühe laadi stiilipuhtaid 
viljelejaid, nagu meil, peaaegu ei tea. Võib-olla 
«Mašina Vremeni», «Tjažolõi Metal» ja «Kruiz», 
ehkki eduteel on minu meelest ka nende oma 
nägu tuhmunud. 

Eesti ansamblite omapära ja  stiilimaitse 
kohta öeldakse mujal ikka kiidusõnu ja võrrel- 
dakse eesti rocki ungari omaga. Ungarlastel 
on väga tugevad rahvusliku rocki traditsioonid. 
Eestiski on rockmuusikal üht-teist seljataga. 

Kuid Garšnekil on õigus: midagi on meie 
rockiõhkkonnas halvenenud, head traditsioonid 
hakkavad kängu jääma. Võib tunnetada noorte 
musitseerimistuhina ja selle realiseerimisvõima- 
luste vähenemist, isegi tendentsi «keldrimuusi- 
ka» poole. 

Üks languse põhjusi on minu arvates 
rockmuusikure põlvkondade (ja nende publi- 
kute) omavahelised vastuolud. Garšnek kurdab 
nooremate vähese vaimsuse üle. Aga ka vane- 
mad rockmuusikud, minu eakaaslased, on salli- 
matud uusima stiili, «uue laine» (mida Eestis 
esindavad näiteks «Generaator M», «Pära- 
trust») vastu, neil on seisukoht, et «poisid ei 
oska ju mängidagi». Arusaadavalt pole neil 
ansamblitel küllalt lihvi ega kogemusi, kuid 
ei maksaks nende rõõmu esimestest suurematest 
ülesastumistest kohe maha matta. Esinemis- 
kogemus on suurim kasu, esinemisvõimalusi 
on aga vähe. 

Ausalt öeldes pakub «uus laine» ka mulle 
muusikaliselt vähe, aga ma ei eita seda, sest 
just sellist muusikat vajavad praegu 11—14- 
aastased. Nende jaoks peab ju ka midagi ole- 
ma. Muidugi sobib klassikaline muusika igale 
põlvkonnale ja sealt jätkuks neile kuulata küll 
ja küll. Aga kui rääkida rockist: näiteks 
intellektuaalne rock, ari-rock ei ütle keskmise- 
le keskkooliõpilasele mitte midagi, see nõuab 
teatud kogemust, mõttepingutust. «Uue laine» 


vaimustus läheb veidi vanemaks saades niikui- 
nii mööda, siis on tallel juba mingi kuulamis- 
oskus ja tekivad laiemad huvid. 

Enesemüügist. 13—14-aastaselt on kõik 
muusikamehed noored ja vihased. Aga 20. elu- 
aasta ringis hakkad tahes-tahtmata mõtlema heale 
pillile, need maksavad tõepoolest tohutult, 
tasapisi sigineb pere jne. Juba tegeledki 
kommertsiga. Otsustagu igaüks ise, on see 
õige või vale. On ka neid, kes säilitavad oma 
kreedo ega mõtlegi konjunktuurile, aga neid 
on vähe. Ent see, kes tunneb veidi auahnust, 
tahab, et tema, muide, suure füüsilise ja närvi- 
koormusega töö luhta ei läheks, püüab leida 
teed avarama auditooriumi ette. Kõige kindla- 
mini saab seda ikkagi kommertslugudega. 

Rockmuusika äratab praegu sageli umbusal- 
dust kui üks kahtlane tulnukas. Kunagi võideldi 
neil põhjustel džässi ümber, nüüd on džäss 
klassika, keegi ei kahtle, et see muusika jääb 
püsima. Rocki aga, kuigi mujalt saabunu ja 
internatsionaalselt levinu, oleme läbi seedinud 
ja omaks teinud. Eesti rockil on selge rahvuslik 
koloriit. Edasi heidetakse ette, et rock mee- 
litab kohale —distsiplineerimatut elementi, 
et esituse lärmakus tekitab saalis ebatervet 
reageerimist, kütab üles instinkte. Jah, meiegi 


kontsertidel on olnud selliseid, kes ei jõua 
end vaos hoida. Aga ka džässifanaatikud 
lähevad vahete-vahel arust ära, samuti on 


hüsteerilist publikut tulnud ette klassikalise 
muusika kontsertidel. Siin ei saa süüdistada 
muusikat. On ju enesestmõistetav, et rocki ei 
kõlba teha külma ilmega, et nooruslik ja jõuline 
muusika nõuab vaba ja sportlikku lavalist liiku- 
mist, nii et särk ei jää esinedes kunagi kuivaks. 

Selge, et keegi ei taha pead võimalike 
probleemide tõttu tulle pista, ja kontserdi- 
korraldajad nina kultuurijuhid soodustavad 
parema meelega rahulikku lamedat estraadi 
kui kõmulist rockansamblit. See ei puuduta 
Filharmoonia = estraadiosakonda, mille huvi 
raskuste kiuste rocki edendada väärib vaid 
tunnustust. Mõnikord kahjuks kaovad osakonna 
head algatused kuhugi Filharmoonia korruste 
vahele. Usun, et keskealisel inimesel on üldse 
parimagi tahtmise juures raske otsustada, mis 
noortemuusikas kõlbab ja mis mitte, olgu ta 
kas või diplomeeritud helilooja. 

Noortel peaks olema suurem osa oma 
muusika käekäigu määramisel. Leningradis 
tegutseb juba mitu aastat rockiklubi, mitmes 
liiduvabariigis on loodud filharmooniast 
sõltumatu rockmuusikakoondis, mis ühendab 
kõiki ansambleid ja organiseerib kontserdielu. 
Midagi sellist vajaksime meiegi, kindlasti annaks 
see noortele muusikutele juurde praegu kaha- 
nema kippuvat eneseteostustahet. Kaua sa ikka 
koolipidudel kammid! 

72 mietavad 


Kanada filmimuljeid 


Voyageur Äi 


Mark Soosaar on saabunud Ouebecisse 


Ouebec, ehk nagu linlased ise ütlevad, 
Ouebec-city on väike romantiline linn 
Sainl-Lawrence'i* vasakul kaldal kõrgel 
pangal. Vanalinn oma keskaegsete kated- 
raalide ja lossitornidega kõrgub nagu 
meie Toompea üle kauguste. Nägin seda 
linna esmakordselt Andres Söödi jilmis 
«Kaugsõit» (1972). Muinasjutulisena tõu- 
seb ta Nõukogude meremeeste ette pärast 
pikka loksumist üle halli ookeani, nõi- 
duslikuna kerkib too ainuke Põhja-Amee- 
rika euroopalik linn kõigile, kes temale 
lähenevad. Olgu need siis meremehed 
laevadel või maarotid autodes. Siin ülal- 
linnas seisab hallist maakivist laotud 
imposantne hoone, millel aastaid vähe- 
malt sada ja kus töötab Ouebeci provintsi 
parlament. On ju Ouebec provintsi pea- 
linn ning läbilõhki prantsuse linn. Muide, 
Guebeci parlamendis töötab selle linna 
ainukese eesti perekonna pea Tõnu Onu. 
Kui seaduste tõlkimisest — need aga muu- 
tuvad, varieeruvad sageli — aega üle 


* Prantsuse orientatsiooniga kanadalased ni- 
jõge muidugi -Saint-Laurent'iks 


MARK SOOSAAR 


jääb, siis paneb Tõnu Onu inglise ja prant- 
suse keelde kodu-Eesti uuemat kirjandust: 
Valtonit, Unti ja teisi, 

Juba detsembri alguses oli linnake 
poolemeetrise lumekasuka sees. Kui päka- 
pikud ja pöialpoisid üldse olemas on, siis 
sobiks Ouebec nende päriskoduks. Vana- 
linna keskväljakul seisab paarkümmend 
mitmevärvilist troskat, voorimehed ja ho- 
bused lõdisevad turistide ootel. = Saint- 
Lawrence'ilt puhub lumine põhjatuul, kee- 
rutades viljatolmu hiiglaslike elevaatorite 
ümber. Lossimisjärge ootavad paljude 
Euroopa riikide laevad, nende hulgas näeb 
ka mitmeid koduse lipuga aluseid. Saint- 
Lawrence aga on tinahall ja tema vastas- 
kallast seletab silm vaevaliselt. Läbi lume- 
pudemete paistab kuidagimoodi väikese 
kiriku torn. Tõnu Onu seletab, et keegi ise- 
äralik eesti soost daam oleval ostnud tolle 
mahajäetud pühakoja ja sisustanud antiik- 
mööbliga omalaadseks stiiliajaloo muu- 
seumiks. Hiljem sattus mulle pihku sise- 
kujundusajakiri, kus kiriku interjöör erine- 
vate rakursside all eksponeeritud oli. Võ- 
luva .mulje jättis ühelöövilise hoone sise- 
mine liigendatus intiimseteks nurgakes- 
teks. Tore, et nõnda säilib Saint-Law- 
rence'i muidu lamedal paremal kaldal 
üksik torn, püsib tükike vana kultuuri, 
Kahjuks ei õnnestunud oma silmaga muu- 
seumi näha ega ekstravagantse daamiga 
tutvust sobitada, sest esimene sild üle 
Saint-Lawrence'i, peaaegu sama kaunis 
kui piltidelt tuttav Golden Gate San Fran- 
ciscos, ripub kümmekond kilomeetrit üle- 
valpool. 

Kui need sajad ja tuhanded eestlased, 
kes tulid Põhja-Ameerikasse alates eel- 
mise sajandi lõpust ja eriti meie sajandi 
alguses, oleksid oma koloonia asutanud 
sin Ouebecis? Kas nad siis oleksid suut- 
nud püsima jääda märgatava rahvusgru- 
pina? On ju siinne kliima kõige vastavam 
Eesti omale. On ju siinsed kammerlikud 


mastaabid kõige sarnasemad meie väikese 
kodumaa omadega. Ma ei tea, et meil oleks 
uuritud kuni 1940. aastani toimunud üle- 


Atlandi emigratsiooni sotsiaalseid prob- 


leeme, eriti uuel mandril võõrasse kultuuri 
sisseelamist. Võib-olla olid suur osa üm- 
berasujatest meremehed või meretööga 
seotud rahvas, kes orienteerusid inglise 
keelele. Siis on selge, miks prantsuskeel- 
setesse linnadesse pidama ei jäädud. Ent 
ikkagi, kui tollal oleks...? 

Õhtutunnil vaatab lumme mattunud ja 
värvilistes tuledes Ouebec sulle vastu 
nagu vanaema jõulukaardilt. Väikeste 
raamatupoodide, kohvikute, kinode aken- 
del säravad mitmevärvilistena kuused. 
Muide, prantsuskeelne «Vanamees ja 
meri» on siin ligi poole kallim kui sama 
ingliskeelne Toronto «World Biggest 
Bookstore's», sest liraaž on seal palju 
suurem. Veel üks põhjus, miks noored 
eelistavad kõrgharidust omandama sõita 
lõunapoolsesse Ontario provintsi. Hilisel 
õhtutunnil, hoolimata laupäevast, haigu- 
tavad Ouebeci tänavad tühjusest nagu Vil- 
jandi omad talveöödel. Vaid kinode juures 
kohtame noori, sagimist. Mis siis mängib 
tsensuuriliistude poolest kõige vabama 
provintsi ekraanil? «Kehasoojus», «Rikas 
ja kuulus», «Verine plaažs, «Lõputu ar- 
mastuss, «Superman», «Noor arm — 
kuum arm», «Kool deliiriumis» on kassa- 
filmide rida, millest silm on juba nagu sõ- 
.kaldest teri õppinud eristama. Terad aga 
olid Kurosawa «Kagemusha», Trujfaut* 
. «Viimane metroo», Hamiltoni «Bilitis», 
Losey «Don Giovanni». 

Valisin «Bilitise». Tahtsin näha, mida 
ütleb David Hamilton režissöörina. On ju 
mees üleilmselt tuntud fotograafina. Tema 
kaunid pildid noortest küpsevatest tüdru- 
kutest, küll kiigel heljumas, küll mere- 
karpi kuulamas, küll end hommikuvalgu- 
ses imetlemas vaevalt et kedagi ükskõik- 
seks jätavad. Hamiltoni ülisensuaalsed 
jotod oma puhtuse ja inimlikkusega on nagu 
vastukaaluks tohutule pornograafiapro- 
duktsioonile, labasuse vohamisele. Kah- 
juks kujunes iga uus stseen filmist pet- 
tumuseks. Peategelaseks on filmis nelja- 
teistaastane poiss, kes magab järgemööda 
kõigi oma nõbude ja majateenijannaga. 
Ja teeb seda täiesti ükskõikselt, tal nagu ei 
läheks üldse toimuv korda. Ei himu, ei 
vastuhakku. Kiretus. Oli selline režissööri 
taotlus? Vaevalt. Paistab, et Hamiltoni hu- 


vitas peaasjalikult pilt, filmi vaateline 
külg. Siin on suurepäraseid võtteid läbi 
vaseliinfiltrite, kauneid maastikke veel 
kaunimate daamidega. Kuna aga režis- 
sööri pole sugugi liigutanud peategelaste 
hingeelu, siis mõjub kahetunnine jilm 
absurdse jadana, milles isegi erootilised 
numbrid langevad saali jäise vihmana. 
Püstitades ainult esteetilisi eesmärke ja 
unustades eetika (peategelane on ju lõp- 
pude lõpuks alaealine, näo poolest lausa 
laps), ei saavuta Hamilton isegi vormilisi 
sihte. Sest kas ebahumanistlik saab olla 
esteetiline? Võib-olla olen liiga ülekohtune 
Hamiltoni vastu, sest on ammuteada fakt, 
et enamiku maailma kinoekraanist täi- 
dab kommerts. Pealegi kaob Hamiltoni 
film niisama märkamatult, nagu ta ilmus- 
ki, Võib-olla olen maksimalist, kui nõuan, 
et hea fotograaf peaks olema ka hea re- 
žissöör. (Peeter Tooming on seda nii teo- 
reetiliselt kui ka praktiliselt püüdnud 
mitmel korral kummutada ja vahelduva 
eduga!) Ent sellelt, kes istub autorooli 
taha, nõutakse liikluseeskirjade täitmist. 
Ja kunstnikult on meil õigus humanismi 
tähekirja tundmist nõuda. Kui just mitte 
armastust, siis vähemalt lugupidamist 
inimese, tema tunde- ja mõttemaailma 
vastu. 

Olin tulnud vaatama Hamiltoni «Bili- 
tist» ega osanud aimata, et programmi 
kuulub veel üks täispikk film. See tükk, 
mille nime ega autoreid ma enam ei mä- 
leta, oli sama primitiivse sisuga, ent ta 
lõõmas kirgedest. Kaks näitsikut veedavad 
puhkust kusagil lõunamere saartel ja pa- 
kuvad filmi jooksul kumbki paarkümmend 
seksnumbrit, muidugi erinevate parine- 
ritega küll basseinis, palmi all või lennu- 
kis. Et jilmi näidati vastu ööd, siis oli kogu 
vaatemäng mõeldud ühe teatava tungi 
ergutamiseks. Selles filmis puudus iga- 
sugune kunstitaotlus. (Kogu kinematog- 
raafia polegi kunst: propaganda-, õppe-, 
teadusfjilmid ja ka pornofilmid ei kuulu 
juba seepärast kunsti valdkonda, et nad ei 
opereeri kujundiga.) Kõik osalised tead- 
sid, mida nad tegid, Ja tegid nad seda raha 
pärast. Nad olid täiskasvanud ja vastuta- 
sid enda eest. Selles mõttes oli viimane 
jilm tervem, muidugi vaid omas kategoo- 
rias. Kui nõustute teesiga, et kogu kine- 
matograajia ei pruugi kunst olla. Et tal on 
ühiskonnas muidki rolle täita, kui elu 
kunstiliselt mõtestada. 

Kanadas nagu teisteski õhtumaades 
on kino ning televisiooni vahekorrad üsna 
selgeks kujunenud. Lõppenud on võitlus 
elu ja surma peale, mõlemad taplejad on 
ellu jäänud ning oma publiku leidnud. 
Ent kui täpsemini väljenduda — kumbki 
massimeedium on asunud oma rolli ühis- 
konnas-seltskonnas mängima. 

Televiisoreid kohtasin kõige enam ma- 
gamistubades. Aga neid leidub lisaks elu- 
tubadele ka köökides, suvekeldrites, ühe 
avastasin isegi tualettruumis. Televisioon 
on niisiis kõige inliimsemad inimpesad 
vallutanud, et nendesse suure maailma ki- 
sa, kära, laim ja taplemine toimetada. 
Kuidas selle kohta ütleski põlastavalt 
Ruhnu külavanem Siimen Tara Gailiti 
«Karges meres», tollal muidugi vaid raa- 
diomasina pihta? Nii Torontos kui Mont- 
realis võib tipptundidel valida umbes kahe- 
kümne erineva teleprogrammi hulgast 
meelepärase. Pärast südaööd osa kompa- 
niisid lõpetavad, ent mõned jätkavad 24 
tundi järjest. Öised kavad koosnevad pea- 
miselt movie'dest (s. 0. filmidest) ja rek- 
laamist. Need on enamasti lihtsakoelise 
süžeega melodraamad, kriminaal- = ja 
õudusfilmid. Reklaam ilmub iga kümme- 
konna minuti pärast, on enamiku kana- 
dalaste poolt, vastupidi minu eelarvamu- 
sele, hoopis oodatud, kuna võimaldab 
eemalduda koduste pisi(pissi)asjade juur- 
de. USA kompanii ABC katkestab rek- 
laamiminuti veel omakorda paarikümneks 
sekundiks, et edasi anda kaks-kolm maa- 
ilma tähtsaimat uudist või sensatsiooni. 
Kogu operatiivne informatsioon maailma- 
sündmustest jõuabki Kanadasse USA 
kolme tähtsama telekompanii kaudu, mida 
transleeritakse = kõigisse suurematesse 
keskustesse. Kõige nobedam tundus olevat 
ABC, kelle saatejuht istub pöördtoolis ja 
intervjueerib asjaosalisi kümnete tuhan- 
dete kilomeetrite tagant. Õhupallimees- 
kond, kes kukkus kogemata California 
mägedesse pärast pikka (ümber-Amee- 
rika? ümber-ilma?) lendu, ilmus saate- 
juhi selja taha rirekraanile, see pööras 
- end tooliga õnnetute poole ja hakkas kü- 
simusi esitama. Sama mängleva kergu- 
sega võeti Washingtoni stuudiost ühen- 
dus kosmosesüstiku «Columbia» koman- 
döri ja Tšiili hunta tegelastega. Amee- 
riklased mäletavad siiani Vietnami sõja 
reportaaže, millega tragöödiast püüti vaa- 

Ameerika telejaamade ilmateated. Sünop- 
tik ilmub tühja läänepoolkera kaardi ette 
ja minutiga kritseldab selle täis tsüklonite, 
lumetormide, päikeseilmade trajektoore, 
lisades nagu mustkunstnik varrukast ka 
sooja-külma plusse-minuseid. Mõnel kom- 
paniil on palgatud sünoptikuks Baskini 
või Nõmmiku masti naljahammas... Kui 
oled - pildikasti voodijalutsis mängima 
unustanud, siis hommikul vaatab sealt 
vastu sootuks teist karva kava. Teleonud 
õpetavad lapsi mardimaske ja jõulukinke 
tegema, valgete põlledega kokaonud kodu- 
kooki küpsetama. Kõige sagedamini ilmu- 
vad ekraanile korea, hiina, jaapani kokad 
eksootiliste retseptidega. Mida kehvem 
nende inglise keel, seda salapärasem ja 
ihaldatavam toit, mis pildikastis valmis 
sussutatakse. Muide, Kanada raamatu- 
kauplustes on ligi kolmandik riiulitest kee- 
duõpikute all!! Kulinaariasaated vaheldu- 
vad joogatundidega, mida juhatavad pesu- 
ehtsad hindud. Järjekorras ilmuvad misjo- 
närid, päästearmee Muppet-show, linnu- 
loomafilmid. 

Hommikupoolikul valitseb Toronto tele- 
ekraanil tõeline keeltepaabel: saated len- 
davad eetrisse itaallaste, portugallaste, 
hispaanlaste, korealaste, poolakate, kreek- 
laste ja teiste rahvusgruppide emakeeles. 
Montrealis on enamik saateid prantsuse 
keeles. Pärastlõunal ilmuvad esimesed fil- 
mid. Parimad neist etenduvad õhtutundi- 
del kella seitsmest kümneni, magusaimal 
televisiooniajal. Vaataja orienteeritakse 
eelreklaamiga ainult tähtedele, lavastaja 
nimi vilksatab vaid korra tiitrites. Toronto 
elanikule tuleb igal nädalal tuppa *160— 
180 filmi, neist vaid paar-kolm rahvusva- 
helise mainega kunstiteosed ja teine nii- 
palju vanem filmiklassika. Ent iga reegel 
on kinnitatud eranditega, nü ka siinne 
kommertsile orienteeritud kaugnägemine. 
Kanada —USA piirilinnas Buffalos kõrgub 
New Yorgi osariigi võimsaima telesaatja 
mast, mis lähetab eetrisse vaid haridus- 
ja kultuuriprogramme. Haarates suurt osa 
Ontario provintsist, toob ta vaheldust 
väärtjilmide, isegi eksperimentaalfilmi- 
programmide näol. Viimastest kui täiesti 
iseseisvast nähtusest teen juttu veidi hil- 
jem. Kui nüüd lisada, et Kanada televisioo- 
nis kuulub lõviosa saatemahust spordi- 
saadetele (40—50 võistluse ülekannet 
nädalas), et hoki ja jalgpalli kõrval ham- 
mustavad suure tüki saateaega mitul 


masti show'd küll koduperenaiste, küll 
tipplauljate, -tantsijate osavõtul, siis 
peaks pilt kaugnägemise rollist üsna täie- 
lik saama. Sõnalisi arutlussaateid, teatri- 
ülekandeid, tõsise muusika kontserte il- 
mub ekraanile haruharva. Ka maailma- 
kuulsat Kanada balletti ei trehvanud ma 
telerist nägema. On ju nimetatud kunsti- 
alad tõeliselt nauditavad vaid oma kindlas 
miljöös, mitte külmkapi otsast ega baari- 
letilt. 

Ka filmikunst on leidnud väärilise koha 
teiste kaunite kunstide kõrval. Kinnominek 
on kanada perekonnale samasugune kaa- 
lukas ettevõtmine kui loomaaia, näituse- 
platsi, teatrimaja külastamine. Televi- 
siooni pealetung lõppes viigiga — kino- 
saalid täituvad uuesti rahvaga, isegi uusi 
kinosid ehitatakse juurde. Uued kinoma- 
jad kerkivad paljusaalilised. Toronto 
Eaton Cineplex koosneb 21 saalist, Scar- 
borough* kaubakeskuse kinos mängib 
paralleelselt 12 filmi, Montreali Cineplex 
töötab 9 ekraaniga. Saalid ise on väikesed, 
mahutades 50—100 vaatajat. Aga nõnda 
on kergem rahuldada erinevaid maitseid, 
kuigi kinoomaniku eesmärk iseenesest on 
sootuks teine. Näiteks Toronto 8 saaliga 
Carlton Cineplex'is, mis orienteerub pea- 
miselt üliõpilastele ja intelligentsile, män- 
gisid mu sealviibimise viimasel nädalal 
järgmised Jilmid: «Kvartett» (James 1vo- 
ry). «Moskva pisaraid ei usu» (Menšov, 
17 nädalal!), «Andy Warholi Franken- 
stein» (Paul Morrisey), «Piknik rippuval 
kaljul» (noor Austraalia lavastaja Peter 
Weir), «Metsavalvur» (Walt — Disney 
prod.), «Viimane metroo» (Frangois Truf- 
faut) ja veel kaks filmi, neist üks 
erootikajilm. Muudkui mõtle ja vali! 
Kinopubliku diferentseeritud teenindami- 
sele aitab kaasa ka repertuaarikinode 
võrk. Ühes sellises, nimega «Cinema V» 
näitasin Montreali-eestlastele kodumaalt 
kaasavõetud filme. Et kinos toimub igal 
õhtul vaid kaks seanssi, siis oli omanik 
lahkelt nõus (väikese tasu eest endast- 
mõistetavalt) andma pühapäeva pärast- 
lõuna Eesti Jilmide jaoks. Enne seanssi 
panin tähele, kuidas mööda laia Sherbroo- 
ke'i avenüüd sahisevad autod kino ees pea- 
tusid ja sealt erinevas vanuses ja mitut 
nahavärvi filmihuvilised välja astusid. 
Arvasin, et nad tulevad meie filme vaa- 
tama, ent võta näpust, nad lähenesid 
ainult kino välisukseni, võtsid selle kõrvalt 


kastikesest tasuta kavalehe ning sahista- 
sid oma kaunites autodes edasi. Reper- 
tuaarikino programm on koostatud kolme 
kuu peale ette. Novembri alguses oli juba 
välja kuulutatud, et «Soomuslaev «Pot- 
jomkin»» mängib 13. jaanuaril kell 7.30, 
Fellini «Naiste linn» aga 16. detsembril 
kell 9.00 õhtul. Igal seansil mängib uus 
jilm. Vaatasin siis Martin Secorvese 
«New York, New York» (1977) Liza Mi- 
nelli ja Robert Deniroga. 800 kohaga saal 
oli puupüsti rahvast täis. Võrratu näit- 
lejapaar kandis meid neljakümnendate 
aastate muusikute ellu, mis täis lootusi ja 
pettumusi. Tore, et ka Nõukogude Liidus 
on hakatud kinokülastajatesse diferent- 
seeritult suhtuma. Repertuaarikinodena 
töötavad Moskvas «Iljuzion» (maailma 
filmiklassika), korduslinastuste kino (vii- 
maste aastakümnete paremad Nõukogude 
jilmid), Leningradis «Kinematograf» 
(maailmaklassika), «Znamja» —(nõuko- 
gude ja sotsialismimaade parimate lavas- 
tajate programmi”), Tbilisi «Gazaphuli» 
(maailmaklassika) jne. Tallinnaski sei- 
sab see töö ees, sest vaevalt, et Moskva, 
Leningradi ja Soome televisiooni Jilmi- 
programm suudab korvata meie vaatajate 
nälga filmiklassika järele... Nii Mont- 
realis kui ka Torontos töötab kummaski 
viis-kuus repertuaarikino. Ent lisaks neile 
esitatakse veel mitmel pool filmiprog- 
ramme. Nii näitab Ontario Kunstigalerii 
pühapäeviti tsüklit «Filmid ja nende kaja». 
Etendub kaks filmi. Esimene on originaal, 
teine selle mõtteline kaja. Näiteks Res- 
nais* «Möödunud aastal Marienbadis» 
(1961) järel tuleb Losey «Õnnetus» 
(1966), mis on tugevasti esimesest teosest 
mõjutatud. Avalikke klassikaprogramme 
etendavad veel Ontario Teaduskeskus, 
Montreali Konservatoorium, Toronto eks- 
perimentaalfilmikeskus «Funnel» ja Ka- 
nada Rahvuslik Filmiamet, mis asub 
Montrealis. Kanada lääneranniku suuri- 
masse keskusesse Vancouverisse mu reis 
ei viinud, kuid nägin sealsete eksperimen- 
talistide programmi, mis samuti lubab 
oletada aktiivset jilmielu. Kogu eespool 
toodu kokkuvõtteks: tegemist on üleül- 
dise suundumisega spetsialiseeritud kino- 
dele, erinevate vaatajagruppide haridus- 
taseme, maitsete, vanuse ja muude olu- 
liste tegurite eristamisele. Vaatajalegru- 
pid on erineva suurusega. Löökjilm läheb 

Norman McLaren joonistab multijilni kaadrid 
otse filmilindile, Selline meetod ei vaja filmi- 
kaamerat. 


Intellektuaalne, keerulise struktuuriga 
tebs läheb väikestes saalides kitsale rin- 
gile, ent aastakümnega teeb samuti tasa 
valmistamiskulutused. Ja mõlemaid on 
vaja kunstiprotsessi elavana hoidmiseks, 
nä nagu kõrvuti elavad «Õllepruulija» 
ja Koidula isamaalüürika, mida saatuse 
paradoksina laulavad sageli ühed ja sa- 
mad suud. 

Kanada Rahvuslik Filmiamet paikneb 
moodsates tootmishoönetes . Montreali 
ümbritseva ringtee ääres. Ameti asuta- 
misaastaks kirjutati 1939, mil Kanada 
Jöderaalvalitsus kutsus tuntud dokumen- 
talisti John Griersoni Inglismaalt asu- 
tust juhtima, et mitte öelda — aluseid 
rajama. Sest tänane Filmiamet peab end 
maailma vanima kinematograajia sea- 
duslikuks järglaseks. Kuidas ni? Aga 
vennad Lumiöre'id, kes 1895. aasta det- 
sembris Pariisis esimese avaliku kohvi- 
kinoõhtu korraldasid? Nii aga arvame 
meie, eurooplased. Põhja-ameeriklased ei 
taha tollest mälestusväärsest Pariisi-jõu- 
luõhtust siiani midagi kuulda. Nad ütle- 
vad, et Edisoni kinetoskoobi avalik de- 
monstreerimine sündis poolteist aastat va- 
rem — 14. aprillil 1894 New Yorgis. 
Tookord veel mitte linale, vaid üksnes 
ühemehepiilukasti. Elavate piltide näita- 
mise korraldajaks olnud vennad Hollan- 
äid, Ottawast pärit kanadalased ... Esi- 
mesed Kanada pinnal vändatud kaadrid 
pärinevad 1897. aastast ja näitavad 
Wolfe'i mälestussamba püstitamist Oue- 
becis. Sajandivahetusest jäid tselluloidile 
hokimatšid, kullakaevandused, Toronto 
täielik mahapõlemine 1904. aastal. 1914. 
aastal loodi Ottawas valitsuse juurde 

oli vahtralehemaa tutvustamine filmide 
abil. Kolmekümnendatel aastatel see turis- 
mifilmikontor jooksis majanduskriisi kari- 
de otsa ning Teise maailmasõja eelõhtul 
taasloodi nagu juba öeldud John Grier- 
soniga eesotsas. Sõjapäevil vändati pea- 
miselt dokumentaalpilte kanadalaste vap- 
rusest liitlasvägedes. Eriti eksootiline pe- 
riood Rahvusliku Filmiameti ajaloos oli 
1942—1953. Sajad rändmehaanikud said 
projektori, generaatori, seljakotitäie filme 
ja reisisid mööda kaevandusi, sadamaid, 
jahiasutaid. Filmid õpetasid paremini põl- 
du harima, lapsi kasvatama, edastasid 
kaugete suurlinnade uudiseid. Tollaseid 
rändmehaanikuid hüüti kinopioneerideks. 
1953. aastal alustas «Radio Canada» tele- 
saateid ja too romantiline elukutse oli 
määratud hääbumisele. Tänaseks on fil- 
miamet välja arendanud uue mittekom- 
mertsiaalse filmide etendamise süsteemi. 
27 fjilmoteeki on paigutatud laiali üle maa, 
et paremini varustada koole, ülikoole, raa- 
matukogusid, eraisikuid filmikoopiatega. 
Kõik filmid on olemas ka 3/4 tollistel vi- 
deokassettidel ja neid on võimalik posti 
teel koju tellida. Filmiameti juures töö- 
tab draamastuudio, mis valmistab ette 
stsenariste, lavastajaid, näitlejaid nii 
teatri kui filmi tarvis. Eraldi filmiinstituut 
asub Ottawas, erinevate ülikoolide juures 
leidub lisaks jakulteete üksikute kinoeri- 
alade jaoks. 

Kanada Rahvusliku Filmiameti pea- 
ülesanne aga on filmilooming ja see on la- 
hutamatult seotud Norman McLareni ni- 
mega. Šoti poiss McLaren tuli siia Grier- 
soni kutsel 1941. aasta kevadel ning ajas 
oma juured sügavale vahtrasuhkrusesse 
mulda. Vaatasin filmiameti videoteegis 
tema lühifilmi, mis oli käsitsi joonistatud 
filmilindile ja ette nähtud näitamiseks 
New Yorgi 5. avenüül tulikirja-ekraanil. 
Ilmusid vallatud tähed, kutsudes külas- 
tama Kanadat. Päike kukkus vette ja muu- 
tus kanuuks, kuu kukkus kanuusse ja sai 
indiaanlaseks, kalad hüppasid veest välja 
ja tõusid taevasse tähtedeks. Teine sama 
pikk [ilm oli võetud New Yorgis öösel eel- 
mise filmi etendamise ajal. Vähesed pea- 
tusid, ent kes märkasid McLareni vaimu- 
kat-rohmakat vaatemängu, jälgisid innus- 
tunult lõpuni. Norman McLaren on loonud 
ka päris abstraktseid filme. Üks selline, 
mis koosnes otse filmilindile veetud kriip- 
sudest ja erivärvilistest tähtedest, vilgub 


mul siiani Oscar Petersoni passaažide rüt- 
mis silme ees. Ja siis astus videoleeki 
maestro ise. Talle oli videoteegi perenaine 
teatanud, et keegi Nõukogude Liidust, 
Eestist tunneb huvi tema tööde vastu. Va- 
nahärra jutustas lahkelt, et oma esimese 
filmi tegi ta kahekümne-aastaselt. Polnud 
raha kaamera ega lindi ostmiseks. Ühest 
kinost “õnnestus hankida rull kulunud 
kommertsfilmist. Pesi pildi maha, joonis- 
tas oma asemele. Ilma kaamera, stuudio 
ja kalli valguseta, näitlejateta. See esi- 
mene sündis Inglismaal 1934. Ei osanud 
sis arvata, et sünnib omaette žanr, lii- 
kumine. Nüüdseks on film ilma kaamerata 
saanud ülipopulaarseks kooliõpilaste hul- 
gas, McLareni eestvedamisel on kirju- 
tatud mitmeid käsiraamatuid, kuidas otse 
läbipaistvale lindile luua võlumaailma. 
Sügavdte, heatahtlike ja veidi lapselike 
silmadega kolleeg küsib, mis asju Kana- 
das ajan. Seletan. Pakun vaatamiseks 
Eesti filme. McLaren valib nimekirjast 
kaks multipilti ja palub järgmisel nädalal 
nendega tulla. Ise ruttab võttele, pidavat 
ballettfilm pooleli olema. Mäletan tema 
«Pas de deux-d» 1969. aasta Moskva fes- 
tivalilt: oli filigraanselt graatsiline film. 
Paljukordseid ekspositsioone kasutades 
lõi McLaren kujundi loomeprotsessist: 
tantsijatest väljuvad nende rollid, ühest 
saab palju, jätkub - kõigile! Tellin video- 
teegist McLareni kõige rohkem fJestivali- 
auhindu võitnud « Naabrid» (1952). Mõne 
hetke pärast on lint magnetofonil ja pere- 
naine nimetab kabiini numbri. Panen kla- 
pid pähe, ekraanile'tekivad kaks nägusat 
majakest, muruväljak ja kaks naabrit, kes 
peagi kõige tühisemate asjade pärast tülli 
lähevad (naabri lill kasvab nägusam, 
lind naabri aias laulab kaunimalt). Kaklus 
kasvab hävitamiseni, järele jääb vaid 
tallatud, haigutav must maa. Kaamera ees 
mängivad kaks reaalset meest. Üksik- 
võtete reastamisel põhinev multitehnika 
võimaldab näitlejaid libistada, veeretada 
mööda maad ja kui vaja, neil ka lendu 
tõusta. Norman McLareni koolkonna üks 
silmapaistvamaid jätkajaid on Co Hoede- 
man. Tema «Liivaloss» tõi peapreemiad 
18 festivalilt ja pärjati «Oscariga». Liiva- 
lagendik. Vaid tuul uitab ringi. Ja siis, ei 
tea, mille tõukel, hakkab paisuma kuhi- 
lake. Varsti moodustub mitte kellegagi 
sarnane olendike, paljujalgne, mitmepea- 
line. Olendeid ilmub juurde. Kõik nad 


«Aina ringi» («Around is around»): kahemõõtmeline 
joonistus filmilindil muutub selle — liikumisel 
projektsiooniaparaadis kolmemõõtmeliseks. 


sünnivad samast liivast, mida jätkub sil- 
mapiirini. Olendid ehitavad lossi. Kaitse- 
kraavide, tornide ja naljakate juurdeehi- 
tistega. Kui ehitus hakkab valmis saama, 
tõuseb tuul ning loss mureneb, pudeneb, 
mattes enda alla autorid. Lõppkaadris 
igavleb taas lame liivaväli. Co Hoede- 
man tegi 13 minutit ja 12 sekundit vältava 
filmi ligi kolm aastat. Üksi ilma ühegi 
assistendita. Tema uus film, mille tege- 
vus kannab meid veealusesse maailma 
varandusejahile, polnud kahjuks enam nii 
teravmeelne. Mällu sööbis ka Julian Bigg- 
si töö «23 Skidoo». Kaheksaminutiline vaa- 
tejilm linnast, kus pole enam ühtki hin- 
gelist. Alles filmi finaalis loeme teletai- 
bilindilt, et siiski puhkes neutronisõda... 

Rahvusliku Filmiameti eksperimentaal- 
filmid ja just eriti Norman McLareni väsi- 
matu nuputamine on «pistnud pärmi» 
paljude noorte pähe. Torontos elab 
džässmuusik Michael Snow, kelle «Laine- 
pikkus» on mõne aastaga muutunud eks- 
perimentaalfilmi klassikaks. Kahjuks ei 
õnnestunud mul seda tööd ega autorit 
näha. See-eest istusin mitmel õhtul To- 
ronto «Funnelis», kus teiste eksperimen- 
taatorite hulgas kohtasin ka üht eesti soost 
noormeest. Villem Tederi filmid on samuti 
peaasjalikult abstraktsed, ilma kaamerata 
teostatud taiesed. Näiteks üks film, kui ma 
ei eksi, siis nimega «Cellurar Progres- 
sions», polnud läbinud ilmutus-kinnitus- 
protsessi kemikaale, vaid hoopis muid 
aluseid-happeid. Tulemuseks oli umbes 
samasugune pilt kui sibulakoortega vär- 
vitud kanamuna. Ainult et pilt sibas ja 

teine Villem Tederi film koosnes pimedu- 
sest, millesse aeg-ajalt sähvatasid puna- 
sed, rohelised, kollased kiired. Nagu fan- 
tastilise majaka rütmiline plinkimine pil- 
kases öös. Torontolaste programmis näi- 
dati ka päris realistlikke filme. Noorukese 
Michaelle McLeani «Morning bed» koos- 
nes vaid ühest kaadrist. Ärklitoas, mille 
aknast avaneb vaade agulile, jahtub soe 
voodi. Kaamera läheneb sassis linadele, 
tekile, patjadelõ, millel veel magamis- 
lohud. Akna taga ruttavad inimesed tööle. 
Voodist on äsja lahkunud soe naine, tema 
hiljutine juuresolek on lausa tajutav... 
Kõik. Või John Porteri «Santa Claus Pa- 
rade». Kolme minuti sisse on surutud 
poolteist tundi kestnud Eatoni kaubamaja 
jõulurongkäik. Ühest punktist filmitud, 
ajakompressoriga tuiskama pandud vir- 
varr. Eksperimentaalfilmi probleemidest 
on mul kavas kirjutada pikem lugu, see- 
pärast lõpetaksin kõrvalepõike järgneva 
allakrüpsutusega. Eksperimentaaljilm on 
sõltumatute filmiloojate eneseavaldus- 
vorm. Materiaalsete vahendite piiratus 
sunnib autoreid valima lihtsaid ja te- 
ravmeelseid lahendusi. Nähtus on täiesti 
kommertsivaba ja kattub suurelt jaolt 
kujutavast kunstist kerkivate esteetiliste 
programmidega. 


Kui järgmisel nädalal Rahvuslikku 
Filmiametisse sisse astusin, siis ootas 
kokkulepitud kellaajal saalitäis kolleege. 
Et Nõukogude Liidus multifilme tehakse, 
oli peaaegu kõigile üllatuseks. Pidasin 
lühikese sissejuhatuse Nõukogude Eesti 
filmikunstist ja seejärel ilmus ekraanile 
Priit Pärna roheline karu oma vallatute 
trikkidega. Rein Raamatu—Jüri Arraku 
Suur Tõll sekundeeris karupojale. Saali 
valgenedes sadas arvukalt küsimusi. 
Lepo Sumera muusika oli ka kõige reser- 
veeritumaid liigutanud. Päriti peamiselt 
teostusse puutuvaid üksikasju, mis aga 
teatavasti on enamjuhul tegijate köögi- 
saladused. Uuriti, miks Tõllu pea pärast 
maharaiumist läheb roheliseks. Pakkusin 
oletuse — et saavutada igihaljust. Hil- 
jem autoritelt pärides selgus, et nii see 
just siiski pole. Aga jäägu mõni saladus 
meist puutumata. 

Norman McLarenil oli jälle kiire eemal- 


duda stuudiosse. Tema sekretär vaban- 
das, vanahärrat olevat tabanud üks hai- 

päevi püüab ta maksimaalselt kasutada 
ballettfilmi lõpetamiseks. Lubas NSV Lii- 
du Kinokomiteele teha ettepaneku osaleda 
järgmisel suvel rahvusvahelisel festivalil 
«Ottawa Animation». Ja kadunud ta ongi 
paviljoni, see kuldsete käte ja nupukate 
silmadega mees, kes räägib tasa-tasa. 

Mees, kelle vaim lehvib mitte ainult 
Filmiameti, vaid kogu kanada filmikunsti 
kohal. 

Minu kõige suuremad elamused Kana- 
das? Oleksin ma kingsepp, küllap vai- 
mustuksin sealsetest nahaparkimistööko- 
dadest ja saapalettidest. Oleksin tuletõr- 
juja, küdaksin pritsimasinaid, mille küljed 
täis peeni manomeetreid ja katusel elektri- 
trepid (nägin tõesti paari-kolme kahju- 
tuld, millest isegi kaunite tarkade riista- 
dega enam jagu ei saadud. Koduse gaasi- 
plahvatuse tõttu hävis eramu, kui sära- 
küünal põles maha «Cadillac»). Aga et 
ma pole ei vähem ega rohkem kui elavate 
piltide ülesvõtja, siis sain suurimaid ela- 
musi siiski vaatemängudest, ja mis see 
filmgi muud on? 

-.. Pidurite kriginal peatub kollan: 
ülestõstetud kummiga «Fordi» T-mudel 
pritsimaja ees. Auto nahkpolstrilt ronib 
maha hämmastunud neeger: tee tema ees 
on tõkestatud kolmehoburakendis auru- 
pritsist. Coalhouse Walker, nii kõlab nee- 
gerpianisti nimi, pöörab, et ringi vaadata. 
Sel hetkel ilmub kauni hõbenaastudega 
auto taha paarkümmend redelit tassivat 
tuletõrjujat. Pealik nõuab Walkerilt läbi- 
sõiduks raha, ta lihunikupõsed irvitavad. 
Vabatahtlikud ootavad. Pealik seletab, et 
neil on pritsiauto ostmiseks raha tarvis. 
Et saaks automobiiliga tulekahjule sõita, 
nagu neeger litsimajja põrutab. See on liig 
laialttuntud pianistile. Ta ruttab polit- 
seinikku otsima. Kui paarikümne minuti 
pärast Coalhouse Walker sama targalt 
naaseb, leiab ta oma kodaratega auto 
klaasid ja kummi purustatult, nahkpolstri 
roojastatult... 

Tundsite ära E. L. Doctorow' romaani 
«Ragtime» (Eesti Raamat, 1981) sõlm- 
episoodi? Miloš Formani lavastatud « Rag- 
time» oligi üheks mu suurimaks filmiela- 
museks. Kanada-esietendusi reklaamiti 
mitu nädalat ette ja kuna linateosel oji 
kuuldavasti menu USA suuremates kes- 
kustes, siis polnudki avapäeval lihtne 
Toronto esinduskinode parkmajades auto- 
le kohta leida. Forman valis romaanist 


ainult ühe tegevusliini, ta alustab filmi 
sealt, kus 2/3 romaanist on juba läbi. 
Doctorow' teoses võlus mind sajandi al- 
guse Ameerika üldpilt, mis antud pea- 
liinis läbi Isa ja Ema kuju, valge pere- 
konna. Doctorow saavutab üldvaate, 
ristates paljud kõrvalliinid peategevusega, 
rikastades süžeed näiliselt kaugete ja 
vähetähtsate seikadega. Selline polüfoo- 
niline kompositsioonivõte säraks Tarkovs- 
ki või loseliani lavastustes, ent ameerika 
filmikunstis puuduvad peaaegu -täieli- 
kult analoogilised traditsioonid. Ja For- 
man, lähtudes Ameerika — kinopubliku 
orienteeritusest vaatemängule, «raudsele 
dramaturgiale», piirdubki üksnes Coal- 
house Walkeri looga. Siiani hiilgavad mu 
mälus peaosalise hingestatud silmad, 
tema rüht ja väga pikkade sõrmede alt 
kerkiv räg. Näitleja, kelle nime ma kaa- 
salõigatud ajaleheartiklitest kahjuks prae- 
gu ei leia, mängis sotsiaalse hierarhia- 
redeli alumisel pulgal seisva neegermuu- 
siku sirgeks, paindumatuks, kauniks. Ei 
leia tema nime aga seepärast, et kogu 
reklaami ja arvukate arvustuste tähele- 
panu oli pööratud väikesele episoodilisele 
rollile. Nimelt ilmus pärast pikka vahe- 
aega taas ekraanile kolmekümnendate 
aastate täht James Cagney politseiko- 
missari küllaltki tähtsusetus osas. Tele- 
kompaniid koostasid ruttu ülevaateprog- 
ramme James Cagney loomingust, interu- 
jueeriti 82-aastast näitlejat ja muu hul- 
gas ka tema viimast lavastajat Formanit. 
Forman ütles, et pärast Doctorow' ro- 
maani ilmumist 1975. aastal jõudis esime- 
sena sensatsioonilise raamatu ekranisee- 
rimisõiguse osta De Laurentiis. Tööd alus- 
tas Robert Altman. Kavandati kümne- 
seerialine film. De Laurentiis aga kohkus 
sellisest mahust, ka Altmani filmi «Buf- 
jalo Bill ja indiaanlased» läbikukkumisest. 
Produtsent loobus 1000-leheküljelisest 
juba valmis stsenaariumist ja pakkus 
töö Formanile. Oli ju Forman 1975. aas- 
tal oma «Lennuga üle käopesa» võitnud 
viis «Oscarit»! Forman osutus džentel- 
meniks: alles siis, kui Altman ise andis 
ohjad üle, asus ta pukki. Ei lavastaja ega 
kirjanik pole oma silmadega rägtaimi 
ajastut näinud, nad sündisid ilma siis, kui 
võidukäigul oli juba sving. See, et ekraa- 
nile õnnestus tuua sajandi esimeste aas- 
takümnete eluhõng, on pool võitu. Teine 
pool tuli tänaseni Ameerikas lahendamata 


probleemiga, mille autorid tõid linale 
kompromissitult. See on valgete salli- 
matus värviliste, eriti mustanahaliste vas- 
tu. Teadvuse ja seaduse pinnal valitseb 
juba sadakond aastat võrdsus, ent ala- 
teadvuses valitsevad veel väga tõukle- 
vad jõud. Ja need viivadki Coalhouse Wal- 
keri traagilise hukkumiseni, mis filmis oli 
antud fataalsetes värvides. Nii nagu Falk- 
landi kriisis, kus kumbki pool ei tahtnud 
ega püüdnud vastaspoolt mõista, nii ka 
Formani teoses astuvad dramaturgilised 
vastandpaarid kangekaelselt ainuvõima- 
likku lahendusse — hävingusse. Ja valge- 
tel kui targematel, enam tsiviliseeritutel, 
on kanda suurem vastutus ning... süü. 
Elamuseks oli ka «Andy Warholi Fran- 
kensteini» vaatamine. Elamuseks esmalt 
seetõttu, et läksin reklaami õnge. Filmil 
polnud tuntud kunsti- ja filmieksperimen- 
taatoriga muud pistmist, kui et oli tehtud 
tema rahaga. Lavastaja Paul Morrisey 
oli tegevuse paigutanud tagasi keskaega 
nagu kirjanduslik lähtematerjal 19. sa- 
jandi Inglismaalt seda tingis. Morrisey'd 
huvitas vaid üks—kuidas võimalikult tuge- 
valt publikut erutada. Käiku olid lastud 
kõikvõimalikud šokeerimis võtted, mis kuni 
neljateistaastastelt = poisikestelt võivad 
tõesti une võtta. Doktor Frankensteini 
anatoomikum, milles laipade kehaosadest 
uusi olendeid kokku monteeritakse, pakkus 
selleks hiilgavaid võimalusi! Kaasaela- 
mise efekti suurendamiseks oli film vän- 
datud stereotehnikas. Ebasobivad maksad, 
neerud, ajud viskas doktor Frankenstein 
üle õla saali... Külapoisi pea, mida dok- 
tori assistendid oskamatult aiakääridega 
otsast lõikasid, kukkus samuti naiste kil- 
jatuste saatel publiku hulka. Polarisee- 
ritud klaasidega stereoprillid lõid kõi- 
gist vaatepunktidest hea ruumilisuse- 
tunde. Ent võttes filmipildilt tinglikkuse, 
tasapinnalisuse, lähesndades seda reaal- 
susele, polnud sama suudetud teha vär- 
viga. Naljakas, aga ruumiliste näitleja- 
kaadrite puhul on silmal hoopis kõrgen- 
datud nõudmine nahavärvi loomulikkuse 
suhtes. Samuti kui elusuuruse mastaabi 
suhtes. Ka siin polnud suudetud saavu- 
tada väljapeetust: kord mõjusid kange- 
lased liliputtide, kord Gulliveridena. Ja 
ni pöördus tehniline täiustus iseenese 
vastu — etendus mõjus pigem nukuteatri, 
liikuvate vahakujude panoptikumina. Hoo- 
limata lihast ja verest näitlejatest. 

Bujjalo telejaam andis kahel õhtul jär- 
jest eetrisse naljaka pealkirjaga filmi 
««Koljat» ootab». Üldisest keskpärasest 
telesaadete tulvast hüppas see ulmefilm 
äkitselt välja. Teise maailmasõja ajal las- 
ti Inglise torpeedoga põhja hiiglaslik 
USA reisilaev, mis kandis oma seifi- 
des ülimalt salajasi dokumente. Neist sel- 
gub, et USA sepitses sõda Suurbritannia 
vastu (12). Veealuste varanduste otsijad 
avastavad, et «Koljati» pardal jätkub elu 
ligi nelikümmend aastat pärast katast- 
roofi (2!) Ülalt tulnukad areteeritakse, 
sest laeva kaplen ei soovi veealuse ühis- 
konna liikmete mingeid kontakte välis- 
maailmaga. Kapten on üheaegselt huma- 
nist ja türann. Ta on püüdnud luua siin, 
uppunud hiigelauriku saalides ja salongi- 
des ilma sõdadeta ja vaenuta mikroühis- 
konna. Oma idee saavutamiseks on tal 
tulnud tuhande reisija ja meeskonnaliikme 
hulgast ligi kolmsada teisitimõtlejat heita 
trümmidesse... Kadunud = varanduse- 
otsijaid tuleb päästma tänapäevaselt 
varustatud meeskond. Päästelaevade ar- 
maada valmistub üles tõstma kogu «Kol- 
jati» ühiskonda. Kapten hoiab sugestiivse 
kõnega rahvast tagasi. Kapteni vee all 
sündinud tütar, nooruke mandlisilmne 
neiu, otsustab vastu isa tahtmist siiski 
koos ühe päästjaga, kellesse ta on juba 
jõudnud armuda, pinnale tõusta. Kapten, 
veendunud isoleeritud rahuriigi võima- 
likkuses, jääb sadakonna ustava inime- 
sega luksussalongi. Kui tütar on koos 
kallimaga jõudnud batüskaafi, kostab 
võimas plahvatus: « Koljat» rebeneb tükki- 
deks. Tütar kerkib maailma poole, kus 
isa sõnade järgi ootavad vägivald, pettus, 
aatomipommid ja pornograafia. Pinnale 
tõusnud, sähvatab illuminaatori aknast 
päike. Imeline valgus, mida kahekümne- 
aastane neiu näeb esmakordselt. Ja üle 
noore naise huulte libiseb vaimustus- 
hüüe: “It's so beautiful!” 

Ma ei tea, kes on selle filmi autorid, 
kes näitlejad. Absurdne situatsioon oli 
läbi mängitud psühholoogilise veenvuse 
ja pingega. Veealused võtted tehtud suure 
meisterlikkusega. Ent selles pole asi. 
Siiani terendab kapteni, endassetõmbunud 
sihvaka mehe kuju. Mehe, kelle tarkades 
silmades peegeldub hämming: kuidas mu 
inimesed küll ei taipa, et tahan neile vaid 
head. Inimese traagika, kes ei mõista, et 
so peale tema tahtmise on veel palju teisi 


tahtmisi... Oleks vahest liigne näpuga- 
näitamine, kui osutada, et selletaolisest 
mõttekäigust on vaid üks samm fašis- 
mini. 

Vaatasin Kanadas kümneid filme küll 
kinos, küll teleris ja nendest reisimuljete 
käigus ülevaate andmine käiks lihtsalt: 
üle jõu. Seda enam, et tänapäeva filmi- 
protsess on ülimalt keeruline nähtus, mille 
kompleksne uurimine käib üle jõu isegi 
instituutidele, rääkimata siis üksikisikuist! 
Paneksin vaid kirja ühe tähelepaneku: 
üllatusi on edaspidi oodata Austraaliast. 
Kas oli see tuntud poola filmiteadlase 
Jerzy Toeplitzi toniseeriv mõju, kes käis 
sealset filmünstituuti juhatamas, või mõni 
muu põhjus, ent kängurumaa filmikunst 
on ootamatult noorenenud, värskenenud. 
Eriti vaimustasid mind Peter Weiri tööde 
(«Piknik -rippuval kaljul», «Gallipoli») 
sisemine vabadus, anglosaksi filmile nii 
ebaharilik = ettemääratus, dramaturgia 
raudvitste puudumine süžeevaadi ümber. 
Kas mitte ABBA-gi ei tulnud meile 
Austraaliast? 

Kui eespool kujutasin televisiooni ja 
kino võitlust lõpliku viigina, siis eksisin. 
Elu ei tee lõppjäreldusi. Kui ta nii talitaks, 
oleks ta enese päevad loetud, lausus juba 
Pirandello. Nii nagu edasiliikuv elu 
murdis sisse « Koljati» veteüksindusse, nii 
ka televisiooni ja kino stabiilsesse hetke- 
seisu on mõrasid löömas tormiliselt arenev 
videotehnika. Tänu moodsatele videoriis- 
tadele on kadumas klassikaline piir tele- 
visiooni ja kino vahelt. Pooletollised kas- 
settvideomagnetofonid on müügil kõigis 
televiisorikauplustes. Mäluseade, millesse 
oled trükkinud oma soovid, salvestab 
kahe nädala jooksul eetrist kuni kaheksa 
tunni ulatuses (see on pikima kasseti 
mänguaeg) filme ja saateid. Nii ei pruugi 
puhkusel või komandeeringus olija muret- 
seda, et mõni oluline kunstiteos naulimata 
jääks. Samast telekauplusest saab osta 
videokassette, millel juba filmid peal. Või 
laenutada. Nagu raamatukogust Tolstoi 
või Hemingway teoseid nii telepoest filmi- 
klassikat. Kasutasin seda võimalust Kub- 
rici ja Bertolucci varaste teoste vaatami- 
seks, mis õpingupäevil Moskvas oma hoo- 
letuse pärast vahele olid jäänud. Ööpäe- 
vaks videolindi laenutamine tuleb odavam 
kinopiletist, mistõttu seda kodukino-süs- 
teemi üsna ohtralt tarvitatakse. Laenuta- 
tavatele kassettidele on kantud anli- 


piraatsignaal, mis ei võimalda ümbersal- 
vestusi. Läheksid ju muidu laenutajad 
pankrotti. Samas aga sattusin ühe so- 
liidse ajakirja sabas reklaamile, kus 
paarisaja dollari eest soovitati lisaseadet, 
et siiski salvestusi varastada! Samas kuu- 
kirjas pakuti ka antiradarit, mis juba 
paari-kolme miili pealt avastab politsei 
kiirusemõõtja ... Ent tagasi teletehnika 
juurde! Teletestamente valmistati möödu- 
nud aastal Los Angeleses üle 4000 ja 
käesolevaks aastaks jõudsid nad ka Kana- 
dasse. Inimene, kes soovib jätta enda 
pühendused ja — korraldused = pärijatele, 
mingu Onu Filberti kontorisse, 1000-dolla- 
ring tšekk kaasas. Värvilisel videolindil 
säilib ta siis igavesti, lubab reklaam. Ja 
lisab: «Milleks kulutada raha hauasam- 
bale, kui te jääte igavesti elama?» Tõsi 
küll, vaid notari pimedasse seifi... Põh- 
ja-Ameerika 525-realine telepilt ja koduste 
videoriistade kuni 300-realine eraldus- 
võime ei taga veel sellist kvaliteeti nagu 
jilm. Aga juba töötavad Jaapani, USA 
idaranniku ja Hollywoodi elektroonika- 
laboratooriumid uute süsteemide kallal, 
mille -ridade arv on tuhandest kuni kahe 
tuhandeni. Isegi suurte projektsioontele- 
rite ekraanidel on siis üsna raske vahet 
teha elektroonilise ja filmipildi vahel. 
Paralleelselt käib uurimistöö kolmedimen- 
sioonilise televisiooni suunas. Kui ridade 
aruu suurendamisega loodetakse näiteks 
CBS-i poolt käesoleva kümnendi lõpuks 
hakkama saada, siis stereopilti prognoosi- 
takse siiski alles järgmisesse aastaküm- 
nesse. Esimeste tuhanderealiste masina- 
tega pidavat Francis Coppola juba Holly- 
woodis töötama, teadsid mu Kanada kol- 
leegid rääkida. Must-valgel kinnitust pole 
ma aga sellele uudisele leidnud. Kõrge 
eraldusvõimega telekujutis toob endast- 
mõistetavalt pöörde filmitootmisse. Video- 
lint ei vaja mingit töötlemist, tööprotsess 
kiireneb tohutult. Ebasobiva duubli võib 
maha kustutada sealsamas võtteplatsil 
ning kohe uue mängida. Materjali ja aja 
kokkuhoid on silmanähtav. Vabanenud 
aeg võimaldab sügavamat ettevalmistus- 
tööd näiteseltskonnaga. .. Tuleviku kinod 
pole niisiis mitte rippuva lina ja kinopro- 
jektori vehkleva kiirtevihuga ruumid, vaid 
hiiglaslikud televisioonisaalid. Magnetlint 
vaatemänguga ise aga võib pöörelda 
kümnete ning sadade kilomeetrite kaugu- 
sel, sest kinod on lülitatud kaabeltele- 


visioonivõrku. Muide, üks selline etendus 
saigi teoks parajasti mu Kanadas viibimise 
ajal. Ansambel «Rolling Stones» andis 
kontserdi, mis samaaegselt transleeriti 
satelliitide ja kaablivõrgu kaudu 200 
Põhja-Ameerika suurde kontserdisaali. 
Ansambli esinemispaik oli viimse hetkeni 
salastatud, et ära hoida tungi, trügimist, 
paanikat, hüsteerikat. Vaevalt et hiiglasliku 
teleekraani ees mõni fanaatik pea kaotab 
nagu Ivan Groznõi pojatapu pildi juures 
Tretjakovi galeriis. Ent mine tea... «Rol- 
ling Stones'i» kontserdi režissööriks oli 
kutsutud tuntud lavastaja Hal Ashby ja 
piletid tuhandete milide kaugusel kont- 
serdihallides müüdi varakult välja. 
Televisioon meelitas mind ka Toronto 
suurimasse, umbes 10 000—15 000 vaata- 
jat mahutavasse spordi- ja muusikahalli 
«Maple Leaf Garden» — «Vahtralehe 
Aeda». Nägin ühes laupäevases pärast- 
lõuna-teleprogrammis —tsirkusemaadlust. 
Lääne-Euroopas tuntakse seda vaate- 
mängu catch-as-catch-can'i nime all. 
Põhja-Ameerikas aga hüütakse lancashi- 
re'i vabamaadlust lihtsalt wrestling- 
maadlus. Võitlesid paljaks põetud peaga 
mongol Killer Khaan ja üks debiilse näo 
ning ilma kaelata artist. Viimane triikis 
Killer Khaani nagu teerull. Pärast 
küsiti temalt kui võitjalt edu saladust. 
Vastus ükskõik mis küsimusele oli üks: 
«Ma löön... Ma löön, igaüht... Peab 
lööma...» jne. Pakkisin kaamera õla- 
kotti, ostsin pileti esimesse ritta ja trügi- 
sin pühapäevaõhtusesse pungil saali. 
Tahtsin filmida mõned Ameerikale ise- 
loomulikud kaadrid filmile Jaan Oadist. 
Pimenes. Pasunahelide saatel sammusid 
ringi kaks vööni juuksekahludega võit- 
lejat. Mustpea tormas valgejuuksele 
kõhtu, see paiskus õhku ja prantsatas 
selili põrandale. Kukkumine lajatas üle 
saali: vist olid põranda alla paigutatud 
spetsmikrojonid. = Publik skandeeris: 
«Tõmba läbi!» Ent varsti oli valge krapsti 
püsti ja haaras musta juustest. Kahludest 
hoides keerutas ta vastast õhus nagu 
tuuleveski oma ainukest tiiba. Rahvas 
rõõkis: «Viska välja!» Kuid varsti olid 
ohjad jälle musta käes. Ta sidus valge 
juukseidpidi nööridesse ja hakkas part- 
nerile jalgadega kõhtu taguma. Publik 
nõudis: «Verd!» Vahele astus kohtunik ja 
kuulutas publiku nõrdimuseks välja viigi. 
Saalis 

lärgmine paar oli kätte õppinud triki, 
kuidas vastase käele vint peale keerata. 
Jäsemetest köie keerutamist saatis sü- 
dantlõhestav ulgumine. Minu kõrval 
pühkis üks vanem hallipäine daam valu- 
likke pisaraid. Teisel käel istuv keskealine 
mees koos viieaastase tütre ja kaheksase 
pojaga närisid igavledes praetud maisi — 
kõikide Kanada kinode ja staadionide 
puhvetite standardset nomenklatuurtoo- 
det. Nad elavnevad alles siis, kui ilmub 
Killer Khaan. Mongoli vastaseks on pisi- 
ke vilgas mehike. Nagu koer ja kirp, 
mõtlen. Publik innustab pisikest. See 
otsib Killer Khaani kõige õrnemaid kohti, 
et sinna torgata nõelteravaid rusikalööke. 
Äkki — kuidas see ime küll juhtub? — 
tõstab pisike Killeri kätele ja viskab 
ringist välja. Mongol kukub sajatades 
alla pimedusse. Publiku hulgast pakutak 
se mongolile karke. See roomab pead 
kinni hoides ringi, sõrmede vahelt niriseb 
verd. Poisikesed tormavad ringi juurde, 
et näppudega puudutada oma kangelase 
veretilku. Ka hallipäine daam mu kõrvalt 
on kadunud. Politsei surub pealetungijad 
eemale. Daam tuleb nördinult: ei jõud- 
nud! Vahepeal on Killer Khaan ringi 
tagasi roomanud ja tema elutu keha 
vedeleb .prožektorite valguses. Pisike 
kõnnib puhevil kukena ümber võidetud 
vastase. Istub isegi Killeri rinnale, tongib 
teda saapaninaga. Rahvas ergutab mon- 
golit kättemaksule. Ja see teebki äkki 
välkkiire liigutuse ning — oh häda! — 
pisike on nüüd peos. Ta saab Killeri 
käest väänata ja puistata nagu nuustik, 
nagu jalamatt. 

Kahjuks lõppes film mul varem otsa 
ja Killeri kättemaks jäi üles võtmata. 
Panen kaamera kotti ja sätin naäinekule. 
Pean kell üheksa olema Kunstigalerii 
filmisaalis, et vastata eesti filmihuviliste 
küsimustele. Hall daam mu kõrval hoiab 
mind tagasi: «Ärge minge, parim number 
alles tuleb!» Ent töö on töö ja nii ma ei 
teagi, mis oli tolle õhtu parim etteaste 
«Vahtralehe Aias». Taksos istudes tulen 
mõitele, et Killer Khaani veri polnud 


vist ehtne. Oli ju artistil piisavalt aega, 


et ringi nurga all hämaruses ampull 
puruks pigistada. Vallandunud massi- 
psühhoos hiigelhallis aga oli tõeline... 

Ida Thomson (Jakobson) — 


eesti lauljanna ja näitejuht eelmisel sajandil 


Eesti rahvuslik koorilaul ja -heli- 
looming, mis virgusid hoogsalt 1860. 
aastail, on muusikateadlaste ja teistegi 
poolt rohkesti uurimist leidnud, kuid 
hoopiski vähe on jälgitud varasemaid 
interpreete-instrumentaliste' ja vokaliste, 
kes hakkasid samuti sajandi viimasel 
veerandil välja kujunema ja saavutasid 
küllaltki arvestatavaid tulemusi. Eesti 
kitsastes oludes ei leidnud nad õiget tege- 
vusvälja ja pidid enamasti liituma balti- 
saksa kultuuriga või kodumaalt lahkuma, 
peamiselt pealinna Peterburi või mõnesse 
teise suuremasse Venemaa linna. Eest- 
laste kultuuritegevust väljaspool kodu- 
maa piire oleme aga vähe jälginud, kuna 
see on ka mitmeti raskendatud. Ometi 
peaksime seda hoopiski rohkem ja süste- 
maatiliselt tegema, eriti muusika alal. 

Üheks varasemaks ja võimekamaks 
eesti soololauljaks kujunes Carl Robert 
Jakobsoni õde Ida Thomson (sündinud 
1855, surmaaeg teadmata). Teame temast 
minimaalset: oli abielus helilooja A.Thom- 
soniga, õppis laulmist Pariisis, tegutses 
peamiselt Peterburis, ent üksikasjad on 
jäänud tundmatuks. 

Käesolev artikkel püüab kokku võtta 
võimalikult kõik kättesaadavad algalli- 
kad, kuid needki on puudulikud ega või- 
malda täieliku biograafia loomist. Saame 
teada ainult tähtsamaid episoode laulja 
elust, mis annavad siiski mingi ettekuju- 
tuse tema saatusest, samuti valgusta- 
vad mõnevõrra teisi perekonnaliikmeid, 
eriti A. Thomsoni ja Carl Robert Jakob- 
soni. Tahaks loota, et esitatud andmed 
virgutavad teisi uurijaid neile teada ole- 
vaid lisaandmeid esile tooma. ? 

Ida Alvine Jakobson sündis 1. märtsil 
1855 Tormas, kus ta isa Adam oli kihel- 
konnakooliõpetaja; Ida oli perekonna 
kuues ja viimane laps. 1857. aasta lõpul, 
kui ta oli kaheaastane, suri isa. Perekonna- 
peaks sai esimene laps, 16-aastane Carl 
Robert, kes õppis alles Valga seminaris 


RUDOLF PÕLDMÄE 


ja 1859. aasta sügisel asus isa töökohale 
Tormas. Mõned Adam Jakobsoni vanemad 
lapsed õppisid isa juures Torma kihel- 
konnakoolis, enne isa, hiljem venna Carl 
Roberti juhtimisel. Nende hilisem haridus- 
käik on raskesti jälgitav, sest perekonna 
elukohad muutusid: 1862—1864 elati Jam- 
burgi (Kingissepa) linnas, ja kui Carl 
Robert 1864. aasta kevadel siirdus Peter- 
buri, «siis jäi perekonna põhiliseks asu- 
kohaks Tartu linn. Vanemad õed ja vennad 
hajusid siia-sinna laiali, Tartusse jäid 
kauemaks ema ning tütred Rosalie ja 
Ida. Võideldes pidevalt vaesusega, oli 
õdedel-vendadel vähe võimalust oma hari- 
dust täiendada ja see jäi kõigil puudu- 
likuks. Ida õppis Tartus kellegi Marcus- 
soni erakoolis, mis oli kehvavõitu. Koolis 
õpetas Aleksander Thomson = klaveri- 
mängu, rehkendamist ja kirjandite koosta- 
mist. A. Thomson (sünd. 1845) oli õppinud 
Valgas J. Cimze seminaris aastail 1861— 
1865 ja arvatavasti kokku puutunud sama 
kooli veidi vanema kasvandiku C. R. 
Jakobsoniga. Tol perioodil õppis Thom- 
son Tartu ülikoolis matemaatikat. Ta 
armus oma väga nooresse kaunisse õpi- 
lasesse Idasse. Ida Jakobson kirjutas 


vennale suurest õnnest, mis olevat teda 


seevõrra muutnud, et ta ei tundvat ennast 
ära. Teda peetavat halvaks tüdrukuks, 
sest ta olevat sattunud mülkasse, millest 
ei lootnud pääseda. Nüüd tulnud hea ini- 
mene, kes aidanud teda uuesti ellu. Juba 
Thomsoni õppetunnid tegevat teda õnne- 
likuks ja ta ootavat neid igatsusega. Ida 
palus vennalt õnnistust, sest vend olevat 
talle isa eest. Olgu vend hea Thomsoni 
vastu, kellel olevat ausad kavatsused.! 

Aleksander Thomson pöördus 13. märt- 
sil 1871 ise kirjaga C. R. Jakobsoni poole 
ja tunnistas, et ta on armunud oma õpi- 


' Ida Jakobsoni daatumita kiri C. R. Jakobsonile. 

lasesse. Neiu olnud haige, nüüd ta parane- 
vat. Thomson soovis, et Ida saaks paremal 
haridust ja lubas selleks kaasa aidata. 
Ent perekond ei sallivat tekkinud olukorda 
ja solvavat neid aina. Pangu Carl Robert 
sugulastele aru pähe, et nad ei tungiks 
armastajate vahekorda. Ida armastus ole- 
vat varane, kuid peigmees lubas aumehe- 
likult käituda.” Carl Robert vastas Thom- 
soni kirjale mõnevõrra kõhklevalt: ta 
võiks armuloole vastu olla, kuid soovivat 
siiski nende õnne. Jätku vahekord ainult 
vaimseks, nõudis ta lausa ähvardavalt. 
Olevat arusaadav sugulaste ärevus, sest 
nad ei tundvat Thomsoni küllaldaselt. 
Olevat temast õilis, et ta tahab oma tule- 
vast naist edasi koolitada.” 

Ida jättis 1871. aasta kevadel kooli 
pooleli ja siirdus vend Friedrichi juurde 
Viljandimaale Lõhavere mõisa, kus vend 
töötas valitsejana ja oli hiljuti abiellunud 
Carl Roberti tulevase naise Julie Thali 
õega. Idal oli A. Thomsoniga tihe kirja- 
vahetus: neiu esitas küsimusi, peigmees 
vastas pikalt, millega arendas kirja saa- 
jat. Ida püüdis Lõhaveres õppida, kuid 
see oli raskendatud, sest elati ainult ühes 
toas. Alatasa käidi sisse ja välja, oldi 
ärkvel kella 12-ni ja hommikul kell 5 jälle 
jalul, mis mõjus halvasti neiu tervisele. 
Ta küsis Carl Röbertilt nõu, kuidas 
otstarbekalt õppida. Ilmsesti oli ta venna 
vaadetest mõndagi osa saanud, sest ta ei 
sallivat enam pastorite lobisemist.' 

Ida Jakobson jäi Lõhaveresse vähemalt 
1871. aasta lõpuni, kui mitte kauemaks. 
Sügisel oli ta meeleolu halb. Friedrichi 
perekonnaelu ei sobinud, võlad koormasid 
teda, Ida pidi väikest last hoidma. Abiellu- 
miseks polnud väljavaateid, sest Thomson 
õppis alles ülikoolis. «Ka on meie tulevik 
nõnda ebakindel, et me üsna nõutud 
oleme.» Kui vend Friedrich võtab lapse- 
hoidja, siis pole teda, Idat, sealgi enam 
vaja” Järgnevate aastate kohta polegi 
andmeid. Tõenäoliselt veetis Ida need Tar- 
tus. Thomson jättis ülikooli pooleli ja 
siirdus 1872. aastal Peterburi lähedal asu- 
vasse Peterhoifi, kus sai õpetajakoha 
saksa kirikukoolis. Abielluti alles 1874. 
aasta septembris ja see tähendas neiule 
uue elu algust. Ta kirjutas vennale: «Kan- 


* A. Thomson C. R. Jakobsonile 13. 111 1871 

' CR. Jakobson A. Thomsonile, daatumita 

' Ida Jakobson C. R. Jakobsonile 14. VII (1871) 
Ida Jakobson C. R. Jakobsonile 15. X 1871. 


ged ahelad. mis minu liikmeid on halva- 
nud, on maha langenud, armastusega 
läbivalgustatult olen ma uuele elule ärga- 
nud.» Ida kutsus venda külla, et see 
imetleks tema kokakunsti, mis olevat väga 
kõrgele tõusnud. Vend Friedrich ja õde 
Rosalie olid noorpaari juba külastanud.“ 
Thomson tutvus Anton Rubinsteiniga, 
kelle laste koduõpetajaks ta sai ja kes 
suunas tema muusikaharrastusi. Tõenäo- 
liselt andis Rubinstein ka Idale nõu oma 
looduslikku häält edasi arendada. 

1876. aastal siirdusid Thomsonid Peter- 
buri, kus Aleksander hakkas, õpetajaks 
saksa gümnaasiumis (Peterschule). Ida 
alustas süstemaatilisi lauluõpinguid.” Ta 
õppis kaks aastat lauluõpetaja Salomon- 
Nisseni juures, kuid ei rahuldunud sellega, 
vaid siirdus 1878. aastal Pariisi, milleks 


" Ida Jakobson C. R. Jakobsonile 6. XI 1874, 
T Arro, E. Geschichte der estnischen Musik 1 
1933. ik. 121 


Tartu, 


" (da Jakobson 1870. aastate alguses 


olevat saanud keiser Aleksander II-lt 
mingi stipendiumi.“ Teda toetasid abikaasa 
ja vend, kuid abi polnud küllaldane, nõnda 
et ta elas välismaa suurlinnas kaks aastat 
üsna kehvasti. Tema õpetajaks oli kuulus 
laulupedagoog Viardot-Garcfa. Naise 
välismaal õppimine koormas A. Thomsoni 
võlgadega. 1879. aasta suvel arvas laulu- 
õpetaja, et Ida ooperilauljaks saamine 
nõuaks veel poolteist aastat õppimist, kuid 
selleks oli vaja rohkesti raha. Ida pidi 
eraldi harmooniatunde võtma, samuti kõik 
õpitavad ooperiosad mõne teise õpetaja 
juures läbi harjutama, sest Viardot- 
Garc'a õpetas ainult kõige lihtsamat lava- 
list liikumist. Siiski oli Ida õnnelik, et oli 
pääsenud Pariisi, sest Peterburis oleks 
ta pidanud hoopis kauem õppima. Nüüd 
oli ta valmis vennale ette laulma: «Hääl 
on nõnda pehmeks ja painduvaks muutu- 
nud, et seda võiksite vaevalt ära tunda.» 
Õppimine laabus hästi, ta suutis palju 
töötada. tundmata väsimust. «Igavene 
päikesepaiste ja balsamiinne õhk annavad 
mulle üsna teist jõudu ja teist julgust 
elamiseks.» Ta igatses oma mehe järele, 
sest polevat temast paremat inimest maa- 
ilmas, võib-olla ainult vend Garl Robert. 
Kaugel olles paistis Aleksander Thomson 
talle õiges perspektiivis: «Kõik mis ma 
olen ja mis mul on, võlgnen ma enamasti 
temale. Ta äratas minus enesetunde ja 
õilistas minu iseloomu, tema on see olnud, 
kes on minu mõistust teritanud ja on 
minu elu kõige suurem rõõm, on minusse 
muusika istutanud. Lühidalt — minu 
vaimne mina kuulub ainult temale, sest 
see. on tema töö ja tema teene.»* Ida 
lootis, et vend ei jäta teda rahaliselt hätta. 

Carl Robertil olid endalgi halvad ajad, 
sest 1879. aasta teisel poolel jäi «Sakala» 
suletuks ega toonud mingit sissetulekut. 
Küllap seepärast oli raske õele välismaale 
toetust saata. Ida vajas umbes 100 rubla 
kuus, kuid seda polnud kuskilt saada. 
Hakkas ähvardama = tagasipöördumise 
sundus, kuid Ida kartis, et sellega lõpeksid 
tema lauluõpingud."" Sügisel oli A. Thom- 
son rahapuuduses ega saanud ka laenu 
teha, et Idale toetust saata. Tuttavad ei 
tahtnud selleks otstarbeks laenata. 
Thomson arvas juba: «Asi näib sedamoodi, 


* «Sakalu» 2. VI 1881. nr. 23 
” Ida Thomson C. R. Jakobsonile 21. VI (187) 
* Ida Thomson CR. Jakobsonile daatumita 


(1879. sügisel) 


et Ida peab nüüd tagasi tulema, et oma 
häälega ise ennast aidata.» Viardot-Garc'a 
oli kirjutanud A. Thomsonile, teatades 
palju head, kuid rääkides ka Nisseni hal- 
vast õpetusest külgepoogitud vigadest. 
Kui Ida tahaks ooperilauljaks saada, siis 
peaks ta veel aasta õppima, ent soolo- 
lauljaks (Liedersängerin) võivat ta rutem 
saada.'' 

Ida kirjutas vennale 14. oktoobril 1879: 
tal ei olevat elus veel kunagi nõnda vilet- 
satolukorda olnud kui praegu. Aleksander 
teatanud, et ta ei saa midagi enam teha. 
Ida peab koju tulema, kui muud lahendust 
pole, ent ta jäävat Pariisi veel seniks, kui 
jätkub lootust. Tal piisavat raha veel 
kaheks nädalaks.'* 

Carl Robert polnud võimeline õde abis- 
tama, ta isegi ci vastanud kirjale. Õde 
kirjutas uuesti etteheitvalt: see olevat 
nende perekondlik viga, hoolitseda võõ- 
raste eest. omaste eest mitte. Ida ei suut- 
nud enam oma tundide eest tasuda ja 
pansionimaks oli võlgu. Lauluõpetaja 
juures õppis ta parajasti Mozarti «Figaro 
pulmast» Krahvinna ja «Don Juanist» 
donna Anna rolli. «Pea täis vaimu ja 
talenti, aga kukkur tühi,» kirjutas ta 
vennale.'* Arvatavasti 1880. aasta alguses 
pidigi Ida Thomson Pariisist tagasi pöör- 
duma, õpinguid Viardot-Garcia juures 
lõpetamata. Ta kavatses Peterburis õppi- 
mist jätkata. kuid haigestus «tõsisesse 
närvihaigusse». mis pani ta hulgaks ajaks 
põdema.'* Alles 1881. aasta 24. mail esines 
ta esmakordselt Peterburi eesti Jaani 
kirikus vaimulikul kontserdil kahe lauluga 
ja leidis tunnustust vene- ja saksakeelseis 
ajalehtedes. Ajaleht «Herold» kirjutas 
(«Sakala» järgi): «Heale suur puhtus, 
pehme ja kindel alustamine, armas ja 
loomulik heale edasi libisemine, süda- 
messe tungiv laul ise ja vägev mõnu, 
nimelt madalamates healedes, need olivad 
kunstirikkad omadused, mis nende etenda- 
tud lauludes nimelt välja paistsivad.»" 
Ta laulis ühte Bachi laulu ja Stradella 
«Kirikuaariat», mis olevat talle väga sobi- 
nud. Kontserdil esines põhiliselt Jaani 
kiriku koor J. Kappeli juhtimisel. 


"A. Thomson €C. R. Jakobsonile 27. IX 1879. 

'* Idu Thomson C. R. Jakobsonile 14. X (1879) 
** Ida Thomson C.R. Jakobsonile daatumit 
(1879. a. lõpul). 

'* A. Thomson C.R. Jakobsonile 23. XI (1880). 
"> «Sakala» 20. VI 1881..nr. 27. 

Ida Jakobson kooli 


Sama 1881. aasta suve veetis Ida Thom- 
son venna talus Kurgjal, et kosutada oma 
tervist, sest kavatses sügisel Peterburis 
suurema kontserdiga esineda. Pole and- 
meid, kas see toimus. Järgmisel, 1882. 
aastal hakkas Ida Thomson lauljana ja 
näitlejana aktiivselt tegutsema. 

Carl Robert Jakobson suri 19. märtsil 
ja tema suurejooneliselt alustatud Vil- 
jandi Eesti Põllumeeste Seltsi maja ehita- 
mine viidi lõpule alles sügisel. Augustis 


valis selts Jakobsoni lese ja õed auliikme- 


teks. Maja kavatseti väga pidulikult avada 
ja Ida Thomson lubas seal kontserdiga esi- 
neda, kuid kavatsus täitus ainult osaliselt. 
Jakobsoni mälestuseks — organiseerisid 
tema õed, sugulased ja sõbrad tugeva 
näitetrupi, kes etendas mitu korda tema 
näidendit «Arthur ja Anna». Algus tehti 
Otepää Pühajärvel, osalisteks olid Jakob- 
soni õemehed A. Thomson ja J. Johanson- 
Pärna, õde Natalie, tema tütar Martha 
ja Ida Thomson, kes mängis naispeaosalist 
Annat. Etendust korrati oktoobris Viljandi 
Eesti Põllumeeste Seltsi maja avamispeol, 
mis kestis kolm päeva ja kujunes suureks 
rahvuslikuks meeleavalduseks. Avaaktu- 
sel 8. oktoobril esinesid koorid ja Ida 
Thomson, kes laulis jällegi Stradella 
«Kirikuaariat». Teisel pidupäeval esines 
ta mitme lauluga, «mis kõiki kõrgemate 
tundmustega täitis ja kõiki südameid liigu- 
tas». Eriti meeldiv olnud Fr. Schuberti 
«Erlkõnig», kirjutas «Sakala».'* Teiste 
seas kuulis Ida Thomsoni laulu 17-aastane 
Tarvastu tütarlaps Aino Tamm, kes vai- 
mustus seevõrra ettekandest, et otsustas 
ise lauljaks saada ja saigi.” Kahel päeval 
etendati «Arthurit ja Annat», publiku 
moodustas peamiselt talurahvas, kes oli 
üle maa kokku sõitnud. Sündmus kujunes 
rahvusliku liikumise üheks haripunktiks 
ja võimsaks poolehoiuavalduseks C.R. 
Jakobsonile, ühtlasi tutvustas laiadele 
hulkadele tema perekonnaliikmeid. 

Sama näitetrupp jätkas etendusi Tal- 
linnas, leides sealgi tunnustust ja vaimus- 
tust. Samal sügisel hakkas hoogsamalt 
tegutsema Peterburi Eesti Heategev Selts, 
kuhu koorijuhiks kutsuti komponist J. Kap- 
pel ja näitejuhiks Aleksander Thomson; 
viimane osutus peatselt «väga osavaks ja 
asjatundlikuks näitemängu juhatajaks»'*, 
1" «Sakala» 13. XI 1882, nr. 34. 


"Saul, L. Aino Tamm. Tallinn, 1978, Ik. 16. 
«Olevik» 3. 1. 1883, nr. | 


kirjutas ajaleht «Olevik». 1882. aasta lõpul 
etendas seltsi näitetrupp A. Thomsoni 
juhtimisel menukalt «Arthurit ja Annat». 
1883. aasta 3. aprillil esitas Tallinna näit- 
lejate trupp «Arthuri ja Anna» «Linda» 
laevaseltsi saalis, sissetulek oli määratud 
Jakobsoni õe Natalie Johanson-Pärna 
naiskäsitöökooli toetuseks; etendus oli 
sedavõrd edukas, et seda korrati veel kaks 
korda. Anna osa mängis jällegi Ida 
Thomson, kes selleks Peterburist kohale 
sõitis. Etendused leidsid tunnustust ja 
ajaleht «Valgus» väitis, et eestlastel on 
ainus inimene Ida Thomson, «kes näitle- 
mise põrandal ka kunsti väljal viibib»'* 
Ta põimis näidendisse ka oma abikaasa 
A” Thomsoni laulu «Kannel».- Rahvas 
nimetanud teda «kuldöõbikuks». Aprilli 
lõpul esines Ida Thomson Peterburi eesti 
Jaani kirikus vaimulikul kontserdil, kus 
laulis ka kirikukoor J. Kappeli juhtimisel. 
«Olevik» kirjutas: «Iseäralise kiitusega 
nimetame = proua Thomsoni - mõlemad 
sopraanisoolod, Mendelsohni «Höre, Is- 
rael!» ja Bachi «Ave Maria!». 

Oma näitlejaannet hakkas Ida Thom- 
son järjekindlamalt rakendama Peterburi 
Eesti Heategevas Seltsis. 12. veebruaril 
1883 peetud peol esitati koorilaulu kõrval 
näitemäng «Vee ja leiva peal». Peaosas 
oli Ida Thomson, kes rohke aplausi teenis. 
Paari nädala pärast etendati samas saksa 
dramaturgi A. W. liflandi näidendit «Die 
Hagestolzen», mille oli eesti keelde tõlki- 
nud ja töödelnud K.A. Hermann peal- 
kirjaga «Linnas ja maal» ja milles erilist 
kiitust leidis taas Ida Thomson. Järgmisel 
peol 1883. aasta märtsis mängiti J. Kants- 
wey algupärast kurbmängu «Mihkel ja 
Liisa», kus 1. Thomson mängis jällegi 
naisnimiosalist. Ta hakkas seltsis lavas- 
tama ka tol ajal moodiminevaid «elavaid 
pilte», millest esimene — «Murueide tüt- 
red» — tunnistati õnnestunuks. 

Neil aastail pidas Ida Thomson tihedat 
kontakti kodumaa ja omastega. Tartus 
elas ta A. Thomsoni vanemate majas (Riia 
tän. 105). Ta oli saanud kohalikult saksa 
teatrilt lepingu ja pidi alustama 1882. 
aasta aprillis proovidega. Seda tehingut 
tahtis ta saladuses pidada ja võttis endale 
esinemiseks ema-neiupõlvenime Jegorova, 
küllap pidades ebasündaks koostööd balti- 
sakslastega, oma venna vaenlastega.”" 
°* «Valgus» 4. XII 1882, nr. 23. 

“ Ida ThomsomJ. Kõlerile 15. IV (1882). 

Koostöö teatriga katkes siiski enneaegselt, 
sest talle ei makstud seda tasu, mis oli 
lubatud. Ida kavatses suvel kaks kuud 
veeta Vändra Kurgjal, hiljem anda ise- 
seisvaid kontserte Viljandis ja Pärnus,”' 
kuid neist puuduvad andmed. Tema vahe- 
kord õdede Natalie ja Rosaliega oli muutu- 
nud jahedaks. Aleksander ja Ida Thomson 
tundsid muret C. R. Jakobsoni «Sakala» 
pärast, soovides toimetajaks panna Mihkel 
Veske, kes ei tahtnud aga Viljandisse 
elama asuda. Peeti võimalikuks ajaleht 
Peterburi üle viia, kuid see ei teostu- 
nud.** 

Jakobsoni perekonna näitetrupis män- 
gisid 1882. aastal kaasa üliõpilased ja 
vennad Peeter ja Karl Hellat, kes jäid 
edaspidigi perekonnaga kontakti. Ent Ida 
Thomsonile hakkas liiaks meeldima Peeter 


*! Ida Thomson Ida Jakobsonile daatumita (1882?) 
*2 A. Thomson M. Veskele 25. VIII (1882) 


tda Thomson 1880. aastate alguses. 
A. tasvoini foto, St. Petersburg 


Hellat, kellest sai hiljem Peterburis tuntud 
arst ja ühiskonnategelane. Arenev suhe 
häiris Thomsonite abielu ja rikkus ilmsesti 
ka koostööd Heategevas Seltsis, mis peat- 
selt lõppeski. Abielupoolte suhete jahene- 
mist märkas perekond juba 1883. aasta 
sügisel, seejuures suuremat süüd nähes 
Ida poolel.** 1883. ja 1884. aasta suve 
veetis Thomsonite perekond Eestis, Toila 
rannakülas kohaliku seltsi- ja teatritege- 
lase Abram Simoni majas.** A. Thomson 
hakkas eesti rahvuslikust — liikumisest 
aktiivselt osa võtma ja viibis 1883. aasta 
suvel Aleksandrikooli peakomitee ja Eesti 
Kirjameeste Seltsi koosolekuil. Ta pidas 
Kirjameeste Seltsis ettekande eesti rahva- 
viiside kogumisest, rahvamuusikast ja 
rahvusliku teatri arendamisest. Thomson 
informeeris J. Kölerit toimunud koosole- 
kuist ja kutsus teda Toilasse maaõhku 
hingama.” Ka järgmisel suvel viibisid 
Thomsonid Toilas ja lootsid Köleri sinna- 
tulekut.** 

Abikaasade omavaheline suhtlemine 
halvenes veelgi. Sugulased pidasid süüd- 
laseks Ida armumängu Hellatiga.” Sügi- 
sel jäi Ida Kurgjale ega tahtnud enam 
perekonda naasta.*? Aleksander Thomson 
mõistis, et abielu puruneb, kuid ei nõustu- 
nud veel lahutusega.”* Ida püüdis oma 
kunstnikuvõimeid kodumaal rakendada, 
ühtlasi endale sissetulekut teenida. Koos 
õe Natalie Johanson-Pärnaga virgutas ta 


"oma näitetrupi üles ja etendas mitmes 


paigas venna näidendit «Arthur ja Anna». 
Oktoobris korraldas Ida Narvas vene 
seltsi saalis iseseisva kontserdi, mille tulu 
said õed endale.” Narva eesti selts «Ilma- 
rine» andis neile tasuta saali ja valgustuse 
ning 28. oktoobril etendasid nad «Arthurit 
ja Annat». Saal kogunes pealtvaatajaid 
täis ja tulu saadi umbes 100 rubla, kuid 
kulusid maha arvates jäi kummalegi õele 
ainult 24 rubla. Esines ka «Ilmarise» lau- 
lukoor Hans Otsa (Georg Otsa vanaisa) 


** J. Johanson-Pärna 
15. IX 1883. 
** H. Treffner A. Thomsonile 5. VII 1884. 
* A. Thomson J. Kõlerile daatumita (1883). 
* A. Thomson J. Kõlerile daatumita (1884) 
J. Johanson-Pärna Natalie Johanson-Pärnale 
septembris 1884. 
*" Sama 13. X 1884 
** Sama 25. 1884 
" Natalie Johanson-Pärna J. Johanson-Pärnale 
11. X 1884 


Natalie Johanson-Pärnale 


juhtimisel. Näitetrupi põhiosa moodusta- 
sid «Ilmarise» näitlejad, külalised mängi- 
sid naisosalisi. «Mängitud sai väga heaste. 
Kõik olid ütlemata vaimustatud,» kirjutas 
ajaleht «Valgus». Ajaleht jätkas kiitust: 
«Siin oli näha, et kunst ka Eesti näitelaval 
maad on leidnud. Imestava osavusega 
etendasid iseäranis Anna ja Tiio (N. Jo- 
hanson-Pärna tütar Martha) oma osa- 
sid.»*' Naisnäitlejate esinemise mõjukust 
tõstsid nende rahvariided, mille eest hoo- 
litses Natalie, käsitöökooli juhataja Tal- 
linnas. 

Selle kooli toetamiseks korraldasid 
õeksed «Arthuri ja Anna» etenduse ka 
Tallinnas. Anna osas esines jällegi Ida 
Thomson, tema partneriks Arthuri osas oli 
noor kirjanik Eduard Vilde. Mängisid 
kaasa Jakobsoni õed Rosalie ja Natalie. 
Etendus toimus eesti seltsi «Lootus» saalis 
11. novembril 1884. 

Ida abielutülid olid viinud sugulased 
vastaspoolele, ainult Kurgja rahvas oli 
Idale truuks jäänud. Kurgja talu oli võl- 
gades, kuid Ida keelitas vennanaist, et ta 
ei müüks talu ära, sest raha saavat ker- 
gesti otsa. Temalegi olevat Kurgja varju- 
paigaks, sest ta tundvat kodutuse 
halbust.** 

1885. aastal viibis Ida Thomson jällegi 
Peterburis, kus püüdis muuseas samme 
astuda Kurgja talu võlgadest pääst- 
miseks.** Samal ajal abiellus Aleksander 
Thomson uuesti (neiu Altdorfiga) ja endi- 
sed abikaasad jäid teineteisele täiesti 
võõraks.** Ida elas endiselt vaesuses 
1886. a. sügisel palus ta laenu vanali 
tuttavalt J. Kölerilt, kes oli aga hiljuti 
oma varanduse Kuntaugani mõisa eba- 
õnnestunud ostmise läbi kaotanud ja elas 
ise äärmises puuduses; ta lubas vahete- 
vahel anda 100 rubla.* 

Aastatel 1886—1890 on Ida Thomsoni 
eluloos tühemik. Vaid üksainus teade 
(Abram Simoni autobiograafia) ütleb, et 
ta elas viis aastat Toilas A. Simoni majas 
ja elatas end tunniandmisega. Peterburi 
Eesti Heategev Selts oli 1880. aastate lõpul 


" «Valgus» 13. XI 1884, nr. 53. 

“ Ida Thomson Ida Jakobsonile daatumita (1884 
sügis?) 

N. Johanson-Pärnale 6. IX 


mõneti alla käinud, kuid elustati uuesti 
1889. aasta sügisel. Agarateks tegelasteks 
kujunesid jällegi vennad Hellatid; Peeter 
sai seltsi esimeheks. Hakkasid esinema 
soololauljad, koorilaulu juhtis K. Türnpu. 
Seltsi peol 24. novembril 1890 esitati näite- 
mäng, mille lavastas Ida Thomson, kes 
oli asunud seltsi näitejuhiks. Esimeseks 
lavastuseks võeti K.A. Hermanni ühe- 
vaatuslik näidend «Oksjon». Näitejuht 
kaasa ei mänginud, kuid tema debüüt 
teenis publiku rahulolu ja äratas tuleviku- 
lootusi. 

Järgmine pidu korraldati 9. veebruaril 
1891. Mängiti pikemat näidendit «Linnas 
ja maal». Kaasa tegid Ida Thomson ja 
keiserliku ooperi laulja, eestlanna Prüsk. 
«Mõlemad on näitemängu kunsti täiesti 
uurinud ning oma osavust juba mõnikord 
näidanud.» Koos noore lauljatari Aino 
Tammega esitasid nad näidendis ka 

duette. «Nimelt olivad Th(omsoni) soolo- 
laulud ja nõndasama duettid, mis nad 
neiu T(amme)ga ette tõivad, täiesti elavad 
pärlid, mida me seni oma näitelavadel 
vistist veel mitte kuulnud pole.» Ka koori- 
laulud mõjunud «vägevasti». «Et see kõik 
etendajatele ja = nimelt = juh(atajale) 
proua Th. vaeva on maksnud, mida ainult 
need ära võivad kaaluda, kes ise kord 
niisugust asja on toimetanud.» Ida Thom- 
soni saavutustega oldi rahul. Peöl viibis 
ka Peterburi soome seltsi president, kes 
olnud vaimustatud Ida laulust ja kutsu- 
nud teda Soome eesti keeles esinema. 
«See oleks esimene sarnane kutse meie 
kunstnikkude kohta,» arvas «Postimehe» 
kirjasaatja.” 

Ida Thomson organiseeris seltsis noorte 
neidude taulukooli, mis andis varsti häid 
tulentusi. Ühe peo puhul, mis peeti märtsis, 
kirjutas «Postimees»: «Mis hääle haridus 
laulmises mõjub, seda kuulsime kvartetti- 
des, mis proua Thomson oma õpilastega 
laulis. Kuidas kuuleme, ei välta nende 
õpimine veel kaua, aga õpetajanna hoolsa 
töö varal on nad üpris kaugele jõudnud, 
seda tunnistas kvartettide ilus ja selge 
kokkukõla.» Ajaleht kahetses, et laulud 
olid vähe eestipärased, põhjuseks olevat 
asjaolu, et kõik lauljad pole eestlased. 
Kõige rohkem vaimustust äratanud Ida 
Thomson ise aariaga K. M. v. Weberi oope- 
rist «Nõidkütt». «Mahedalt ja õrnalt kõlas 
siin palves lauljanna hääl, kuna ta jälle 
varsti rõõmutujus vägevaks paisus, nagu 
oleks ta kõiki omaga ühes hõiskama meeli- 
tanud.» Pidu oli üldse muusikarikas: lau- 
lukoor esitas Rombergi suure kooriteose 
«Kellalaul», mängiti viiulisoolot, esines 
klaveri-viiuli-aldi-trio, = proua - Salme 
(Grebel Rakverest?) laulis soolot ja duetti 
Ida Thomsoniga. Ajaleht andis peoõhtule 
kõrge hinnangu: «Kahtlemata peab seda 
õhtut kõige ilusamaks nimetama, - sest 
iialgi enne pole nõnda palju laulukunsti 
ilu Eesti seltsi kontserdis kuulda olnud.» 

Ida Thomsoni menu jätkus ka näite- 
laval. Peterburi Eesti Heategeva Seltsi 
peol 4. mail etendati ainult ühte väikest 
näitemängu, kuid seegi äratas tähelepanu, 
«sest proua Th(omson), kes vallatuse 
pärast «vee ja leiva pääle» mõistetud 
koolitütarlast etendas, mõistis paranda- 
mata ja vangis vallatust edasi tegijat 


" «Postimees= 16. 11 1891. nr. 20 

plikat nõnda loomulisel viisil etendada, et 
tahtes ehk tahtmata ennast mõne tütar- 
laste-kooli turnitoas arvasime olevat. 
Iseäranis korda läksivad kohad, kus ta 
oma järelvaatajat välja naeris. Rahvas ei 
jõudnud naeru keelda ja lõpul pidi ande- 
rikas näitleja kolm neli korda rahva nõud 
mise pääle välja tulema. Mõnes kohas 
oleks aga selgem väljarääkimine tarvis 
olnud.» Ka teised näitlejad olnud head. 
Arvustaja polnud rahul näidendi sisuga: 
«Näitemängus nuheldi nimelt neid, kes 
oma au ja tarkuse rehnungi pääle võõrast 
keelt räägivad, nimelt ära narritult ja 
sandisti.»* See ei olevat sobiv, nähtavasti 
oli see pealinnas eestlastele valusaks 
probleemiks. Peol esitati ka muusikat. 
Ida Thomsoni tegevus jätkus Heatege- 
vas Seltsis. Sama aasta 13. oktoobril peeti 
pidu esinduslikus Kononovi saalis. Laulis 
tuntud vene laulja Aunenkov, teises osas 
etendati laulumänge «Laululinnud» ja 
«Auline härra». Esimese kohta öeldi: 
«Tänu proua Thomsonile, kes selles tükis 
pää osa «neiu laululinnu» oli täita võtnud. 
Sündinud laululinnuks võis teda julgesti 
nimetada. Hääle puhtus, kõla, laulmise 
kombed olivad nii mõnusad, et lugeja 
vaevalt meie kirjeldamisest täielist ja õiget 
otsust leiaks, selle pärast sooviksime talle, 
et ta ise kord proua Thomsoni kuuleks ja 


tema - kiidetavast - näitemängust ilusa 
mälestuse kodu võtaks.»"" 
1892. aastal näis olevat Heategeva 


Seltsi tegevuses langus. Ajakirjanduses 
ei märgita Ida Thomsoni esinemisi. Hak- 
kas esinema noor komponist Miina Her-, 
mann oma naiskooriga. 14. veebruaril 
esines «seesama roor neiudekvartett, 
mis alles hiljuti alganud, iga päevaga 
paremaks läheb ja millega Peterburi 
Eestlane, nii alandliku vaimuga, kui ta 
ka iseenesest on, ometi varem ehk hiljem 
teiste Eestlaste ees uhkustama hakkab».”' 
Näitemänguks oli L. Koidula «Säärane 
mulk», kuid Ida Thomsoni sel puhul ei 
mainita. Vist hakkas ta oma tegevusest 
loobuma, sest 16. mail 1892 ilmus aja- 
lehes tema tänuavaldus: «Ma pean oma 
kohuseks, kõigile mängijatele, kes viimse 
kahe aasta jooksul P. E. Häätegevas Selt- 
sis minu juhatusel Eesti näitemängu eden- 
damise kallal töötanud on, siin oma süda- 

melikku tänu avaldada. Iseäranis aga 
tänan ma kõiki selle lahkuse eest, millega 
nad minu rasket ametit on kergendada 
katsunud, mulle nõu ja teoga abiks olles. 
1. Thomson, 

(endine P.E. Häätegeva Seltsi näite- 
mängu juhataja) ».'* 

Niisiis kaks aastat edukat lavastaja- 
tööd, laulusolisti ja -pedagoogi tegevust 
Peterburi Eesti Heategevas Seltsis, et jälle 
lahkuda meile tundmatuil põhjustel. Tänu- 
avaldus on ühtlasi tema viimane esine- 
mine eesti avalikkuse ees. Samal 1892. 
aasta sügisel konstateeritakse - seltsi 
kohta: «Endistel aastatel oli meil näite- 
mängu juht, kelle õladel üks suur jagu 
piduõhtute toimetuse muresid seisis.»'* 
Ühele "inimesele läinud see koorem ras- 
keks, siis valitud toimkond hulga liikme- 
tega; hulgakesi olevat parem teha, nüüd 
loodetavat tegevuses tõusu. Ka laulu- 
kvartette hakanud teised juhtima; küllap 
nende looja ununes peagi. Muusikas hak- 
kasid domineerima Miina Hermann, Aino 
Tamm, J. Kappel jt. Näitejuhiks ja juhti- 
vaks näitlejaks tõusis neiu Jaanu. 

Ida Thomson jäi jälle tegevuseta ja 
viletsatesse elutingimustesse. Tal olid 
lapsed Hans ja Ella, kuid neid hooldas 
ta kehvasti.'* Viimaks asus Ella oma isa 
Aleksander Thomsoni juurde. Poeg Hans 
oli arvatavasti P. Hellati laps, kuid teist 
abielu Idal ei järgnenud. * Ta ei talitnud 
Hellatilt toetust vastu võtta, kuigi kanna- 
tas suurt puudust.“ Haiglaslikult kujutles 
Ida, et Hellatid töötavad pidevalt ja rafi- 
neeritult tema vastu, mis takistab tema 
edasisaamist. Õde Natalie Johanson- 
Pärna oli suhted Idaga ammu katkesta- 
nud. Sugulased kahtlesid Ida vaimses 
tervises. Suures hädas oli ta sunnitud 
1898. aasta märtsis pöörduma isegi oma 
venna- vastase Jakob Hurda poole, keda 
tunti Peterburis jõuka ja helde mehena. 
Ida kurtis, et tal olnud kaks aastat raskeid 
asjaolusid, mistõttu ta on ilma rahata. 
Kui ta vaeseks jäänud, pöördunud sugu- 
lased temast ära. Ta olevat kuulnud küll, 
et Hurt vihkavat nende perekonda C. R. 


1 «Postimees» 16. V 1892, nr. 106 

Jakobsoni pärast, kuid pöörduvat siiski 
tema poole, et saaks lühikeseks ajaks 
15 rubla laenu. Ta lootvat selle varsti 
tagastada, sest saavat kindla teenistus- 
koha.” Hurda reageerimine pole teada. 
Ida pihtis vanale sõbrale J. Kölerile: «On 
nõnda hirmus kurb päris ilma kaitseta 
maailmas eksisteerida; kuidas ma kades- 
tan iga naist, kes võib oma mehe kaitse 
all elada ja kes ei pea oma igapäevase 
leiva pärast ennast surnuks vaevama. 
Meelsasti töötan ma, aga see teeb meele- 
tuks, kui nõnda sulle vastu töötatakse.»'* 

Seesama kiri ongi viimane nähtav jälg 
Ida Thomsoni elukäigust. Kuulduste järgi 
siirdus ta kuhugi välismaale (Viini?) 
ega tulnudki tagasi. C. R. Jakobsoni laste 
ja sugulaste aastakümneid jätkuvais kir- 
javahetustes ei kõnelda sõnagi Ida Thom- 
sonist, kes ometi lubas truuks jääda 
Kurgja perekonnale. Andekas, suurte või- 
metega, oma aja kohta küllaltki põhjaliku 
muusikalise ettevalmistusega eesti naine 
ei leidnud võimalusi oma eelduste täieks 
rakendamiseks; mõneti takistasid tema 
enda raskepärased karakteriomadused ja 
ilmsesti poolvarjatud närvihaigus, mis 
viisid ta elu hilisemad aastad viletsale 
vegeteerimisele ja eesti kultuurile lõp- 
likule kaotsiminekule. 


" Ida Thomson J. Hurdale 12. III 1898. KM KO. 
143, m. 22::46° 
* Ida Thomson J. Kõlerile 17. IT 1899. 

TEATP. MY3bIKA. KHHO. PEBPA/Ib 1983 
JKYPHAJI MMHHHCTEPCTBA KYJIbTYVPbi, 


eoter- MUuSIKO KINO 


FOCYHAPCTBEHHO'O KOMHTETA T10 


KHHEMATOFPADHH, COIO3A KOMIIO3HTOPOB, COIO3A KHHEMATOFPADHCTOB H 
TEATPAJIbHOTFO OBIHECTBA 3CTOHCKOH CCP 


TEATP 


X. CAAPM — CnpaunsaloT 
Aurc 3ckona (2) 


CTVAEHThbi — OTBEH AET 


B rocrax y CTYAEHTOB Kapeapsi CHEHHHECKOFO HC- 
xyeersa Taaanuckofi rocyaapcTsedunoh KOHCEPBATO- 
puu no6biBa'i Haporktii apruer CCCP Aure 
3ckosta. Tlyõnnkyerca sanncb cocronsueicn Õe- 
Cellbi, B XOLE KOTOPO MacTHTbIÄ aKTŠP BCNOMHHAET 
cBof TBOPAECKHÄ NYTb, AEAHTCA METOAOAOTMUECKHUM 
ONbITOM H 3TH4ECKHMH npununnamu. B mapre 1983 r 
A. 3ckosa oTMeuaeT cBoö 75-1eTwe 


COKPOBMILHHHA MbICJIM: E.Baxranros 0 
pexnccöpckoh mw nenarornueckoh paõore (9) 


OTPEIBKH H3 AHEBAHKOB H PeNETHUHOHHBIX NPOTO- 
KOAOB PYCCKOFO COBETCKOrO pexkHecõpa H TeaTpPäsb- 
noro nerarora Esrenua Baxranrosa (1883—1922) 
[lyõuukalwn nocsautaeren 100-nernio co AH Eero 
porkaenus 


H. BEHCAHTE — SJ1wõnTb Tearp, BEpnTb B €ero 
õynyuwee (14) 


Jlurosckuü rTearposen M. Beücafire Gecenyer 0 coB- 
PEMEHHOM TCATPE, B HACTHOCTH 06 AKTŠPCKOM Mac 
TEPCTBE H NpPpoÕreMax ero npenonaBsanus cC Npodpec- 
copom M. Kue6e/ib H ABYMS BBIIIYCKHHKaMH PyKO 
BonMMof €10 TBopyeckoi n1a6oparopun TAABHBIM 
pexxunccõpom TIO3a Jlarsnäckon CCP um. Jlenun- 
CKOFO KOMCOMOJA, SACJIVKEHHBIM KEATEAEM HOKVCCTB 
Jlarsmüekoü CCP A.lllannpo n raagutim perknc 
cõpom Jlennurpaackoro TIO3a um. A. Bpauuensa, 
Hapoantim aprucrom PCPCP 3. Koporonekum 
Crarbi H3 AnTOBCKOH raaeTbi «JluTeparypa 43 Me- 
Hac» NPHBOANTCR B COKPallenuu 


10. TOHTC — Bosmoxnocru H peayabrarti. Ce3oH 
1981/82 a Tearpe apamei (55) 


B o6sope cesona 1981/82 r. kpnTnk vaengeT BHH 
Mahne CreAviouium Ccnektakaam Tannnnekoro FAT 
apamtrt nm. B. Kuurncenna: «34636, npunu DuBsan- 
ckuii» JI. Tlpomert, «Baosa noakosnuka» 10. Cmyy 
ma, «Jlom, Hanososuuy Moi» A. Cokonosof, «Mana 
paropa» H. Makknasenn, «Baosti» A. Kepreua, 
«31an npunuecca» A. Kuruõepra, «Bupyckni neseu 
m Koüavaa» A. Yuaha-libM/AM 83, ä Take HavaB- 
UIEMY B 3TOM CEZOHE CBOW NOLAHHHYIO CHEHHUECKVIO 
wuatb «Jlexxe6oke» X. Payncenna. ABTOp CcunrtaeT 
CeJOH VAABIIAMCA, 0COÖO BAICOKO OLEHHBanA PaÖOTV 


92 M. Murknsepa nan «Bupycknm nesuom w Koünyroh» 


MY3bIKA 


H. PIOIOTEJIb — 
Myäpike (24) 


O cemükpername mw Haponnoh 


Olzopnan cTarba 0 cocronsireücn B okTaõpe 1982 
T. Kokdepenuuu NO BONPOcam PHHHO-yropckoh Ha- 
poadoh MV36IKH 


Tpw sonpoca Kanvö Ilwinny (32) 


Bonpocei, sanantpte 10. Xahtom xyaoxunuky Kasbio 
[lbiaay, NORCHAOT OTHOCgLIlMee OK Onperbiayuefi 
CTATbE HAMNOCTPAUHU, CAeAAHHBIG B O3KCHEAHUMAX 
XyaoxecTBeHHOroO HHCTHTYTa 


Kak coaaaercn onepnwi cnexraki» (46) 


3a KpyrabiM CTONOM pPeaakuMu NOCAE NPEMbEPbi 
«Kapmen» 8 FAT «S3cronmfi» cocronracb BeTpeua 
C NOCTAHOBIIHKOM Apne MuKkkoM, AHpHepomM Ipu 
Kaacom H KCNOAHMTEAAMH 3arAaBHBIX naprui Ma- 
pukoh S3ncany (Kapmeu) n Xenapukom Kpymmom 
(non Xoze). B xone Gecenbi Õbiiw JATPOHVTEI H 0Õ- 
We NpoõaeMti, (Ipncyuime paõoTe HaA ONEPHBIMH 
CHEKTAKAAMIU 


«Õ 38ywawmem nopounom kpyre» 11 — Fynnap 
Fpanc (71) 
K oõcyzkaennio COCTOAHHA POK-MY3tlk B Hate 


peenyõanke NOAKAOVAETCA XYAOKECTBEHHHIA PYyKO- 
BOAHTEAAb JABOEBABUIETO  BCECOIOSHOE - NPHaHAHHE 
pok-ancamõan «Marnernk-Bana». [. Fpanc yTBep- 
AaET, HTO Õbitan BOCTOPXKEHHOCTB, COMYTCTBY/IOLLAA 
cBoeoõpaanoh pokK-Myaelke, poansurecen B ICTOHHH 
Ha OCHOBaX Npovnod TPAAMUHOHHOCTH, - AEÄCTBH 
TCAbHO HMEET CKAOHHOCTb K yracaHHi0. HW OÕbaC 
HAET 3TO ABACHHE NPOTHBOPEHHAMH MEXKAY BO3- 
paerueimi NOKONEHHAMI KaK MY3BIKAHTOB, TaK H 
NVÕAHKH, HEPELIHTEJABHOCTBIO H OCTOPONKHOCTLIO OP- 
raän3aToOPpoB KoHnepTHo Aegrenabuocru, Herarueuoii 
NIPEeApacnos1oKEHHOCTEIO K POK-MV3blKE NpPeAcTABH- 
reach CTapiiux nNokosennÄ, Bepimalinx CyAbõamu 
MOAOAEKHBIX VCTPem/renni 


P. HbI11MH3 — Hua Tomcon (koõcon) — 
acTOHCKan NEBMIlA W MOCTAHOBULKK MHHYBIIIETO CTO- 
nerun (83) 


ABToOp CTarbi CAGAAA NONLITKYV 
OcHoOBe CoOxpaunsureücg = Nepernncku = Õnorpadpmio 
CecTDbi OAHOrO H3 JMAEPOB ABM2XeHHA Mepnorna 
3CTOHCKOrO Boapoxnenusg K. P. $1koõcona Musi ToM- 
con. PackpsiBbaercn Taxeaan cyab6a M. Tomcot — 
OõyueHHe BOKaAbHOMY nekyccray 8 Tlerep6ypre n 
Napuxe (y TI.Tapcma-Bnapao), Böicrynnennsi 8 
Tlerepõypre n JcronnH, ycnelikan HOCTAHOBOYHASI 
paõora 8 TlerepõyprckoM 3cTOHCKOM ÕJaroTBOpu 


BOCCTAHOBHT4 Ha 


TEABHOM OÕIMECTBE, PacTopeHdne Õpakä C KOMIIO- 
3uTopom Anekcanapom Tomcotom. cemeüHpih pa3anan 
H HPOFPECCHPYyWOLLEE NCHXHUECKOE suhoreBaHHe, UTO 
säBepimaeTega OKOHVATEJBHBIM PAIPAIBOM C CeMbehi 
n poannoi 8 1899 r., naabnkehuine CAeEABI 0 EE CyYAb- 
Õe 3aTepahbi. 


KHHO 


10. AAJ103 — O seurepckom xunonyne, Misrsane 
lla6o n «Meducrodpene» (63) 


O6zopuan cTaTbfi 0 COBPEMEHHOM BEHFEPCKOM XY- 
AOKECTBEHHOM (Puabme Ha Õase TBOP4ecTBa pe- 
»xmccöpa M.lllaõo n B ocoõenndocru ero (urbma 
«Medncroesb». TlonvõšpknsaeTca, 4uro 8 Benrpnu 
KHHO — ONHH H3 BEAyULHX BHAOB HCKYCCTBa KaK 
NO BOJACÄCTBHIO Ha NYÕAHKY, TAK H 10 ?KH3HEH- 
HOCTH NOKHHMAEMBIX HM TIPOÕEM. 


91. PYYC — Kopont n nacryx (O cTpykrype no3a- 
mero neõiota) (67) 


Peuen3wn Ha AOKYMEHTAALHHÜ KHHONOPTPET rehe- 
pa-mahopa 8 orcraske Kapna Apy «Penepan Apy» 
(euenapucr n pexnccöp B. Kaanacre, onepartop 
A. Pyyc, «Tannunduaem» 1982). Peuenzenr, na- 
JOLLHÄ ODHABMY NOHOKHTEABHVIO OLEHKY, yBeHUHBAET 
aHaAu3 ETO CTDYKTYPbi BBIBOLOM, 4TO B AECATHMH- 
HYTHYIO AEHTY JAANOCb BMECTHTb OÕLIHPHöIM MaTe- 
puna Õnaronapsi YMeAOMy COHETAHHIO ABYX paaanu- 
HBIX TEKCTOBBIX peimenni (80-nernu 1o6naeh rene- 
paa H 3KCKYPC B ero AETCTBO). 


535: — 0 nokymenranbuom Guaeme «Pya» 
(69) 


Penen3ws Ha AOKyMenTarbHolii õuribm «Pyaa» (cue- 
napnerti TI. Ypõna n A. Pyyc, pexwnecöp TI. Ypõna, 


oneparop A.Pyyc, «Tananuduabm» 1982). ABTOp 
OTMEHAET, HTO B KHHOJANHCH BCETO JAHUIb OAHOFO 
kodtepra ancamõnga «Pya» coanarergam Puabma 
yaaaocb 3afwkcupoBaTb Belcoku TBOpueckuü 10- 
Tehina/ erO HOBOrO COCTABA. 


M. COOCAAP — 
(72) 


Kamnanckne = KMHOBNEYATAEHHA 


Tlyrestie samerku 0 Kanane W3BecrHoro CreHa- 
puera, pexncecšpa, oneparopa MOKYMEHTAABHOTO H 
XYAOKECTBEHHOFO KHHO H aABTOPA TEAEBHIHOHHBIX 
nepenau. Tema — kuuoskpan Kanansi, nesnTesb- 
wocrb  Kanaackoh = HalkoHaabuoh = KHHOCJyXKÕbi, 
duabmsi Hopmana Makx/lapena, kakanekoe TeAeBu- 
AekHe. » 


PA3HOE 


AMAJIOF: KOno Tyyanxk — Cnpre Snnpe (35) 


Tlncareab n nyGanuncr 1O10 Tyynk 4 saBenyoian 
OTAGAOM NVÕAHUHCTHKH Hallero ypHara Cupbe 
Iunape BEAYT paaroBop 0 Npoõnemax BOCNPHATHA 
HCKYyCcTBa. 


K. XAJJAC — Zarap Mera n namensomeeca H30- 
õpaxwenne (96) 


CB010 KPaTkyl0 CTäTbIO aBTOP NoOcBAuLaeT TBOPue- 
eTBy (panilysckoro >XHBONHcuwa H rpaduka, ONHOTO 
43 BHAHEÜLIHX NpeacTaBuTese HMNpecckoHH3Ma 
Sarapa Hera (1834—1917). 


Aapec penakunu: 
3cronckan CCP, 
200090 Taannu, n/n 51. 

THEATRE 


H. SAARM. Drama students ask — Ants Eskola 
answers (2) 


Ants Eskola, the People's Artiste of the USSR 
paid a visit to the Drama studio of the Tallinn 
State Conservatory. We publish here the conver- 
sation that took place between him and the stu- 
dents in which the renowned actor recollects his 
past career and explains his methods and ethical 
principtes. In March, 1983 A. Eskola will celebrate 
his 75th birthday 


THE TREASURY OF THOUGHT: Y. Vakhtangov 
(9) 


On the 100th anniversary of the birth of Yevgeni 
Vakhtangov (1883—1922), Soviet Russian director 
and drama teacher, the excerpts from his diaries 
and rehearsal notes will be printed here. 


1 VEISAITE. To love the theatre, to believe in 
its future (14) 


The Lithuanian theatre critic 1. Veisaite had a talk 
with A. Shapiro, the chief director of the State 
Youth Theatre of the Latvian SSR, the Merited 
Artiste of the Latvian SSR, Z. Korogodski, the 
chief director of the Leningrad Bryantsev Youth 
Theatre, the People's Artiste of the Russian SFSR, 
and Professor M. Knebel who conducts a studio 
dealing with directing and producing (and in 
which the two directors participate). They dis- 
cussed the problems connected with the modern 
theatre, paying special attention to those connected 
with professional acting and teaching 

This is an abstract of an article from the Lithu- 
anian newspaper Literatüra ir menas. 


Ü. TONTS. Potentialities and results. 
1981/82 at the Drama theatre (55) 


Season 


In this survey of the season of 1981/82 at the 
Tallinn State Academic Drama Theatre the author 
examines the following productions: L. Promet's 
Else, the Prince of Thebes, J. Smuul's The Colo- 
nel's Widow, A. Sokolova's The House Partly 
Owned by Me, H. Machiavelli's Mandragora, A. 
Kertšsz's The Widows, A. 0Kitzberg's The 
Naughty Princess, A. Undla-Põldmäe's The Bard 
of Viru and Koidula and H. Raudsepp's The Slug- 
gard which had its real stage-liie during that 
season, The critic regards the season as having 
been a successful one, acclaiming the work of 
the chief director Mikk Mikiver at the play The 


94 Bard of Viru and Koidula 


MUSIC 


1. RÜÜTEL. On syncretism and folk-music (24) 


An account of the conference on Finno-Ugric folk- 
music from October, 1982 


Three guestions put to Kaljo Põllu (32) 


The artist Kaljo Põllu answers ihree guestions 
put to him by J. Hain giving some explanation 
of the illustrations contained in the previous ar- 
ticle which have appeared as the result of several 
expeditions organized by the State Art Institute 
to the areas of different Finno-Ugric nationalities 


How to produce an opera (46) 


After the first night of the opera Carmen on the 
stage of the State Academic Theatre Estonia, the 
editor asked the producer Arne Mikk, the con- 
ductor Eri Klas and the leading singers Marika 
Eensalu (Carmen) and Hendrik Krumm (don Jose) 
to discuss the new production of Carmen. Some 
problems of a more general nature will also be 
dealt with. 


On musical vicious circle (11) — Gunnar Graps 


(71) 


The discussion about rock music in this country 
will be continued by Gunnar Graps, the leader 
of the rock group Magnetic Band well-known all 
over the Soviet Union. G. Graps says that the 
inspiration which prevailed in Estonian rock music 
imbued with a strong sense of tradition and 
originality is disappearing. He suggests that the 
causes might be a split between different gene- 
rations of rock musicians, which is also true about 
the audience, and the organizers* caution because 
of the worked-up rock audience, and the insuffi- 
cient knowledge of rock music among older people 
who are very often the decision-makers in the 
music for the young people. 


R. PÕLDMÄE. Ida Thomson (ne Jakobson) — an 
Estonian singer and theatre director from the last 
century (83) 


The author of this article has tried to reconstruct 
the ro of Ida Thomson (b. 1855), a sister 
of one ot the leaders of the Estonian national 
awakening movement C. R. Jakobson, mostly from 


her correspondence. The author deseribes 1. Thom- 
son's tragic fate — her musical studies in St. 
Petersburg and in Paris at P. Garcia-Viardot, her 
appearance as a singer in St. Petersburg and 
Estonia, her successful career as a thearical pro- 
ducer and director in the St. Petersburg Esto- 
nian Charity Society, a broken marriage between 
her and. the composer Alexander Thomson, a 
discord in the family and a deepening nervous 
illness which led to her departure from her home- 
land and family in 1899. Her Further fate is 
unknown. 


CINEMA 


Ü. AALOE. A marvel in Hungarian cinema. Istvän 
Szabo and his Mephisto (63) 


An account of the modern Hungarian feature film 
written in the light of the work of 1. Szabo and 
his Mephisto. The reviewer points out that cinema 
is one of the leading arts in Hungary considering 
the influence it haston the audience and the prob- 
lems which it deals with. = 


J. RUUS. The king and herdboy (a structural 
analysis of a late debut) (67) 


A review of the documentary film portraying the 
retired major-general Karl Aru The Herdboy and 
King (script and direction — V.Kallaste, ca- 
mera — A. Ruus, the Tallinnfilm studio, 1982). 
The reviewer, sa of the film, analyses its 
structure and shows that owing to the juxtapo- 
sition of two different textual meanings (the 
celebration of the major-general's 80th birthday 
side by side with his childhood reminiscences) the 
10-minute-long film is rich in its implications. 


H. LUIK. A rustproof Ruja documentary (69) 


A review of the documentary film Ruja (script- 
writers — P. Urbla and A. Ruus, director — P. 
Urbla, cameraman — A. Ruus, the Tallinnfilm 
studio, 1982). The reviewer states that the film- 
makers, by shooting one of Ruja concerts, have 
succeeded in recording the best performance of 
the group in their new line-up, and in conveying 
their mentality. 


M. SOOSAAR. The impressions from Canada (72) 


The author, a well-known seript-writer of docu- 
mentary and feature films, director, cameraman 
and a writer of telecasts relates his impressions 
from Canada on the following topics: Canadian 
cinema, the work of the National Film Board of 
Canada, the films of Norman McLaren, and 
Canadian television 


MISCELLANEOUS 
DIALOGUE. Ülo Tuulik — Sirje Endre (35) 
The writer and journalist Ülo Tuulik and the chief 


of the social-political department of this journal 
Sirje Endre discuss art reception problems. 


K. HALLAS. E.Degas and 
(96) 


“movable pictures'* 


This is a brief treatment of the work of Edgar 
Degas, the French painter and draitsman, one 
ot the most importar4 representatives of the Im- 
pressionists. 


Editorial Ofiice: 
2 Tallinn 
P.0. Box 51 
Estonian SSR 

A 
EDGAR DEGAS JA LIIKUVAD PILDID 


KARIN HALLAS 


Kui major Muybridge 1882. aasta sügisel Prantsusmaale sõitis, ootas teda 
«kogu Pariis» — teadlased, kirjanikud, kunstnikud, muidu uudishimulikud. Koguneti 
kunstnik Meissonier' ateljeesse Malherbe'i bulvaril, kus Eadweard Muybridge 
esmakordselt laiemale avalikkusele «liikuvat fotograafiat» demonstreeris — rida 
momentvõtteid hobustest, mille järjestikune demonstreerimine hobused galopeerima 
pani. Külaliste hulgas oli ka Edgar-Hilaire-Germain Degas. Tema sattumine sinna 
polnud juhuslik. Juba siis, kui enamik kunstnikke fotograafiale alles põlastusega 
ülalt alla vaatas, hakkas Degas asja vastu sümpaatiat tundma. 

1880. aastad olid impressionismi tippaeg, ja just neil aastail täiustus ning sai 
fotokunstis valdavaks momentvõte, millega saadi üle «surnud poosist», pildistatav 
ei jõudnud enam poosis väsida, tarduda. Seda värskust otsisid ka impressionistid. 
Ja nagu impressionistide maale, nii ei tunnustatud algul ka momentvõtte kunsti- 
list väärtust. See tundus kole, kuna oli ilustamata. Kui Meissonier, tunnustatud 
hobusemaalija, esmakordselt Muybridge'i hobusepildid kätte võttis, väitis ta, et 
aparaat valetab — niivõrd erines hobuse liikumine sellest, mida tunti kõigi aegade 
maailmaklassika kaudu. 

On loomulik, et fotograafia paelus impressionistidest kõige rohkem Degas'd — 
suurimat analüütikut ja realisti nende seas. Ega ta ise end õieti impressionistiks 
pidanudki. Maastikumaalijatesse — päikesetõusu ja lehekahina püüdjatesse — 
suhtus ta -üleoleva irooniaga. Täpsus ja selgus olid tema jaoks peamised. Suurim 
autoriteet oli talle Ingres, järjekindlaim akademist, ja Manet'lt õppis ta maalima nii, 
nagu elus tegelikult on, mitte aga nii, nagu tundub. Liikumise olemuse edasiand- 
mine oli Degas' otsingute eesmärk algusest peale. Nii nagu esimeste «liikuvate» 
fotode objektideks olid hobused ja tantsijannad, nii said ka Degas* loomingu 
keskseteks teemadeks ratsutamine ja ballett. Veel enne Muybridge'i demonstrat- 
sioonesinemisi maalib ta rea hipodroomistseene, kus ta hobuseid grupeerides püüab 
rütmi abil luua liikumise kestuse illusiooni. Teda huvitavad sõitude vaheajad oma 
vaba liikumisega. Ka baleriinide puhul ei näe me säravaid esietendusi, vaid proovi- 
saale ja tantsuklasse oma näilise kaootilisusega; mitte efektseis -poosides priima- 
baleriine, vaid lobisevaid, haigutavaid, paelu siduvaid ja samme õppivaid harjuta- 
jaid. Ka siin otsib Degas liikumise iseloomulikkust, tüüpilisust. 

Degas on vaatleja, jälgija. Ta ei sekku. Ta on kaamera käima pannud ja fikseerib. 
« Külmalt objektiivne» on maal «Baleriin fotograafi juures» (1877—1878, Puškini- 
nim. Moskva Kujutava Kunsti Muuseum). Degas on ennast fotograafiaga samasta- 
nud. Teda ei huvita mitte niivõrd baleriin, kuivõrd tema fikseerimise objektiivsus. 
Äärmiselt ebaõnnestunud püüdliku poosi maalib Degas halastamatult täpselt, 
ebardliku kehahoiu tõttu on ilusast baleriinist saanud monstrum. 

Maalikunsti objektiviseerumine oli aja märk. Kompositsioonis saab kõik võrdse 
tähenduse, miski pole enam nõnda palju väärt, et seda ei võiks eesistuja seljaga 
varjata või pildi raamiga välja lõigata. Kunstnik astub alla eliitpositsioonilt, 
laval toimuvat ei jälgi ta kõrgelt loožist, vaid istub kuskil seitsmendas reas; 
ta ei võta paraadi vastu, vaid tungleb rahvasummas. Kui vaja, ohverdatakse 
maalides hobuse jalad ja pool vankrit. 

Impressionistidest said osalised kõiges selles, mida nad maalisid, ja ka vaatajal 
tekkis osaleja illusioon. Kogu eelnevas maalikunstis polnud see oluline. Efekt, mis 
oli raskesti saavutatav teatris, kuid sai jõudsa arengu filmikunstis. Impressionist- 
likus kompositsioonis arenes ka teine, kinematograafias hiljem ohtrat kasutamist 
leidev võte — terviku asendamine detailiga, suure detaili ja terviku üheaegsus. 
Algimpulss pärineb muide Jaapani gravüüridelt. Parim näide Degas'lt on 
«Kohvikulauljanna», maal mustast kindast. 

Näiline dokumentaalsus sai kunstis eesmärgiks. Kõik ümbritsev tundus juhus- 
lik, mööduv, ebapüsiv. Degas' puhul oli näilisuse taga oskuslik komponeerimine, 
täpne arvestus, temaga seoses räägitakse küll maali režissuurist, küll kaadrikompo- 
sitsioonist. Kõik see pole juhuslik. Degas' looming kannab ilmseid aja märke. Masi- 
naajastu tehniline progress purustas traditsioonilise ettekujutuse maailmast kui 
millestki kindlast ja püsivast, pani tunnetama kõige mööduvust, kaduvust ajas, 
lõpetatuse asendas lõpetamatus. Ajastu, mis pani liikuma auruveduri, pani liikuma 

96 ka liikumatud pildid. Nii fotograafias kui maalikunstis. 

